≪  儀  禮  ≫

◐ 底本 : 楊天宇 撰, ≪儀禮譯注≫ (1994, 上海古籍出版社 : 본서는 ≪十三經注疏≫에 실려 있는 ≪儀禮正義≫를 底本으로 한 책임.)

◐ ≪儀禮≫의 각 편명과 약호는 다음과 같음.

<士冠禮第一> YL01	<士昏禮第二> YL02

<士相見禮第三> YL03	<鄕飮酒禮第四.> YL04

<鄕射禮第五> YL05	<燕禮第六> YL06

<大射第七> YL07	<聘禮第八> YL08

<公食大夫禮第九> YL09	<覲禮第十> YL10

<喪服第十一> YL11	<士喪禮第十二> YL12

<旣夕禮第十三> YL13	<士虞禮第十四> YL14

<特牲饋食禮第十五> YL15	<少牢饋食禮第十六> YL16

<有司第十七> YL17

校對 : 1998년7월 류수미

<士冠禮第一>

YL01,01 士冠禮. 筮于廟門. 主人玄冠·朝服·緇帶·素□, 卽位于門東, 西面. 有司如主人服, 卽位于西方, 東面, 北上. 筮與席·所卦者, 具饌干西塾. 布席于門中□西·□外, 西面. 筮人執□抽上□兼執之, 進受命于主人. 宰自右少退, 贊命. 筮人許諾, 右還卽席坐, 西面. 卦者在左. 卒筮, 書卦, 執以示主人. 主人受視反之. 筮人還, 東面. 旅占卒, 進告吉. 若不吉, 則筮遠日, 如初儀. 徹筮席, 宗人告事畢.

YL01,02 主人戒賓, 賓禮辭許. 主人再拜, 賓答拜. 主人退, 賓拜送.

YL01,03 前期三日, 筮賓, 如求日之儀. 乃宿賓. 賓如主人服, 出門左, 西面再拜. 主人東面答拜, 乃宿賓. 賓許. 主人再拜, 賓答拜. 主人退, 賓拜送. 宿贊冠者一人, 亦如之.

YL01,04 厥明夕, 爲期于廟門之外. 主人立于門東. 兄弟在其南, 少退, 西面, 北上. 有司皆如宿服, 立於西方, 東面, 北上. □者請期. 宰曰, □質明行事.□ 告兄弟及有司. 告事畢. □者告期于賓之家.

YL01,05 夙興, 設洗直于東榮, 南北以堂深. 水在洗東. 陳服于房中西墉下, 東領, 北上. 爵弁服, □裳, 純衣, 緇帶, □□. 皮弁服, 素積, 緇帶, 素□. 玄端, 玄裳·黃裳·雜裳可也, 緇帶, 爵□. 緇布冠缺項, 靑組纓屬于缺, 緇□廣終幅, 長六尺, 皮弁□·爵弁□, 緇組紘□邊, 同□. 櫛實于簞. 蒲筵二. 在南. 側尊一□醴, 在服北. 有□實勺·□·角柶. 脯□. 南上. 爵弁·皮弁·緇布冠, 各一□, 執以待于西□南, 南面, 東上, 賓升則東面.

YL01,06 主人玄端, 爵□, 立于□階下, 直東序, 西面. 兄弟畢袗玄, 立于洗東, 西面, 北上. □者玄端, 負東塾. 將冠者采衣, □, 在房中, 南面.

YL01,07 賓如主人服, 贊者玄端從之, 立于外門之外. □者告. 主人迎出門左, 西面再拜. 賓答拜. 主人揖贊者, 與賓揖, 先入. 每曲揖. 至于廟門, 揖入. 三揖至于階, 三讓. 主人升, 立于序端, 西面. 賓西序, 東面. 贊者□于洗西, 升, 立于房中, 西面, 南上.

YL01,08 主人之贊者筵于東序, 少北, 西面. 將冠者出房, 南面. 贊者奠□·□·櫛于筵南端. 賓揖將冠者, 將冠者卽筵坐. 贊者坐, 櫛, 設□. 賓降. 主人降. 賓辭, 主人對. 賓□卒, 壹揖, 壹讓, 升. 主人升, 復初位. 賓筵前坐, 正□, 興, 降西階一等. 執冠者升一等, 東面授賓. 賓右手執項, 左手執前, 進, 容, 乃祝, 坐如初, 乃冠. 興, 復位. 贊者卒. 冠者興. 賓揖之適房. 服玄端·爵□, 出房, 南面.

YL01,09 賓揖之, 卽筵坐. 櫛, 設□. 賓□, 正□如初, 降二等, 受皮弁, 右執項, 左執前, 進, 祝, 加之如初, 復位. 贊者卒紘. 興. 賓揖之適房. 服素積·素□, 容, 出房, 南面.

YL01,10 賓降三等, 受爵弁加之. 服□裳, □□. 其他如加皮弁之儀. 徹皮弁·冠·櫛·筵, 入于房.

YL01,11 筵于戶西, 南面. 贊者洗于房中, 側酌醴, 加柶覆之. 面葉. 賓揖冠者就筵. 筵西, 南面. 賓受醴于戶東, 加柶面枋, 筵前, 北面. 冠者筵西拜受□. 賓東面答拜. 薦脯□. 冠者卽筵坐, 左執□, 右祭脯□, 以柶祭醴三, 興, 筵末坐, □醴, 建柶, 興, 降筵坐, 奠□拜, 執□興. 賓答拜.

YL01,12 冠者奠□于薦東, 降筵, 北面坐, 取脯, 降自西階, 適東壁, 北面見于母. 母拜受. 子拜送. 母又拜.

YL01,13 賓降, 直西序, 東面. 主人降, 復初位. 冠者立于西階東, 南面. 賓字之. 冠者對.

YL01,14 賓出, 主人送于廟門外, 請醴賓. 賓禮辭許. 賓就次.

YL01,15 冠者見於兄弟. 兄弟再拜, 冠者答拜. 見贊者, 西面拜, 亦如之. 入見姑□, 如見母.

YL01,16 乃易服, 服玄冠·玄端·爵□. 奠摯見于君, 遂以摯見於鄕大夫·鄕先生.

YL01,17 乃醴賓以壹獻之禮. 主人酬賓, 束帛·儷皮. 贊者皆與. 贊冠者爲介.

YL01,18 賓出, 主人送于外門外, 再拜. 歸賓俎.

YL01,19 若不醴則醮, 用酒. 尊于房戶之間, 兩□, 有禁, 玄酒在西, 加勺, 南枋. 洗有□在西, 南順. 始加, 醮, 用脯□. 賓降, 取爵于□. 辭降如初. 卒洗, 升, 酌. 冠者拜受. 賓答拜如初. 冠者升筵坐, 左執爵, 右祭脯□, 祭酒, 興, 筵末坐, □酒, 降筵拜. 賓答拜. 冠者奠爵于薦東, 立于筵西. 徹薦·爵, 筵·尊不徹. 加皮弁如初儀, 再醮攝酒. 其他皆如初. 加爵弁如初儀. 三醮, 有乾肉折俎, □之. 其他如初. 北面取脯見于母.

YL01,20 若殺, 則特豚, 載合升, 離肺實于鼎. 設□□. 始醮如初. 再醮, 兩豆, 葵菹·□□, 兩□, 栗·脯. 三醮, 攝酒如再醮, 加俎, □之皆如初, □肺. 卒醮, 取□脯以降, 如初.

YL01,21 若孤子, 則父兄戒·宿. 冠之日, 主人□而迎賓, 拜, 揖, 讓, 立于序端, 皆如冠主. 禮于□. 凡拜, 北面于□階上. 賓亦北面于西階上答拜. 若殺, 則擧鼎陳于門外, 直東塾, 北面.

YL01,22 若庶子, 則冠于房外, 南面, 遂醮焉.

YL01,23 冠者母不在, 則使人受脯于西階下.

YL01,24 戒賓曰, □某有子某, 將加布於其首, 願吾子之敎之也.□ 賓對曰, □某不敏, 恐不能共事, 以病吾子, 敢辭.□ 主人曰, □某猶願吾子之終敎之也.□ 賓對曰, □吾子重有命, 某敢不從!□

YL01,25 宿曰, □某將加布於某之首, 吾子將□之, 敢宿.□ 賓對曰, □某敢不夙興!□

YL01,26 始加, 祝曰, □令月吉日, 始加元服. 棄爾幼志, 順爾成德. 壽考惟祺, 介爾景福.□

YL01,27 再加曰, □吉月令辰, 乃申爾服. 敬爾威儀, 淑愼爾德. 眉壽萬年, 永受胡福.□

YL01,28 三加曰, □以歲之正, 以月之令, 咸加爾服. 兄弟具在, 以成厥德. 黃耉無疆, 受天之慶.□

YL01,29 醴辭曰, □甘醴惟厚, 嘉薦令芳. 拜受祭之, 以定爾祥. 承天之休, 壽考不忘!□

YL01,30 醮辭曰, □旨酒旣淸, 嘉薦亶時. 始加元服, 兄弟具來. 孝友時格, 永乃保之.□

YL01,31 再醮曰, □旨酒旣□, 嘉薦伊脯. 乃申爾服, 禮儀有序. 祭此嘉爵, 承天之祜.□

YL01,32 三醮曰, □旨酒令芳, □豆有楚. 咸加爾服, 肴升折俎. 承天之慶, 受福無疆.□

YL01,33 字辭曰, □禮儀旣備, 令月吉日, 昭告爾字. 爰字孔嘉, □士攸宜. 宜之于假, 永受保之, 曰伯某甫.□ 仲叔季, 唯其所當.

YL01,34 □, 夏用葛. 玄端黑□, 靑□·□·純, 純博寸. 素積白□, 以魁□之, 緇□·□·純, 純博寸. 爵弁□□, 黑□·□·純, 純博寸. 冬, 皮□可也. 不□□□.

YL01,35 記. 冠義. 始冠, 緇布之冠也. 大古冠布, 齊則緇之. 其□也, 孔子曰, □吾未之聞也. 冠而□之可也.□

YL01,36 適子冠于□, 以著代也. 醮于客位, 加有成也.

YL01,37 三加彌尊, 諭其志也. 冠而字之, 敬其名也.

YL01,38 委貌, 周道也, 章甫, 殷道也, 毋追, 夏后氏之道也. 周弁, 殷*우, 夏收. 三王共皮弁·素積.

YL01,39 無大夫冠禮, 而有其昏禮. 古者五十而後爵, 何大夫冠禮之有? 公侯之有冠禮也, 夏之末造也. 天子之元子猶士也, 天下無生而貴者也. 繼世以立諸侯, 象賢也. 以官爵人, 德之殺也.

YL01,40 死而謚, 今也. 古者生無爵, 死無謚.

<士昏禮第二>

YL02,01 昏禮. 下達. 納采用□. 主人筵于戶西, 西上, 右□. 使者玄端至. □者出請事, 入告. 主人如賓服迎于門外, 再拜. 賓不答拜. 揖入. 至于廟門, 揖入. 三揖至于階, 三讓, 主人以賓升, 西面. 賓升西階, 當阿, 東面致命. 主人□階上北面再拜. 授于楹間, 南面. 賓降, 出. 主人降, 授老□.

YL02,02 □者出請. 賓執□, 請問名. 主人許. 賓入, 授, 如初禮.

YL02,03 □者出請, 賓告事畢. 入告, 出請醴賓. 賓禮辭許. 主人徹□·改筵, 東上, 側尊□醴于房中. 主人迎賓于廟門外, 揖. 讓如初, 升. 主人北面再拜. 賓西階上北面答拜. 主人拂□, 授校, 拜送. 賓以□□, 北面設于坐左, 之西階上答拜. 贊者酌醴, 加角柶面葉, 出于房. 主人受醴, 面枋, 筵前西北面. 賓拜受醴, 復位. 主人□階上拜送. 贊者薦脯□. 賓卽筵坐, 左執□, 祭脯□, 以柶祭醴三, 西階上北面坐, □醴, 建柶, 興, 坐, 奠□, 遂拜. 主人答拜. 賓卽筵, 奠于薦左, 降筵, 北面坐, 取脯. 主人辭. 賓降, 授人脯, 出. 主人送于門外, 再拜.

YL02,04 納吉, 用□, 如納采禮.

YL02,05 納徵, 玄□束帛·儷皮, 如納吉禮.

YL02,06 請期, 用□. 主人辭, 賓許告期. 如納徵禮.

YL02,07 期初昏, 陳三鼎于寢門外東方, 北面, 北上. 其實, 特豚, 合升, 去蹄, 擧肺·脊二, 祭肺二, 魚十有四, □一□, □不升. 皆□. 設□□. 設洗于□階東南. 饌于房中, 醯醬二豆, 菹·□四豆, 兼巾之, 黍·稷四敦, 皆蓋. 大羹□在□, 尊于室中北墉下, 有禁, 玄酒在西, □冪, 加勺, 皆南枋. 尊于房戶之東, 無玄酒. □在南, 實四爵, 合□.

YL02,08 主人爵弁, □裳緇□. 從者畢玄端. 乘墨車. 從車二乘. 執燭前馬. 婦車亦如之, 有□. 至于門外. 主人筵于戶西, 西上, 右□. 女次, 純衣□□, 立于房中南面. 姆□·□·宵衣, 在其右. 女從者畢袗玄, □·□·被□□, 在其後. 主人玄端迎于門外, 西面再拜. 賓東面答拜. 主人揖入, 賓執□從. 至于廟門, 揖入. 三揖, 至于階. 三讓, 主人升, 西面. 賓升, 北面奠□, 再拜稽首, 降, 出. 婦從降自西階. 主人不降送. 壻御婦車, 授綏, 姆辭不受. 婦乘以□. 姆加景. 乃驅, 御者代. 壻乘其車, 先, 俟于門外.

YL02,09 婦至, 主人揖婦以入. 及寢門, 揖入, 升自西階. □布席于奧. 夫入于室卽席. 婦尊西, 南面. □·御沃□交. 贊者徹尊冪. 擧者□出, 除冪, 擧鼎入, 陳于□階南, 西面, 北上. 匕俎從設. 北面載, 執而俟. 匕者逆退, 復位于門東, 北面, 西上. 贊者設醬于席前, 菹·□在其北. 俎入設于豆東, 魚次, □特于俎北. 贊設黍于醬東, 稷在其東, 設□于醬南. 設對醬于東, 菹·□在其南, 北上. 設黍于□北, 其西稷, 設□于醬北. 御布對席. 贊啓會□于敦南, 對敦于北. 贊告具. 揖婦卽對筵. 皆坐. 皆祭, 祭薦·黍·稷·肺. 贊爾黍, 授肺脊. 皆食以□·醬, 皆祭擧·食擧也, 三飯卒食. 贊洗爵, 酌, □主人. 主人拜受. 贊戶內北面答拜. □婦亦如之. 皆祭. 贊以肝從. 皆振祭, □肝, 皆實于菹豆. 卒爵皆拜. 贊答拜, 受爵. 再□如初, 無從. 三□用□, 亦如之. 贊洗爵酌于戶外尊, 入戶, 西, 北面奠爵拜. 皆答拜. 坐祭, 卒爵, 拜. 皆答拜. 興. 主人出. 婦復位. 乃徹于房中, 如設于室. 尊否. 主人說服于房, □受. 婦說服于室, 御受. 姆授巾. 御□于奧, □□良席在東, 皆有枕, 北止. 主人入, 親說婦之纓. 燭出. □□主人之餘, 御□婦餘. 贊酌外尊□之. □待于戶外, 呼則聞.

YL02,10 夙興, 婦沐浴, □·□·宵衣以俟見. 質明, 贊見婦于舅姑. 席于□, 舅卽席. 席于房外, 南面, 姑卽席. 婦執□棗·栗, 自門入, 升自西階, 進拜, 奠于席. 舅坐撫之, 興, 答拜. 婦還, 又拜. 降階, 受□□脩, 升, 進, 北面拜, 奠于席. 姑坐, 擧以興, 拜, 授人.

YL02,11 贊醴婦, 席于戶□間, 側尊□醴于房中. 婦疑立于席西. 贊者酌醴, 加柶面枋, 出房, 席前北面. 婦東面拜, 受. 贊西階上北面拜送. 婦又拜. 薦脯□. 婦升席, 左執□, 右祭脯□, 以柶祭醴三, 降席, 東面坐, □醴, 建柶, 興, 拜. 贊答拜. 婦又拜, 奠于薦東, 北面坐, 取脯, 降, 出, 授人于門外.

YL02,12 舅姑入于室. 婦□, 饋. 特豚合升, 側載. 無魚·□, 無稷, □南上. 其他如取女禮. 婦贊成祭. 卒食一□, 無從. 席于北墉下, 婦徹, 設席前, 如初, 西上. 婦□, 舅辭易醬. 婦□姑之饌. 御贊祭豆·黍·肺·擧肺·脊. 乃食, 卒, 姑□之. 婦拜受. 姑拜送. 坐祭, 卒爵. 姑受奠之. 婦徹于房中, □·御□, 姑□之. 雖無□, □先. 於是與始飯之錯.

YL02,13 舅姑共饗婦以一獻之禮. 舅洗于南洗, 姑洗于北洗. 奠酬. 舅姑先降自西階, 婦降自□階. 歸婦俎于婦氏人.

YL02,14 舅饗送者以一獻之禮, 酬以束錦. 姑饗婦人送者, 酬以束錦. 若異邦, 則贈丈夫送者以束錦.

YL02,15 若舅姑旣沒, 則婦入三月, 乃奠菜. 席于廟奧, 東面, 右□. 席于北方, 南面. 祝□. 婦□于門外. 婦執□菜. 祝帥婦以入. 祝告, 稱婦之姓曰, □某氏來婦, 敢奠嘉菜于皇舅某子.□ 婦拜扱地, 坐, 奠菜于□東席上, 還, 又拜如初. 婦降堂, 取□菜入. 祝曰, □某氏來婦, 敢告于皇姑某氏.□ 奠菜于席, 如初禮. 婦出. 祝闔□戶. 老醴婦于房中, 南面, 如舅姑醴婦之禮. 壻饗婦送者丈夫·婦人, 如舅姑饗禮.

YL02,16 記. 士昏禮. 凡行事必用昏昕, 受諸□廟. 辭無□不□□·無□辱□. 摯不用死. 皮帛必可制. □必用鮮, 魚用□, 必□全.

YL02,17 女子許嫁, □而醴之稱字. 祖廟未毁, 敎于公宮三月. 若祖廟已毁, 則敎于宗室.

YL02,18 問名, 主人受□, 還, 西面對. 賓受命乃降.

YL02,19 祭醴, 始扱壹祭, 又扱再祭. 賓右取脯, 左奉之, 乃歸, 執以反命.

YL02,20 納徵, 執皮, 攝之內文, 兼執足, 左首. 隨入, 西上, 參分庭一在南. 賓致命, 釋外足見文. 主人受幣. 士受皮者自東出于後, 自左受, 遂坐, 攝皮, 逆退, 適東壁.

YL02,21 父醴女而俟迎者. 母南面于房外. 女出于母左. 父西面戒之, 必有正焉, 若衣若□. 母戒諸西階上, 不降.

YL02,22 婦乘以□, 從者二人, 坐持□相對.

YL02,23 婦入寢門, 贊者徹尊冪, 酌玄酒三屬于尊, 棄餘水于堂下階間, 加勺.

YL02,24 □, 緇被□裏加于橋. 舅答拜, 宰徹□. 婦席·薦饌于房. 饗婦, 姑薦焉. 婦洗在北堂, 直室東隅. □在東. 北面□. 婦酢舅, 更爵自薦. 不敢辭洗. 舅降, 則□于房. 不敢拜洗. 凡婦人相饗無降.

YL02,25 婦入三月, 然後祭行.

YL02,26 庶婦則使人醮之. 婦不饋.

YL02,27 昏辭曰, □吾子有惠□室某也, 某有先人之禮, 使某也, 請納采.□ 對曰, □某之子□愚, 又弗能敎. 吾子命之, 某不敢辭.□ 致命曰, □敢納采.□

YL02,28 問名曰, □某旣受命, 將加諸卜, 敢請女爲誰氏?□ 對曰, □吾子有命, 且以備數而擇之. 某不敢辭.□

YL02,29 醴曰, □子爲事故, 至于某之室. 某有先人之禮, 請醴從者.□ 對曰, □某旣得將事矣, 敢辭.□ □先人之禮, 敢固以請.□ □某辭不得命, 敢不從也!□

YL02,30 納吉曰, □吾子有□命, 某加諸卜, 占曰吉, 使某也敢告.□ 對曰, □某子之不敎, 唯恐弗堪. 子有吉, 我與在, 某不敢辭.□

YL02,31 納徵曰, □吾子有嘉命, □室某也. 某有先人之禮, 儷皮束帛, 使某也, 請納徵.□ 致命曰, □某敢納徵.□ 對曰, □吾子順先典, □某重禮, 某不敢辭, 敢不承命!□

YL02,32 請期曰, □吾子有賜命, 某旣申受命矣. 惟是三族之不虞, 使某也, 請吉日.□ 對曰, □某旣前受命矣, 唯命是聽.□ 曰, □某命某聽命于吾子.□ 對曰, □某固唯命是聽.□ 使者曰, □某使某受命吾子, 不許, 某敢不告! 期曰某日.□ 對曰, □某敢不敬須!□

YL02,33 凡使者歸, 反命曰, □某旣得將事矣, 敢以禮告.□ 主人曰, □聞命矣.□

YL02,34 父醮子, 命之曰, □往迎爾相, 承我宗事. 勖帥以敬, 先□之嗣. 若則有常.□ 子曰, □諾. 唯恐弗堪, 不敢忘命.□

YL02,35 賓至, □者請, 對曰, □吾子命某以玆初昏, 使某將請承命.□ 對曰, □某固敬具以須.□

YL02,36 父送女命之曰, □戒之敬之, 夙夜毋違命.□ 母施衿結□曰, □勉之敬之, 夙夜無違宮事.□ 庶母及門內施□, 申之以父母之命, 命之曰, □敬恭聽宗爾父母之言, 夙夜無愆, 視諸衿□.□

YL02,37 壻授綏, 姆辭曰, □未敎, 不足與爲禮也.□

YL02,38 宗子無父, 母命之. 親皆沒, 己躬命之. 支子則稱其宗. 弟稱其兄.

YL02,39 若不親迎, 則婦入三月, 然後壻見, 曰, □某以得爲外昏姻, 請□.□ 主人對曰, □某以得爲外昏姻之數, 某之子未得濯漑於祭祀, 是以未敢見. 今吾子辱, 請吾子之就宮, 某將走見.□ 對曰, □某以非他故, 不足以辱命, 請終賜見.□ 對曰, □某得以爲昏姻之故, 不敢固辭, 敢不從!□ 主人出門左, 西面. 壻入門, 東面奠摯, 再拜, 出. □者以摯出, 請受. 壻禮辭許, 受摯, 入. 主人再拜受. 壻再拜送, 出. 見主婦. 主婦闔扉立于其內. 壻立于門外, 東面. 主婦一拜. 壻答再拜. 主婦又拜. 壻出, 主人請醴. 及揖讓入. 醴以一獻之禮. 主婦薦. 奠酬. 無幣. 壻出, 主人送, 再拜.

<士相見禮第三>

YL03,01 士相見之禮. 摯, 冬用雉, 夏用□, 左頭奉之. 曰, □某也願見, 無由達, 某子以命命某見.□ 主人對曰, □某子命某見. 吾子有辱. 請吾子之就家也, 某將走見.□ 賓對曰, □某不足以辱命, 請終賜見.□ 主人對曰, □某不敢爲儀, 固請吾子之就家也, 某將走見.□ 賓對曰, □某不敢爲儀, 固以請.□ 主人對曰, □某也固辭不得命, 將走見. 聞吾子稱摯, 敢辭摯.□ 賓對曰, □某不以摯不敢見.□ 主人對曰, □某不足以習禮, 敢固辭.□ 賓對曰, □某也不依於摯不敢見, 固以請.□ 主人對曰, □某也固辭不得命, 敢不敬從!□ 出迎于門外, 再拜. 賓答再拜. 主人揖, 入門右. 賓奉摯入門左. 主人再拜, 受. 賓再拜送摯, 出. 主人請見. 賓反見, 退. 主人送于門外, 再拜.

YL03,02 主人復見之以其摯, 曰, □□者吾子辱, 使某見. 請還摯于將命者.□ 主人對曰, □某也旣得見矣, 敢辭.□ 賓對曰, □某也非敢求見, 請還摯于將命者.□ 主人對曰, □某也旣得見矣, 敢固辭.□ 賓對曰, □某不敢以聞, 固以請于將命者.□ 主人對曰, □某也固辭不得命, 敢不從!□ 賓奉摯入. 主人再拜受. 賓再拜送摯, 出. 主人送于門外, 再拜.

YL03,03 士見於大夫, 終辭其摯. 於其入也, 一拜其辱也. 賓退, 送再拜.

YL03,04 若嘗爲臣者, 則禮辭其摯, 曰, □某也辭不得命, 不敢固辭.□ 賓入奠摯, 再拜. 主人答壹拜. 賓出, 使□者還其摯于門外, 曰, □某也使某還摯.□ 賓對曰, □某也旣得見矣, 敢辭.□ □者對曰, □某也命某, □某非敢爲儀也.□ 敢以請.□ 賓對曰, □某也夫子之賤私, 不足以踐禮, 敢固辭.□ □者對曰, □某也使某, □不敢爲儀也.□ 固以請.□ 賓對曰, □某固辭不得命, 敢不從!□ 再拜受.

YL03,05 下大夫相見以□, 飾之以布, 維之以索, 如執雉. 上大夫相見以羔, 飾之以布, 四維之結于面, 左頭, 如□執之. 如士相見之禮.

YL03,06 始見于君, 執摯至下, 容彌蹙. 庶人見於君, 不爲容, 進退走. 士·大夫則奠摯, 再拜稽首. 君答壹拜.

YL03,07 若他邦之人, 則使□者還其摯, 曰, □寡君使某還摯.□ 賓對曰, □君不有其外臣, 臣不敢辭.□ 再拜稽首受.

YL03,08 凡燕見于君, 必辯君之南面. 若不得則正方. 不疑君. 君在堂, 升見無方階, 辯君所在.

YL03,09 凡言非對也, 妥而後傳言. 與君言, 言使臣, 與大人言, 言事君, 與老者言, 言使弟子, 與幼者言, 言孝弟於父兄, 與衆言, 言忠信慈祥, 與居官者言, 言忠信. 凡與大人言, 始視面, 中視抱, 卒視面. 毋改, 衆皆若是. 若父則遊目, 毋上於面, 毋下於帶. 若不言, 立則視足, 坐則視膝.

YL03,10 凡侍坐於君子, 君子欠伸, 問日之早晏, 以食具告. 改居, 則請退可也. 夜侍坐, 問夜, 膳□, 請退可也.

YL03,11 若君賜之食, 則君祭先飯, □嘗膳, 飮而俟. 君命之食, 然後食. 若有將食者, 則俟君之食, 然後食. 若君賜之爵, 則下席再拜稽首, 受爵升席, 祭, 卒爵, 而俟君卒爵, 然後授虛爵. 退, 坐取□, 隱□而後□. 君爲之興, 則曰, □君無爲興, 臣不敢辭.□ 君若降送之, 則不敢顧辭, 遂出. 大夫則辭, 退, 下, 比及門, 三辭.

YL03,12 若先生異爵者請見之則辭. 辭不得命, 則曰, □某無以見, 辭不得命, 將走見, 先見之.□

YL03,13 非以君命使, 則不稱寡大夫. 士則曰寡君之老. 凡執幣者不趨, 容彌蹙以爲儀. 執玉者則唯舒武, 擧前曳踵. 凡自稱於君, 士·大夫則曰下臣, 宅者在邦則曰市井之臣, 在野則曰草茅之臣, 庶人則曰刺草之臣, 他國之人則曰外臣.

<鄕飮酒禮第四.>

YL04,01 鄕飮酒之禮. 主人就先生而謀賓·介. 主人戒賓, 賓拜辱. 主人答拜, 乃請賓. 賓禮辭許. 主人再拜, 賓答拜. 主人退, 賓拜辱. 介亦如之.

YL04,02 乃席賓·主人·介. 衆賓之席皆不屬焉. 尊兩壺於房戶間, 斯禁, 有玄酒在西. 設□於禁南, 東肆. 加二勺於兩壺. 設洗於□階東南, 南北以堂深, 東西當東榮. 水在洗東. □在洗西, 南肆.

YL04,03 羹定, 主人速賓. 賓拜辱. 主人答拜, 還. 賓拜辱. 介亦如之. 賓及衆賓皆從之. 主人一相, 迎于門外. 再拜賓, 賓答拜. 拜介, 介答拜. 揖衆賓. 主人揖, 先入. 賓厭介, 入門左. 介厭衆賓, 入. 衆賓皆入門左, 北上. 主人與賓三揖, 至於階. 三讓, 主人升, 賓升. 主人□階上當楣, 北面再拜. 賓西階上當楣, 北面答拜.

YL04,04 主人坐, 取爵于□, 降, 洗. 賓降. 主人坐, 奠爵于階前. 辭. 賓對. 主人坐取爵, 興, 適洗, 南面坐, 奠爵于□下, □洗. 賓進, 東北面辭洗. 主人坐, 奠爵于□, 興對. 賓復位, 當西序東面. 主人坐取爵. 沃洗者西北面. 卒洗, 主人壹揖·壹讓, 升. 賓拜洗. 主人坐, 奠爵, 遂拜, 降□. 賓降. 主人辭, 賓對, 復位, 當西序. 卒□, 揖, 讓, 升. 賓西階上疑立. 主人坐取爵, 實之, 賓之席前西北面獻賓. 賓西階上拜, 主人少退. 賓進受爵以復位. 主人□階上拜送爵, 賓少退. 薦脯□. 賓升席自西方. 乃設折俎. 主人□階東疑立. 賓坐, 左執爵, 祭脯□, 奠爵于薦西, 興右手取肺, □左手執本, 坐, 弗□, 右絶末以祭, 尙左手□之, 興加于俎, 坐, □手, 遂祭酒, 興, 席末坐, □酒, 降席坐, 奠爵, 拜告旨, 執爵興. 主人□階上答拜. 賓西階上北面坐, 卒爵, 興, 坐, 奠爵, 遂拜, 執爵興. 主人□階上答拜.

YL04,05 賓降, 洗. 主人降. 賓坐奠爵, 興辭. 主人對. 賓坐取爵, 適洗南, 北面. 主人□階東, 南面辭洗. 賓坐奠爵於□, 興對. 主人復□階東, 西面. 賓東北面□, 坐取爵, 卒洗, 揖讓如初, 升. 主人拜洗. 賓答拜, 興降□, 如主人禮. 賓實爵, 主人之席前東南面酢主人. 主人□階上拜, 賓少退. 主人進受爵, 復位. 賓西階上拜送爵. 薦脯□. 主人升席自北方. 設折俎. 祭如賓禮, 不告旨. 自席前適□階上北面坐, 卒爵, 興, 坐, 奠爵, 遂拜, 執爵興. 賓西階上答拜.

YL04,06 主人坐, 奠爵于序端, □階上北面再拜崇酒. 賓西階上答拜. 主人坐, 取□于□, 降, 洗. 賓降. 主人辭降. 賓不辭洗, 立當西序, 東面. 卒洗, 揖·讓, 升. 賓西階上疑立. 主人實□, 酬賓, □階上北面坐, 奠□, 遂拜, 執□興. 賓西階上答拜. 坐, 祭, 遂飮卒□, 興, 坐, 奠□, 遂拜, 執□興. 賓西階上答拜. 主人降洗. 賓降辭, 如獻禮. 升, 不拜洗. 賓西階上立. 主人實□, 賓之席前北面. 賓西階上拜, 主人稍退. 卒拜, 進坐, 奠□于薦西. 賓辭, 坐取□, 復位. 主人□階上拜送. 賓北面坐, 奠□于薦東, 復位.

YL04,07 主人揖, 降. 賓降, 立於階西, 當序, 東面. 主人以介揖·讓升, 拜, 如賓禮. 主人坐取爵于東序端, 降洗. 介降. 主人辭降, 介辭洗, 如賓禮. 升不拜洗. 介西階上立. 主人實爵, 介之席前西南面獻介. 介西階上北面拜, 主人稍退. 介進北面受爵, 復位. 主人介右北面拜送爵, 介稍退. 主人立于西階東. 薦脯□. 介升席自北方. 設折俎. 祭如賓禮, 不□肺, 不□酒, 不告旨. 自南方降席, 北面坐, 卒爵, 興, 坐, 奠爵, 遂拜, 執爵興. 主人介右答拜.

YL04,08 介降洗. 主人復□階, 降辭如初. 卒洗, 主人□. 介揖·讓升, 授主人爵于兩楹之間. 介西階上立. 主人實爵, 酢于西階上介右. 坐, 奠爵, 遂拜, 執爵興. 介答拜. 主人坐, 祭, 遂飮卒爵, 興, 坐, 奠爵, 遂拜, 執爵興. 介答拜. 主人坐, 奠爵于西楹南·介右, 再拜崇酒. 介答拜.

YL04,09 主人復□階, 揖, 降. 介降, 立于賓南. 主人西南面三拜衆賓. 衆賓皆答壹拜. 主人揖, 升, 坐取爵于西楹下, 降洗, 升, 實爵, 于西階上獻衆賓. 衆賓之長升, 拜受者三人. 主人拜送. 坐祭, 立飮. 不拜旣爵, 授主人爵, 降復位. 衆賓獻, 則不拜受爵, 坐祭, 立飮. 每一人獻, 則薦諸其席. 衆賓辯有脯□. 主人以爵降, 奠於□.

YL04,10 揖·讓升. 賓厭介, 升. 介厭衆賓, 升. 衆賓序升卽席. 一人洗, 升, 擧□于賓. 實□, 西階上坐, 奠□, 遂拜, 執□興. 賓席末答拜. 坐, 祭, 遂飮卒□, 興, 坐, 奠□, 遂拜, 執□興. 賓答拜. 降洗, 升, 實□, 立于西階上. 賓拜. 進坐, 奠□于薦西. 賓辭, 坐受以興. 擧□以西階上拜送. 賓坐, 奠□于其所. 擧□者降.

YL04,11 設席于堂廉, 東上. 工四人, 二瑟, 瑟先. 相者二人, 皆左何瑟, 後首, □越, 內弦, 右手相. 樂正先升, 立于西階東. 工入, 升自西階, 北面坐. 相者東面坐, 遂授瑟, 乃降. 工歌≪鹿鳴≫·≪四牡≫·≪皇皇者華≫. 卒歌, 主人獻工. 工左瑟. 一人拜, 不興受爵. 主人□階上拜送爵. 薦脯□. 使人相祭, 工飮, 不拜旣爵, 授主人爵. 衆工則不拜受爵, 祭, 飮. 辯有脯□, 不祭. 大師則爲之洗. 賓·介降, 主人辭降. 工不辭洗.

YL04,12 笙入堂下, 磬南北面立. 樂≪南□≫·≪白華≫·≪華黍≫. 主人獻之于西階上. 一人拜, 盡階, 不升堂受爵. 主人拜送爵. 階前坐祭, 立飮, 不拜旣爵, 升授主人爵. 衆笙則不拜受爵, 坐祭, 立飮. 辯有脯□, 不祭.

YL04,13 乃間歌≪魚麗≫, 笙≪由庚≫, 歌≪南有嘉魚≫, 笙≪崇丘≫, 歌≪南山有臺≫, 笙≪由儀≫.

YL04,14 乃合樂. ≪周南≫, ≪關雎≫·≪葛覃≫·≪卷耳≫, ≪召南≫, ≪鵲巢≫·≪□□≫·≪采□≫. 工告樂正曰, □正歌備.□ 樂正告于賓, 乃降.

YL04,15 主人降席自南方, 側降, 作相爲司正. 司正禮辭許諾. 主人拜, 司正答拜. 主人升, 復席. 司正洗□, 升自西階, □階上北面受命于主人. 主人曰, □請安于賓.□ 司正告于賓, 賓禮辭許. 司正告于主人. 主人□階上再拜, 賓西階上答拜. 司正立于楹間以相拜. 皆揖復席.

YL04,16 司正實□, 降自西階, 階間北面坐奠□, 退, 共少立. 坐取□, 不祭, 遂飮卒□, 興, 坐, 奠□, 遂拜, 執□興, □洗, 北面坐, 奠□于其所, 退立于□南.

YL04,17 賓北面坐, 取俎西之□, □階上北面酬主人. 主人降席, 立于賓東. 賓坐奠□, 遂拜, 執□興. 主人答拜. 不祭, 立飮, 不拜卒□, 不洗, 實□, 東南面授主人. 主人□階上拜, 賓少退. 主人受□. 賓拜送于主人之西. 賓揖, 復席.

YL04,18 主人西階上酬介. 介降席自南方, 立于主人之西. 如賓酬主人之禮. 主人揖復席.

YL04,19 司正升相旅, 曰, □某子受酬.□ 受酬者降席. 司正退立于序端, 東面. 受酬者自介右. 衆受酬者受自左, 拜, 興, 飮, 皆如賓酬主人之禮. 辯, 卒受者以□降, 坐奠于□. 司正降復位.

YL04,20 使二人擧□于賓·介. 洗, 升, 實□, 于西階上皆坐, 奠□, 遂拜, 執□興. 賓·介席末答拜. 皆坐祭, 遂飮卒□, 興, 坐, 奠□, 遂拜, 執□興. 賓·介席末答拜. 逆降, 洗, 升, 實□, 皆立于西階上. 賓·介皆拜. 皆進. 薦西奠之. 賓辭, 坐取□以興. 介則薦南奠之. 介坐受以興. 退, 皆拜送, 降. 賓·介奠于其所.

YL04,21 司正升自西階, 受命于主人. 主人曰, □請坐于賓.□ 賓辭以俎. 主人請徹俎, 賓許. 司正降階前, 命弟子俟徹俎. 司正升, 立于序端. 賓降席, 北面. 主人降席, □階上北面. 介降席, 西階上北面. 遵者降席, 席東·南面. 賓取俎還授司正, 司正以降, 賓從之. 主人取俎還授弟子, 弟子以降自西階, 主人降自□階. 介取俎還授弟子, 弟子以降, 介從之. 若有諸公·大夫, 則使人受俎, 如賓禮. 衆賓皆降.

YL04,22 說□, 揖·讓如初, 升, 坐. 乃羞. 無□爵, 無□樂.

YL04,23 賓出, 奏≪□≫. 主人送于門外, 再拜.

YL04,24 賓若有遵者, 諸公·大夫, 則旣一人擧□乃入. 席于賓東, 公三重, 大夫再重. 公如大夫入, 主人降, 賓·介降, 衆賓皆降, 復初位. 主人迎, 揖·讓升. 公升如賓禮, 辭一席, 使一人去之. 大夫則如介禮, 有諸公則辭加席, 委于席端, 主人不徹. 無諸公, 則大夫辭加席, 主人對, 不去加席.

YL04,25 明日賓服鄕服以拜賜. 主人如賓服以拜辱. 主人釋服. 乃息司正. 無介, 不殺, 薦脯□, 羞唯所有. 徵唯所欲, 以告於先生·君子可也. 賓·介不與. 鄕樂唯欲.

YL04,26 記. 鄕朝服而謀賓·介. 皆使能, 不宿戒.

YL04,27 蒲筵, 緇布純. 尊□冪, 賓至徹之. 其牲, 狗也, 亨于堂東北. 獻用爵, 其他用□. 薦脯五挺, 橫祭于其上, 出自左房. 俎由東壁, 自西階升. 賓俎脊·脅·肩·肺, 主人俎脊·脅·臂·肺, 介俎脊·脅·□·□·肺. 肺皆離. 皆右體, 進□.

YL04,28 以爵拜者不徒作. 坐卒爵者拜旣爵, 立卒爵者不拜旣爵. 凡奠者于左, 將擧于右. 衆賓之長一人辭洗如賓禮. 立者東面, 北上. 若有北面者, 則東上. 樂正與立者皆薦, 以齒. 凡擧爵, 三作而不徒爵. 樂作, 大夫不入. 獻工與笙, 取爵于上□, 旣獻, 奠于下□. 其笙則獻諸西階上. 磬階間縮□, 北面鼓之. 主人·介凡升席自北方, 降自南方. 司正旣擧□而薦諸其位. 凡旅不洗. 不洗者不祭. 旣旅, 士不入. 徹俎, 賓·介·遵者之俎, 受者以降, 遂出授從者. 主人之俎以東. 樂正命奏≪□≫, 賓出至于階, ≪□≫作. 若有諸公, 則大夫於主人之北, 西面. 主人之贊者西面, 北上, 不與, 無□爵然後與.

<鄕射禮第五>

YL05,01 鄕射之禮. 主人戒賓. 賓出迎, 再拜. 主人答再拜, 乃請. 賓禮辭許. 主人再拜, 賓答再拜. 主人退, 賓送再拜.

YL05,02 乃席, 賓南面, 東上, 衆賓之席繼而西, 席主人於□階上, 西面. 尊於賓席之東, 兩壺, 斯禁, 左玄酒, 皆加勺. □在其南, 東肆. 設洗于□階東南, 南北以堂深, 東西當東榮. 水在洗東. □在洗西, 南肆. 縣于洗東北, 西面. 乃張侯, 下綱不及地武. 不繫左下綱, 中掩束之. 乏參侯道居侯黨之一, 西五步.

YL05,03 羹定, 主人朝服乃速賓. 賓朝服出迎, 再拜. 主人答再拜, 退. 賓送, 再拜. 賓及衆賓遂從之.

YL05,04 及門, 主人一相, 出迎于門外, 再拜. 賓答再拜. 揖衆賓. 主人以賓揖, 先入. 賓厭衆賓. 衆賓皆入門左, 東面, 北上. 賓少進. 主人以賓三揖, 皆行及階, 三讓, 主人升一等, 賓升. 主人□階上當楣, 北面再拜. 賓西階上當楣, 北面答再拜.

YL05,05 主人坐, 取爵於上□以降. 賓降. 主人□階前西面坐, 奠爵, 興辭降. 賓對. 主人坐, 取爵興, 適洗南面坐, 奠爵于□下, □洗. 賓進, 東北面辭洗. 主人坐, 奠爵于□, 興對. 賓反位. 主人卒洗, 壹揖·壹讓, 以賓升. 賓西階上北面拜洗. 主人□階上北面奠爵, 遂答拜, 乃降. 賓降. 主人辭降, 賓對. 主人卒□, 壹揖·壹讓, 升. 賓升, 西階上疑立. 主人坐, 取爵實之, 賓席之前西北面獻賓. 賓西階上北面拜, 主人少退. 賓進, 受爵于席前, 復位. 主人□階上拜送爵, 賓少退. 薦脯□. 賓升席自西方. 乃設折俎. 主人□階東疑立, 賓坐, 左執爵, 右祭脯□, 奠爵于薦西, 興取肺, 坐絶祭, 尙左手□之, 興加于俎, 坐□手, 執爵, 遂祭酒, 興席末坐, □酒, 降席坐, 奠爵, 拜告旨, 執爵興. 主人□階上答拜. 賓西階上北面坐, 卒爵, 興, 坐, 奠爵, 遂拜, 執爵興. 主人□階上答拜.

YL05,06 賓以虛爵降. 主人降. 賓西階前東面坐奠爵, 興辭降. 主人對. 賓坐取爵, 適洗北面坐, 奠爵于□下, 興, □洗. 主人□階之東, 南面辭洗. 賓坐, 奠爵于□, 興對. 主人反位. 賓卒洗, 揖·讓如初, 升. 主人拜洗. 賓答拜, 興, 降□如主人之禮. 賓升, 實爵, 主人之席前東南面酢主人. 主人□階上拜, 賓少退. 主人進受爵, 復位. 賓西階上拜送爵. 薦脯□. 主人升席自北方. 乃設折俎. 祭如賓禮, 不告旨, 自席前適□階上, 北面坐, 卒爵, 興, 坐奠爵, 遂拜, 執爵興. 賓西階上北面答拜.

YL05,07 主人坐, 奠爵于序端, □階上再拜崇酒. 賓西階上答再拜. 主人坐, 取□于□以降. 賓降. 主人奠□, 辭降. 賓對, 東面立. 主人坐取□洗. 賓不辭洗. 卒洗, 揖·讓升. 賓西階上疑立. 主人實□酬之, □階上北面坐奠□, 遂拜, 執□興. 賓西階上北面答拜. 主人坐, 祭, 遂飮卒□, 興, 坐, 奠□, 遂拜, 執□興. 賓西階上北面答拜. 主人降, 洗. 賓降辭如獻禮. 升, 不拜洗. 賓西階上立. 主人實□, 賓之席前北面. 賓西階上拜. 主人坐, 奠□于薦西. 賓辭, 坐取□以興, 反位. 主人□階上拜送. 賓北面坐, 奠□于薦東, 反位.

YL05,08 主人揖, 降. 賓降, 東面立于西階西, 當西序. 主人西南面, 三拜衆賓. 衆賓皆答壹拜. 主人揖升, 坐, 取爵于序端, 降洗, 升, 實爵, 西階上獻衆賓. 衆賓之長升, 拜受者三人. 主人拜送. 坐祭, 立飮, 不拜旣爵, 授主人爵, 降復位. 衆賓皆不拜受爵, 坐祭, 立飮. 每一人獻, 則薦諸其席. 衆賓辯有脯□. 主人以虛爵降, 奠于□.

YL05,09 揖·讓升. 賓厭衆賓, 升. 衆賓皆升就席. 一人洗, 擧□于賓. 升, 實□, 西階上坐, 奠□拜, 執□興. 賓席末答拜. 擧□者坐, 祭, 遂飮卒□, 興, 坐, 奠□拜, 執□興. 賓答拜. 降洗, 升實之, 西階上北面. 賓拜. 擧□者進坐, 奠□于薦西. 賓辭, 坐取以興. 擧□者西階上拜送. 賓反奠于其所. 擧□者降.

YL05,10 大夫若有遵者, 則入門左. 主人降. 賓及衆賓皆降, 復初位. 主人揖·讓, 以大夫升. 拜至. 大夫答拜. 主人以爵降. 大夫降. 主人辭降, 大夫辭洗, 如賓禮. 席于尊東. 升, 不拜洗. 主人實爵, 席前獻于大夫. 大夫西階上拜, 進受爵, 反位. 主人大夫之右拜送. 大夫辭加席. 主人對, 不去加席. 乃薦脯□. 大夫升席. 設折俎, 祭如賓禮, 不□肺, 不□酒, 不告旨, 西階上卒爵, 拜. 主人答拜. 大夫降洗. 主人復□階, 降. 辭如初. 卒洗, 主人□. 揖·讓升. 大夫授主人爵于兩楹間, 復位. 主人實爵以酢, 于西階上坐, 奠爵, 拜. 大夫答拜. 坐, 祭, 卒爵, 拜. 大夫答拜. 主人坐, 奠爵于西楹南, 再拜崇酒. 大夫答拜. 主人復□階, 揖, 降. 大夫降, 立于賓南. 主人揖·讓, 以賓升. 大夫及衆賓皆升就席.

YL05,11 席工于西階上少東. 樂正先升, 北面立于其西. 工四人, 二瑟, 瑟先. 相者皆左何瑟, 面鼓, 執越, 內弦, 右手相. 入, 升自西階, 北面, 東上. 工坐. 相者坐, 授瑟乃降. 笙入, 立于縣中, 西面. 乃合樂. ≪周南≫, ≪關□≫·≪葛覃≫·≪卷耳≫, ≪召南≫, ≪鵲巢≫·≪□□≫·≪采□≫. 工不興, 告于樂正曰, □正歌備.□ 樂正告于賓, 乃降.

YL05,12 主人取爵于上□獻工. 大師則爲之洗. 賓降, 主人辭降. 工不辭洗. 卒洗, 升. 實爵. 工不興, 左瑟. 一人拜受爵. 主人□階上拜送爵. 薦脯□. 使人相祭. 工飮, 不拜旣爵, 授主人爵. 衆工不拜受爵, 祭, 飮. 辯有脯□, 不祭. 不洗, 遂獻笙于西階上. 笙一人拜于下, 盡階, 不升堂, 受爵. 主人拜送爵. 階前坐祭, 立飮, 不拜旣爵, 升, 授主人爵. 衆笙不拜受爵, 坐祭, 立飮. 辯有脯□, 不祭. 主人以爵降, 奠于□, 反升就席.

YL05,13 主人降席自南方, 側降, 作相爲司正. 司正禮辭許諾. 主人再拜, 司正答拜. 主人升就席. 司正洗□, 升自西階, 由楹內適□階上, 北面受命于主人. 西階上北面請安于賓. 賓禮辭許. 司正告于主人, 遂立于楹間以相拜. 主人□階上再拜, 賓西階上答再拜. 皆揖就席. 司正實□, 降自西階, 中庭北面坐奠□, 興, 退, 少立, 進坐, 取□興, 反坐, 不祭, 遂卒□, 興, 坐, 奠□, 拜, 執□興, 洗, 北面坐, 奠于其所, 興, 少退, 北面立于□南. 未旅.

YL05,14 三□俟于堂西, 南面, 東上. 司射適堂西, 袒·決·遂, 取弓于階西, 兼挾乘矢, 升自西階, 階上北面告于賓曰, □弓矢旣具, 有司請射.□ 賓對曰, □某不能, 爲二三子許諾.□ 司射適□階上東北面告于主人, 曰, □請射于賓, 賓許.□

YL05,15 司射降自西階, 階前西面命弟子納射器. 乃納射器, 皆在堂西. 賓與大夫之弓倚于西序, 矢在弓下, 北括. 衆弓倚于堂西, 矢在其上. 主人之弓矢在東序東.

YL05,16 司射不釋弓矢, 遂以比三□於堂西. 三□之南, 北面命上射曰, □某御於子.□ 命下射曰, □子與某子射.□

YL05,17 司正爲司馬. 司馬命張侯. 弟子說束, 遂繫左下綱. 司馬又命獲者倚旌于侯中. 獲者由西方坐取旌倚于侯中, 乃退.

YL05,18 樂正適西方, 命弟子贊工遷樂于下. 弟子相工如初入, 降自西階, □階下之東南, 堂前三□, 西面, 北上, 坐. 樂正北面立于其南.

YL05,19 司射猶挾乘矢以命三□, □各與其□讓取弓矢, 拾.□ 三□皆袒·決·遂. 有司左執□, 右執弦而授弓, 遂授矢. 三□皆執弓, 搢三而挾一□. 司射先立于所設中之西南, 東面. 三□皆進, 由司射之西, 立于其西南, 東面北上而俟.

YL05,20 司射東面立于三□之北, 搢三而挾一□, 揖進. 當階北面揖. 及階揖. 升堂揖. 豫則鉤楹內, 堂則由楹外. 當左物北面揖. 及物揖. 左足履物, 不方足, 還, 視侯中, 俯正足. 不去旌, 誘射, 將乘矢. 執弓, 不挾, 右執弦, 南面揖. 揖如升射, 降出于其位南, 適堂西, 改取一□挾之, 遂適階西, 取□搢之以反位.

YL05,21 司馬命獲者執旌以負侯. 獲者適侯, 執旌負侯而俟. 司射還, 當上□西面, 作上□射, 司射反位. 上□揖進, 上射在左, □行. 當階, 北面揖. 及階, 揖. 上射先升三等, 下射從之中等. 上射升堂少左, 下射升. 上射揖, □行. 皆當其物, 北面揖. 及物, 揖. 皆左足履物, 還, 視侯中, 合足而俟. 司馬適堂西, 不決·遂, 袒, 執弓, 出于司射之南, 升自西階, 鉤楹, 由上射之後, 西南面立于物間. 右執簫, 南揚弓, 命去侯. 獲者執旌許若, 聲不絶, 以至于乏, 坐, 東面, 偃旌, 興而俟. 司馬出于下射之南, 還其後, 降自西階, 反, 由司射之南, 適堂西釋弓, 襲, 反位, 立于司射之南. 司射進, 與司馬交于階前相左, 由堂下西階之東北面視上射, 命曰, □無射獲, 無獵獲!□ 上射揖. 司射退, 反位. 乃射. 上射旣發, 挾弓矢, 而后下射射. 拾發以將乘矢. 獲者坐而獲, 擧旌以宮, 偃旌以商. 獲而未釋獲. 卒射, 皆執弓, 不挾, 南面揖, 揖如升射. 上射降三等, 下射少右從之中等. □行, 上射于左. 與升射者相左, 交于階前, 相揖. 由司馬之南適堂西, 釋弓, 說決·拾, 襲而俟于堂西, 南面, 東上. 三□卒射亦如之. 司射去□, 倚于西階之西, 升堂, 北面告于賓曰, □三□卒射.□ 賓揖.

YL05,22 司射降, 搢□反位. 司馬適堂西, 袒, 執弓, 由其位南進, 與司射交于階前相左. 升自西階, 鉤楹, 自右物之後, 立于物間, 西南面揖弓, 命取矢. 獲者執旌許諾, 聲不絶, 以旌負侯而俟. 司馬出于左物之南, 還其後, 降自西階, 遂適堂前, 北面, 立于所設□之南, 命弟子設□. 乃設□于中庭, 南當洗, 東肆. 司馬由司射之南, 退釋弓于堂西, 襲, 反位. 弟子取矢, 北面坐, 委于□, 北括, 乃退. 司馬襲, 進當□南, 北面坐, 左右撫矢而乘之. 若矢不備, 則司馬又袒, 執弓如初升, 命曰, □取矢. 不索.□ 弟子自西方應曰, □諾!□乃復求矢加于□.

YL05,23 司射倚□于階西, 升, 請射于賓如初. 賓許若. 賓·主人·大夫若皆與射, 則遂告于賓, 適□階上告于主人, 主人與賓爲□. 遂告于大夫. 大夫雖衆, 皆與士爲□. 以□告于大夫曰, □某御於子.□ 西階上北面作衆賓射. 司射降, 搢□, 由司馬之南, 適堂西立, 比衆□. 衆賓將與射者皆降, 由司馬之南適堂西, 繼三□而立, 東上, 大夫之□爲上. 若有東面者, 則北上. 賓·主人與大夫皆未降. 司射乃比衆□辯.

YL05,24 遂命三□拾取矢, 司射反位. 三□拾取矢, 皆袒·決·遂, 執弓, 進立於司馬之西南. 司射作上□取矢, 司射反位. 上□揖進, 當□北面揖. 及□揖, 上射東面, 下射西面. 上射揖, 進坐, 橫弓, □手自弓下取一□, 兼諸□, 順羽, 且興, 執弦而左還, 退反位, 東面揖. 下射進坐, 橫弓, 覆手自弓上取一□, 興, 其他如上射. 旣拾取乘矢, 揖, 皆左還, 南面揖, 皆少進, 當□南, 皆左還北面, 搢三挾一□, 揖, 皆左還, 上射於右, 與進者相左, 相揖, 反位. 三□拾取矢亦如之. 後者遂取誘射之矢, 兼乘矢而取之, 以授有司于西方, 而后反位.

YL05,25 衆賓未拾取矢, 皆袒·決·遂, 執弓, 搢三挾一□, 由堂西進, 繼三□之南而立, 東面, 北上. 大夫之□爲上.

YL05,26 司射作射如初. 一□揖·升如初. 司馬命去侯, 獲者許諾. 司馬降, 釋弓反位. 司射猶挾一□, 去□, 與司馬交于階前. 升, 請釋獲于賓. 賓許. 降, 搢□, 西面立于所設中之東, 北面命釋獲者設中, 遂視之. 釋獲者執鹿中, 一人執□以從之. 釋獲者坐設中, 南當□, 西當西序, 東面. 興, 受□, 坐, 實八□于中, 橫委其餘于中西, 南末, 興, 共而俟. 司射遂進, 由堂下北面命曰, □不貫不釋.□ 上射揖. 司射退, 反位. 釋獲者坐, 取中之八□, 改實八□于中, 興, 執而俟.

YL05,27 乃射. 若中, 則釋獲者坐而釋獲, 每一□釋一□, 上射于右, 下射于左. 若有餘□, 則反委之. 又取中之八□, 改實八□于中, 興, 執而俟. 三□卒射.

YL05,28 賓·主人·大夫揖, 皆由其階降. 揖. 主人堂東袒·決·遂, 執弓, 搢三挾一□. 賓於堂西亦如之. 皆由其階, 階下揖. 升堂揖. 主人爲下射. 皆當其物北面揖, 及物揖, 乃射. 卒, 南面揖, 皆由其階, 階上揖. 降階揖, 賓序西, 主人序東, 皆釋弓, 說決·拾, 襲, 反位升, 及階揖, 升堂揖, 皆就席.

YL05,29 大夫袒·決·遂, 執弓, 搢三挾一□, 由堂西出于司射之西, 就其□. 大夫爲下射. 揖進, □稍退. 揖如三□. 及階, □先升. 卒射, 揖如升射. □先降. 降階□稍退. 皆釋弓于堂西, 襲. □遂止于堂西. 大夫升就席.

YL05,30 衆賓繼射. 釋獲皆如初. 司射所作唯上□. 卒射, 釋獲者遂以所執餘獲, 升自西階, 盡階不升堂, 告于賓曰, □左右卒射.□ 降, 反位坐, 委餘獲于中西, 興, 共而俟.

YL05,31 司馬袒·決, 執弓升, 命取矢如初. 獲者許諾, 以旌負侯如初. 司馬降, 釋弓反位. 弟子委矢如初. 大夫之矢則兼束之以茅, 上握焉. 司馬乘矢如初.

YL05,32 司射遂適西階西, 釋弓去□, 襲, 進由中東, 立于中南, 北面視□. 釋獲者東面于中西坐, 先數右獲. 二□爲純, 一純以取, 實于左手, 十純則縮而委之. 每委異之. 有餘純則橫于下. 一□爲奇, 奇則又縮諸純下. 興, 自前適左, 東面坐, 兼斂□實于左手, 一純以委, 十則異之. 其餘如右獲. 司射復位. 釋獲者遂進取賢獲, 執以升自西階, 盡階不升堂, 告于賓. 若右勝則曰, □右賢於左.□ 若左勝則曰, □左賢於右.□以純數告, 若有奇者亦曰奇. 若左右鈞, 則左右皆執一□以告曰, □左右鈞.□ 降復位, 坐, 兼斂□, 實八□于中, 委其餘于中西, 興, 共而俟.

YL05,33 司射適堂西, 命弟子設□. 弟子奉□升, 設于西楹之西, 乃降. 勝者之弟子洗□, 升酌, 南面坐, 奠于□上, 降, 袒, 執弓, 反位. 司射遂袒, 執弓, 挾一□, 搢□, 北面于三□之南, 命三□及衆賓勝者皆袒·決·遂, 執張弓, 不勝者皆襲, 說決·拾, □左手, 右加弛弓于其上, 遂以執□. 司射先反位. 三□及衆射者皆與其□進, 立于射位, 北上. 司射作升飮者如作射. 一□進揖如升射, 及階, 勝者先升, 升堂少右. 不勝者進, 北面坐, 取□上之□, 興, 少退立, 卒□, 進坐, 奠于□下, 興揖. 不勝者先降, 與升飮者相左, 交于階前, 相揖. 出于司馬之南, 遂適堂西釋弓, 襲而俟. 有執爵者. 執爵者坐取□, 實之, 反奠于□上. 升飮者如初. 三□卒飮. 賓·主人·大夫不勝, 則不執弓, 執爵者取□降洗, 升, 實之以授于席前. 受□以適西階上, 北面立飮, 卒□, 授執爵者, 反就席. 大夫飮則□不升. 若大夫之□不勝, 則亦執弛弓, 特升飮. 衆賓繼飮射爵者辯, 乃徹□與□.

YL05,34 司馬洗爵, 升, 實之以降, 獻獲者于侯. 薦脯□, 設折俎, 俎與薦皆三祭. 獲者負侯北面拜受爵. 司馬西面拜送爵. 獲者執爵, 使人執其薦與俎從之, 適右□, 設薦俎. 獲者南面坐, 左執爵, 祭脯□. 執爵興, 取肺坐祭, 遂祭酒, 興, 適左□·中皆如之. 左□之西北三步東面設薦俎, 獲者薦右東面立飮, 不拜旣爵. 司馬受爵奠于□, 復位. 獲者執其薦, 使人執俎從之, □設于乏南. 獲者負侯而俟.

YL05,35 司射適階西, 釋弓矢, 去□, 脫決·拾, 襲, 適洗洗爵, 升, 實之以降, 獻釋獲者于其位少南. 薦脯□·折俎, 有祭. 釋獲者薦右·東面拜受爵. 司射北面拜送爵. 釋獲者就其薦坐, 左執爵, 祭脯□, 興, 取肺坐祭, 遂祭酒, 興, 司射之西·北面立飮, 不拜旣爵. 司射受爵奠于□. 釋獲者少西□薦, 反位.

YL05,36 司射適堂西, 袒·決·遂, 取弓于階西, 挾一□, 搢□以反位. 司射去□, 倚于階西, 升, 請射于賓如初. 賓許. 司射降, 搢□, 由司馬之南適堂西, 命三□及衆賓皆袒·決·遂, 執弓就位. 司射先反位. 三□及衆賓皆袒·決·遂, 執弓, 各以其□進, 反于射位.

YL05,37 司射作拾取矢. 三□拾取矢如初, 反位. 賓·主人·大夫降揖如初. 主人堂東, 賓堂西, 皆袒·決·遂, 執弓, 皆進, 階前揖, 及□揖. 拾取矢如三□. 卒, 北面, 搢三挾一□, 揖退, 賓堂西, 主人堂東, 皆釋弓矢, 襲, 及階揖, 升堂揖, 就席. 大夫袒·決·遂, 執弓, 就其□. 揖, 皆進, 如三□. □東面, 大夫西面. 大夫進坐, 說矢束, 興, 反位. 而后□揖進, 坐, 兼取乘矢, 順羽而興, 反位, 揖. 大夫進坐, 亦兼取乘矢如其□, 北面, 搢三挾一□, 揖退. □反位. 大夫遂適序西, 釋弓矢, 襲, 升卽席. 衆賓繼拾取矢, 皆如三□以反位.

YL05,38 司射猶挾一□以進, 作上射如初. 一□揖升如初. 司馬升, 命去侯, 獲者許諾. 司馬降, 釋弓, 反位. 司射與司馬交于階前, 去□, 襲, 升, 請以樂樂于賓. 賓許諾. 司射降, 搢□, 東面命樂正曰, □請以樂樂于賓, 賓許.□ 司射遂適階間, 堂下北面命曰, □不鼓不釋.□ 上射揖, 司射退反位. 樂正東面命大師曰, □奏≪騶虞≫, 間若一.□ 大師不興, 許諾. 樂正退反位.

YL05,39 乃奏≪騶虞≫以射. 三□卒射. 賓·主人·大夫·衆賓繼射. 釋獲如初. 卒射降. 釋獲者執餘獲升, 告左右卒射如初.

YL05,40 司馬升, 命取矢. 獲者許諾. 司馬降, 釋弓反位. 弟子委矢, 司馬乘之, 皆如初.

YL05,41 司射釋弓, 視□如初. 釋獲者以賢獲與鈞告如初, 降, 復位.

YL05,42 司射命設□. 設□, 實□如初. 遂命勝者執張弓, 不勝者執弛弓, 升飮如初.

YL05,43 司射猶袒·決·遂, 左執弓, 右執一□兼諸弦, 面鏃, 適堂西, 以命拾取矢如初, 司射反位. 三□及賓·主人·大夫·衆賓皆袒·決·遂, 拾取矢如初. 矢不挾, 兼諸弦·□以退, 不反位, 遂授有司于堂西. 辯拾取矢, 揖, 皆升就席.

YL05,44 司射乃適堂西, 釋弓, 去□, 說決·拾, 襲, 反位. 司馬命弟子說侯之左下綱而釋之, 命獲者以旌退, 命弟子退□. 司射命釋獲者退中與□而俟.

YL05,45 司馬反爲司正, 退復□南而立. 樂正命弟子贊工卽位. 弟子相工如其降也, 升自西階, 反坐. 賓北面坐, 取俎西之□, 興, □階上北面酬主人. 主人降席, 立于賓東. 賓坐, 奠□拜, 執□興. 主人答拜. 賓不祭, 卒□, 不拜, 不洗, 實之進東南面. 主人□階上北面拜, 賓少退. 主人進受□. 賓主人之西北面拜送, 賓揖, 就席. 主人以□適西階上酬大夫. 大夫降席, 立于主人之西, 如賓酬主人之禮. 主人揖, 就席. 若無大夫, 則長受酬亦如之. 司正升自西階相旅, 作受酬者, 曰, □某酬某子.□ 受酬者降席. 司正退立于西序端, 東面. 衆受酬者拜, 興飮, 皆如賓酬主人之禮. 辯. 遂酬在下者. 皆升受酬于西階上. 卒受者以□降, 奠于□.

YL05,46 司正降復位, 使二人擧□于賓與大夫. 擧□者皆洗□, 升, 實之, 西階上北面皆坐, 奠□, 拜, 執□興. 賓與大夫皆席末答拜. 擧□者皆坐, 祭, 遂飮卒□, 興, 坐, 奠□拜, 執□興. 賓與大夫皆答拜. 擧□者逆降, 洗, 升實□, 皆立于西階上北面, 東上. 賓與大夫拜. 擧□者皆進坐, 奠于薦右. 賓與大夫辭, 坐受□以興. 擧□者退反位, 皆拜送, 乃降. 賓與大夫坐, 反奠于其所, 興. 若無大夫, 則唯賓.

YL05,47 司正升自西階, □階上受命于主人, 適西階上北面請坐于賓. 賓辭以俎. 反命于主人. 主人曰, □請徹俎.□ 賓許. 司正降自西階, 階前命弟子俟徹俎. 司正升, 立于序端. 賓降席, 北面. 主人降席自南方, □階上北面. 大夫降席, 席東南面. 賓取俎還授司正, 司正以降自西階. 賓從之降, 遂立于階西, 東面. 司正以俎出授從者. 主人取俎還授弟子, 弟子受俎降自西階以東. 主人降自□階, 西面立. 大夫取俎還授弟子, 弟子以降自西階, 遂出授從者. 大夫從之降, 立於賓南. 衆賓皆降, 立于大夫之南, 少退, 北上.

YL05,48 主人以賓揖·讓, 說□乃升. 大夫及衆賓皆說□升, 坐. 乃羞, 無□爵. 使二人擧□. 賓與大夫不興, 取奠□飮, 卒□不拜. 執□者受□, 遂實之. 賓□以之主人, 大夫之□長受而錯, 皆不拜. 辯, 卒受者興, 以旅在下者于西階上. 長受酬. 酬者不拜. 乃飮, 卒□以實之. 受酬者不拜受. 辯旅皆不拜. 執□者皆與旅. 卒受者以虛□降, 奠于□. 執□者洗, 升, 實□, 反奠于賓與大夫. 無□樂.

YL05,49 賓興, 樂正命奏≪□≫. 賓降及階, ≪□≫作. 賓出. 衆賓皆出. 主人送于門外, 再拜.

YL05,50 明日, 賓朝服以拜賜于門外. 主人不見. 如賓服遂從之, 拜辱于門外, 乃退.

YL05,51 主人釋服, 乃息司正. 無介, 不殺. 使人速. 迎于門外, 不拜. 入, 升, 不拜至. 不拜洗. 薦脯□, 無俎. 賓酢主人, 主人不崇酒, 不拜. 衆賓旣獻, 衆賓一人擧□, 遂無□爵. 無司正. 賓不與. 徵唯所欲, 以告于鄕先生·君子可也. 羞唯所有. 鄕樂唯欲.

YL05,52 記. 大夫與, 則公士爲賓. 使能, 不宿戒. 其牲, 狗也, 亨于堂東北. 尊□冪, 賓至徹之. 蒲筵緇布純. 西序之席北上. 獻用爵, 其他用□. 以爵拜者不徒作. 薦脯用□, 五□, 祭半□橫于上. □以豆, 出自東房. □長尺二寸. 俎由東壁, 自西階升. 賓俎脊·脅·肩·肺, 主人俎脊·脅·臂·肺. 肺皆離, 皆右體也, 進□. 凡擧爵, 三作而不徒爵. 凡奠者於左, 將擧者於右. 衆賓之長一人辭洗如賓禮. 若有諸公, 則如賓禮, 大夫如介禮. 無諸公, 則大夫如賓禮. 樂作, 大夫不入. 樂正與立者齒. 三笙一和而成聲. 獻工與笙, 取爵于上□, 旣獻奠于下□, 其笙則獻諸西階上. 立者東面, 北上. 司正旣擧□而薦諸其位. 三□者, 使弟子, 司射前戒之. 司射之弓矢與□, 倚于西階之西. 司射旣袒·決·遂而升, 司馬階前命張侯, 遂命倚旌. 凡侯, 天子熊侯, 白質, 諸侯□侯, 赤質, 大夫布侯, □以虎豹, 士布侯, □以鹿豕. 凡□者丹質. 射自楹間. 物長如□, 其間容弓, 距隨長武. 序則物當棟, 堂則物當楣. 命負侯者由其位. 凡適堂西, 皆出入于司馬之南. 唯賓與大夫皆降, 遂西取弓矢. 旌各以其物. 無物, 則以白羽與朱羽□, □長三□, 以鴻□韜上二尋. 凡挾矢, 于二指之間橫之. 司射在司馬之北. 司馬無事不執弓. 始射獲而未釋獲, 復釋獲, 復用樂行之. 上射于右. □長如□, 博三寸, 厚寸有半, 龍首, 其中蛇交, 韋當, □□. 橫而拳之, 南面坐而奠之, 南北當洗. 射者有過則撻之. 衆賓不與射者不降. 取誘射之矢者, 旣拾取矢, 而後兼誘射之乘矢而取之. 賓·主人射, 則司射□升降. 卒射, 卽席而反位卒事. 鹿中□, 前足□, 鑿背, 容八□, 釋獲者奉之先首. 大夫降, 立于堂西以俟射. 大夫與士射, 袒薰□. □少退于物. 司射釋弓矢, 視□與獻釋獲者釋弓矢. 禮射不主皮. 主皮之射者, 勝者又射, 不勝者降. 主人亦飮于西階上. 獲者之俎, 折脊·脅·肺·□. 東方謂之右□. 釋獲者之俎, 折脊·脅·肺. 皆有祭. 大夫說矢束, 坐說之. 歌≪騶虞≫若≪采□≫, 皆五終. 射無□. 古者於旅也語. 凡旅不洗. 不洗者不祭. 旣旅, 士不入. 大夫後出, 主人送于門外, 再拜. 鄕侯上□五尋, 中十尺. 侯道五十弓, 弓二寸以爲侯中. 倍中以爲躬. 倍躬以爲左·右舌. 下舌半上舌. 箭籌八十, 長尺有握, 握素. 楚□長如□, 刊本尺.

YL05,53 君射則爲下射, 上射退于物一□, 旣發則答君而俟. 君樂作而後就物. 君袒朱□以射, 小臣以巾執矢以授. 若君飮, 如燕則夾爵. 君國中射, 則皮樹中, 以□旌獲, 白羽與朱羽□. 于郊, 則閭中, 以旌獲. 于竟, 則虎中, 龍□. 大夫□中. 各以其物獲. 士鹿中, □旌以獲. 唯君有射于國中, 其餘否. 君在, 大夫射則肉袒.

<燕禮第六>

YL06,01 燕禮. 小臣戒與者. 膳宰具官饌于寢東. 樂人縣. 設洗·□于□階東南, 當東□. □水在東. □在洗西, 南肆. 設膳□在其北, 西面. 司宮尊于東楹之西, 兩方壺, 左玄酒, 南上, 公尊瓦大兩, 有□, 冪用□若錫, 在尊南, 南上. 尊士旅食于門西, 兩□壺. 司宮筵賓于戶西, 東上, 無加席也, 射人告具.

YL06,02 小臣設公席于□階上, 西鄕, 設加席. 公升卽位于席, 西鄕. 小臣納卿大夫. 卿大夫皆入門右, 北面, 東上. 士立于西方, 東面, 北上. 祝史立于門東, 北面, 東上. 小臣師一人, 在東堂下, 南面. 士旅食者立于門西, 東上. 公降立于□階之東南, 南向爾卿. 卿西面, 北上. 爾大夫, 大夫皆少進.

YL06,03 射人請賓. 公曰, □命某爲賓.□ 射人命賓. 賓少進, 禮辭. 反命, 又命之. 賓再拜稽首, 許諾. 射人反命. 賓出, 立于門外, 東面. 公揖卿大夫, 乃升就席.

YL06,04 小臣自□階下北面請執冪者與羞膳者, 乃命執冪者. 執冪者升自西階, 立于尊南, 北面, 東上. 膳宰請羞于諸公卿者.

YL06,05 射人納賓. 賓入及庭, 公降一等揖之, 公升就席.

YL06,06 賓升自西階. 主人亦升自西階. 賓右北面至再拜, 賓答再拜. 主人降洗, 洗南西北面. 賓降階西, 東面. 主人辭降, 賓對. 主人北面□, 坐取□洗. 賓少進辭洗. 主人坐, 奠□于□, 興對. 賓反位. 主人卒洗, 賓揖乃升. 主人升. 賓拜洗. 主人賓右奠□答拜, 降□. 賓降, 主人辭, 賓對. 卒□, 賓揖升. 主人升, 坐取□. 執冪者擧冪. 主人酌膳. 執冪者反冪. 主人筵前獻賓. 賓西階上拜, 筵前受爵反位. 主人賓右拜送爵. 膳宰薦脯□. 賓升筵. 膳宰設折俎. 賓坐, 左執爵, 右祭脯□, 奠爵于薦右, 興取肺, 坐絶祭, □之, 興加于俎, 坐□手, 執爵, 遂祭酒, 興席末坐, □酒, 降席坐, 奠爵, 拜告旨, 執爵興. 主人答拜. 賓西階上北面坐, 卒爵, 興, 坐, 奠爵, 遂拜. 主人答拜.

YL06,07 賓以虛爵降. 主人降. 賓洗南坐, 奠□, 少進, 辭降. 主人東面對. 賓坐取□, 奠于□下, □洗. 主人辭洗. 賓坐, 奠□于□, 興對. 卒洗, 及階揖升. 主人升, 拜洗如賓禮. 賓降□, 主人降. 賓辭降. 卒□, 揖升, 酌膳. 執冪如初. 以酢主人于西階上. 主人北面拜受爵. 賓主人之左拜送爵. 主人坐祭, 不□酒, 不拜酒, 不告旨, 遂卒爵, 興, 坐, 奠爵拜, 執爵興. 賓答拜. 主人不崇酒. 以虛爵降, 奠于□.

YL06,08 賓降, 立于西階西. 射人升賓. 賓升, 立于序內, 東面. 主人□, 洗象□, 升實之, 東北面獻于公. 公拜受爵. 主人降自西階, □階下北面拜送爵. 士薦脯□, 膳宰設折俎, 升自西階. 公祭如賓禮, 膳宰贊授肺. 不拜酒, 立卒爵, 坐, 奠爵拜, 執爵興. 主人答拜, 升, 受爵以降, 奠于膳□.

YL06,09 更爵洗, 升, 酌膳酒以降, 酢于□階下. 北面坐, 奠爵, 再拜稽首. 公答再拜. 主人坐祭, 遂卒爵, 再拜稽首. 公答再拜. 主人奠爵于□.

YL06,10 主人□洗升, □□于賓. 酌散, 西階上坐, 奠爵拜賓. 賓降筵, 北面答拜. 主人坐, 祭, 遂飮. 賓辭. 卒爵拜. 賓答拜. 主人降洗. 賓降. 主人辭降. 賓辭洗. 卒洗, 揖升, 不拜洗. 主人酌膳. 賓西階上拜, 受爵于筵前, 反位. 主人拜送爵. 賓升席坐, 祭酒, 遂奠于薦東. 主人降, 復位. 賓降筵西, 東南面立.

YL06,11 小臣自□階下請□爵者. 公命長. 小臣作下大夫二人□爵. □爵者□階下皆北面再拜稽首. 公答再拜. □爵者立于洗南, 西面, 北上, 序進, □, 洗角□, 升自西階, 序進酌散, 交于楹北. 降, □階下, 皆奠□, 再拜稽首, 執□興. 公答再拜. □爵者皆坐, 祭, 遂卒□, 興, 坐, 奠□, 再拜稽首, 執□興, 公答再拜. □爵者執□待于洗南. 小臣請致者. 若君命皆致, 則序進, 奠□于□, □階下皆再拜稽首. 公答再拜. □爵者洗象□, 升實之, 序進, 坐, 奠于薦南, 北上, 降, □階下皆再拜稽首送□. 公答再拜.

YL06,12 公坐, 取大夫所□□, 興以酬賓. 賓降西階下再拜稽首. 公命小臣辭. 賓升成拜. 公坐奠□, 答再拜, 執□興, 立卒爵. 賓下拜. 小臣辭. 賓升, 再拜稽首. 公坐奠□, 答再拜, 執□興. 賓進, 受虛爵, 降奠于□, 易□洗. 公有命, 則不易, 不洗, 反升酌膳□, 下拜. 小臣辭. 賓升, 再拜稽首. 公答再拜. 賓以旅酬于西階上. 射人作大夫長升受旅. 賓大夫之右坐, 奠□拜, 執□興. 大夫答拜. 賓坐祭, 立飮卒□, 不拜. 若膳□也, 則降更□洗, 升, 實散. 大夫拜受, 賓拜送. 大夫辯受酬, 如受賓酬之禮. 不祭, 卒受者以虛□降, 奠于□.

YL06,13 主人洗, 升, 實散, 獻卿于西階上. 司宮兼卷重席, 設于賓左, 東上. 卿升拜受□. 主人拜送□. 卿辭重席. 司宮徹之. 乃薦脯□. 卿升席坐, 左執爵, 右祭脯□, 遂祭酒, 不□酒. 降席, 西階上北面坐, 卒爵, 興, 坐, 奠爵拜, 執爵興. 主人答拜, 受爵. 卿降, 復位. 辯獻卿, 主人以虛爵降, 奠于□. 射人乃升卿. 卿皆升就席. 若有諸公, 則先卿獻之, 如獻卿之禮. 席于□階西, 北面, 東上, 無加席.

YL06,14 小臣又請□爵者. 二大夫□爵如初. 請致者. 若命長致, 則□爵者奠□于□, 一人待于洗南. 長致, 致者□階下再拜稽首. 公答再拜. 洗象□, 升實之, 坐, 奠于薦南, 降. 與立于洗南者二人皆再拜稽首送□. 公答再拜.

YL06,15 公又行一□, 若賓若長, 唯公所酬. 以旅于西階上如初. 大夫卒受者, 以虛□降, 奠于□.

YL06,16 主人洗, 升, 獻大夫于西階上. 大夫升, 拜受□. 主人拜送□. 大夫坐, 祭, 立卒爵, 不拜旣爵. 主人受爵. 大夫降, 復位. 胥薦主人于洗北, 西面, 脯□, 無□. 辯獻大夫, 遂薦之, 繼賓以西, 東上. 卒, 射人乃升大夫. 大夫皆升就席.

YL06,17 席工于西階上少東. 樂正先升, 北面立于其西. 小臣納工. 工四人, 二瑟. 小臣左何瑟, 面鼓, 執越, 內弦, 右手相, 入. 升自西階, 北面, 東上, 坐. 小臣坐, 授瑟乃降. 工歌≪鹿鳴≫·≪四牡≫·≪皇皇者華≫.

YL06,18 卒歌, 主人洗, 升, 獻工. 工不興, 左瑟, 一人拜受爵. 主人西階上拜送爵. 薦脯□. 使人相祭. 卒爵不拜. 主人受爵. 衆工不拜受爵, 坐祭, 遂卒爵. 辯有脯□, 不祭. 主人受爵, 降奠于□.

YL06,19 公又擧奠□, 唯公所賜, 以旅于西階上如初. 卒.

YL06,20 笙入, 立于縣中, 奏≪南□≫·≪白華≫·≪華黍≫.

YL06,21 主人洗, 升, 獻笙于西階上. 一人拜, 盡階不升堂受爵, 降. 主人拜送爵. 階前坐, 祭, 立卒爵, 不拜旣爵, 升授主人. 衆笙不拜受爵, 降, 坐祭, 立卒爵. 辯有脯□, 不祭.

YL06,22 乃間歌≪魚麗≫, 笙≪由庚≫, 歌≪南有嘉魚≫, 笙≪崇丘≫, 歌≪南山有臺≫, 笙≪由儀≫. 遂歌鄕樂. ≪周南≫≪關雎≫·≪葛覃≫·≪卷耳≫, ≪召南≫, ≪鵲巢≫·≪采□≫·≪采□≫. 大師告於樂正曰, □正歌備.□ 樂正由楹內東楹之東告於公, 乃降復位.

YL06,23 射人自□階下請立司正. 公許. 射人遂爲司正. 司正洗角□, 南面坐, 奠于中庭, 升, 東楹之東受命, 西階上北面命卿大夫曰, □君曰, □以我安卿大夫.□□ 皆對曰, □諾. 敢不安!□ 司正降自西階, 南面坐, 取□, 升, 酌散, 降, 南面坐奠□, 右還, 北面少立, 坐, 取□, 興, 坐, 不祭, 卒□奠之, 興, 再拜稽首, 左還, 南面坐, 取□洗, 南面反奠於其所, 升自西階, 東楹之東請徹俎. 降, 公許. 告於賓. 賓北面取俎以出. 膳宰徹公俎, 降自□階以東. 卿大夫皆降, 東面, 北上. 賓反入, 及卿大夫皆脫□, 升就席. 公以賓及卿大夫皆坐乃安. 羞庶羞. 大夫祭薦. 司正升受命, 皆命, □君曰, □無不醉.□□ 賓及卿大夫皆興對, 曰, □諾. 敢不醉!□ 皆反坐.

YL06,24 主人洗, 升, 獻士于西階上, 士長升, 拜受□, 主人拜送□. 士坐祭, 立飮, 不拜旣爵. 其他不拜, 坐祭, 立飮. 乃薦, 司正與射人一人, 司士一人, 執冪二人, 立于□南, 東上. 辯獻士. 士旣獻者立于東方, 西面, 北上. 乃薦士. 祝史·小臣師亦就其位而薦之. 主人就旅食之尊而獻之. 旅食不拜受爵, 坐祭, 立飮.

YL06,25 若射, 則大射正爲司射, 如鄕射之禮.

YL06,26 賓降洗, 升, □□于公. 酌散, 下拜. 公降一等. 小臣辭. 賓升, 再拜稽首. 公答再拜. 賓坐祭, 卒爵, 再拜稽首. 公答再拜. 賓降, 洗象□, 升, 酌膳, 坐, 奠于薦南, 降拜. 小臣辭. 賓升成拜. 公答再拜. 賓反位. 公坐取賓所□□, 興, 唯公所賜. 受者如初受酬之禮. 降, 更爵洗, 升, 酌膳, 下拜. 小臣辭. 升成拜. 公答拜. 乃就席, 坐行之. 有執爵者. 唯受于公者拜. 司正命執爵者, □爵辯, 卒受者興, 以酬士.□ 大夫卒受者以爵興, 西階上酬士. 士升, 大夫奠爵拜. 士答拜. 大夫立卒爵, 不拜, 實之. 士拜受. 大夫拜送. 士旅于西階上辯. 士旅酌, 卒.

YL06,27 主人洗, 升自西階, 獻庶子于□階上, 如獻士之禮. 辯, 降洗, 遂獻左右正與內小臣, 皆于□階上, 如獻庶子之禮.

YL06,28 無□爵. 士也, 有執膳爵者, 有執散爵者. 執膳爵者, 酌以進公, 公不拜受. 執散爵者酌以之公命所賜. 所賜者興受爵, 降席下奠爵, 再拜稽首. 公答拜. 受賜爵者以爵就席坐, 公卒爵然後飮. 執膳爵者受公爵, 酌, 反奠之. 受賜爵者興, 授執散爵. 執散爵者乃酌行之. 唯受爵於公者拜. 卒受爵者興, 以酬士于西階上. 士升. 大夫不拜, 乃飮, 實爵. 士不拜受爵. 大夫就席. 士旅酌亦如之. 公有命徹冪, 則卿大夫皆降西階下, 北面, 東上, 再拜稽首. 公命小臣辭. 公答再拜. 大夫皆□. 遂升, 反坐. 士終旅於上如初. 無□樂.

YL06,29 宵則庶子執燭於□階上, 司宮執燭於西階上, 甸人執大燭於庭, □人爲大燭於門外. 賓醉, 北面坐, 取其薦脯以降. 奏≪□≫. 賓所執脯以賜鐘人于門內□, 遂出. 卿大夫皆出. 公不送.

YL06,30 公與客燕, 曰, □寡君有不□之酒, 以請吾子之與寡君須臾焉. 使某也以請.□ 對曰, □寡君, 君之私也, 君無所辱賜于使臣, 臣敢辭.□ □寡君固曰不□, 使某固以請.□ □寡君, 君之私也, 君無所辱賜于使臣, 臣敢固辭.□ □寡君固曰不□, 使某固以請.□ □某固辭不得命, 敢不從!□ 致命曰, □寡君使某, 有不□之酒, 以請吾子之與寡君須臾焉.□ □君□寡君多矣, 又辱賜于使臣, 臣敢拜賜命.□

YL06,31 記. 燕, 朝服于寢. 其牲狗也, 烹于門外東方. 若與四方之賓燕, 則公迎之于大門內, 揖·讓升. 賓爲苟敬, 席之于□階之西, 北面. 有□. 不□肺, 不□酒. 其介爲賓. 無膳尊, 無膳爵. 與卿燕, 則大夫爲賓. 與大夫燕, 亦大夫爲賓. 羞膳者與執冪者皆士也. 羞卿者, 小膳宰也. 若以樂納賓, 則賓及庭, 奏≪肆夏≫. 賓拜酒, 主人答拜而樂□. 公拜受爵而奏≪肆夏≫. 公卒爵, 主人升受爵以下而樂□. 升歌≪鹿鳴≫, 下管≪新宮≫, 笙入三成, 遂合鄕樂. 若舞則≪□≫. 唯公與賓有俎. 獻公曰, □臣敢奏爵以聽命.□ 凡公所辭皆栗階. 凡栗階不過二等. 凡公所酬, 旣拜, 請旅侍臣. 凡薦與羞者, 小膳宰也, 有內羞. 君與射, 則爲下射, 袒朱□, 樂作而后就物. 小臣以巾授矢, 稍屬. 不以樂志. 旣發, 則小臣受弓以授弓人. 上射退于物一□, 旣發則答君而俟. 若飮君, 燕則夾爵. 君在, 大夫射則肉袒. 若與四方之賓燕, □爵曰, □臣受賜矣, 臣請贊執爵者.□ 相者對曰, □吾子無自辱焉.□ 有房中之樂.

<大射第七>

YL07,01 大射之儀. 君有命戒射. 宰戒百官有事于射者, 射人戒諸公卿大夫射, 司士戒士射與贊者.

YL07,02 前射三日, 宰夫戒宰及司馬·射人, □宿視滌.□ 司馬命量人量侯道與所設之乏, 以□步, 大侯九十, 參七十, 干五十, 設乏各去其侯四十, 北十. 遂命量人·巾車張三侯. 大侯之崇見鵠于參, 參見鵠于干. 干不及地武. 不繫左下綱. 設乏西十, 北十, 凡乏用革.

YL07,03 樂人宿縣于□階東, 笙磬西面, 其南笙鐘, 其南□, 皆南陳. 建鼓在□階西, 南鼓. 應□在其東, 南鼓. 西階之西頌磬, 東面. 其南鐘, 其南□. 皆南陳. 一建鼓在其南, 東鼓. 朔□在其北. 一建鼓在西階之東, 南面. □在建鼓之間. □倚于頌磬, 西紘.

YL07,04 厥明, 司宮尊于東楹之西, 兩方壺, 膳尊兩□在南, 有□. 冪用錫若□, 綴諸箭, 蓋冪, 如□, 又反之. 皆玄尊, 酒在北. 尊士旅食于西□之南, 北面, 兩□壺. 又尊于大侯之乏東北兩壺獻酒. 設洗于□階東南. □水在東. □在洗西, 南陳. 設膳□在其北, 西面. 又設洗于獲者之尊西北. 水在洗北, □在南, 東陳. 小臣設公席于□階上, 西鄕. 司宮設賓席于戶西, 南面, 有加席. 卿席賓東, 東上. 小卿賓西, 東上. 大夫繼而東上. 若有東面者, 則北上. 席工于西階之東, 東上. 諸公□階西, 北面, 東上. 官饌. 羹定.

YL07,05 射人告具于公. 公升卽位于席, 西鄕. 小臣師納諸公卿大夫, 諸公卿大夫皆入門右, 北面, 東上. 士西方, 東面, 北上. 大史在干侯之東北, 北面, 東上. 士旅食者在士南, 北面, 東上. 小臣師·從者在東堂下, 南面, 西上. 公降, 立于□階之東南, 南鄕. 小臣師詔揖諸公卿大夫. 諸公卿大夫西面, 北上. 揖大夫, 大夫皆少進. 大射正□. □者請賓, 公曰, □命某爲賓.□ □者命賓. 賓少進, 禮辭. 反命, 又命之. 賓再拜稽首受命. □者反命. 賓出, 立于門外, 北面. 公揖卿大夫升就席. 小臣自□階下北面請執冪者與羞膳者, 乃命執冪者. 執冪者升自西階, 立于尊南, 北面, 東上. 膳宰請羞于諸公卿者. □者納賓. 賓及庭, 公降一等揖賓, 賓□, 公升卽席.

YL07,06 奏≪肆夏≫. 賓升自西階. 主人從之, 賓右北面至再拜. 賓答再拜. 主人降洗, 洗南西北面. 賓降階西, 東面. 主人辭降, 賓對. 主人北面□, 坐取□洗, 賓少進辭洗. 主人坐, 奠□于□, 興對. 賓反位. 主人卒洗, 賓揖升. 主人升. 賓拜洗. 主人賓右奠□答拜, 降□. 賓降. 主人辭降, 賓對. 卒□, 賓揖升. 主人升, 坐取□. 執冪者擧冪. 主人酌膳. 執冪者蓋冪. 酌者加□, 又反之. 筵前獻賓. 賓西階上拜, 受爵于筵前, 反位. 主人賓右拜送爵. 宰胥薦脯□. 賓升筵. 庶子設折俎. 賓坐, 左執□, 右祭脯□, 奠爵于薦右, 興取肺, 坐絶祭, □之, 興加于俎, 坐□手, 執爵, 遂祭酒, 興席末坐, □酒, 降席坐, 奠爵, 拜告旨. 執爵興. 主人答拜. 樂□. 賓西階上北面坐, 卒爵, 興, 坐, 奠爵拜, 執爵興. 主人答拜.

YL07,07 賓以虛爵降. 主人降. 賓洗南西北面坐, 坐奠□, 少進辭降. 主人西階西東面, 少進對. 賓坐取□, 奠于□下, □, 洗. 主人辭洗. 賓坐, 奠□于□, 興對. 卒洗, 及階揖, 升. 主人升, 拜洗如賓禮. 賓降□. 主人降. 賓辭降. 卒□, 揖升, 酌膳. 執冪如初. 以酢主人于西階上. 主人北面拜受爵. 賓主人之左拜送爵. 主人坐祭, 不□酒, 不拜酒, 遂卒爵, 興, 坐, 奠爵拜, 執爵興. 賓答拜. 主人不崇酒, 以虛爵降, 奠于□. 賓降, 立于西階西, 東面. □者以命升賓. 賓升, 立于西序, 東面.

YL07,08 主人□, 洗象□, 升, 酌膳, 東北面獻于公. 公拜受爵. 乃奏≪肆夏≫. 主人降自西階, □階下北面拜送爵. 宰胥薦脯□, 由左房, 庶子設折俎, 升自西階. 公祭如賓禮, 遮子贊授肺. 不拜酒, 立卒爵, 坐, 奠爵拜, 執爵興. 主人答拜. 樂□. 升受爵, 降奠于□.

YL07,09 更爵洗, 升, 酌散以降, 酢于□階下. 北面坐, 奠爵, 再拜稽首. 公答拜. 主人坐祭, 遂卒爵, 興, 坐, 奠爵, 再拜稽首. 公答拜. 主人奠爵于□.

YL07,10 主人□洗, 升, □□于賓. 酌散, 西階上坐, 奠爵拜. 賓西階上北面答拜. 主人坐, 祭, 遂飮. 賓辭. 卒爵興, 坐, 奠爵拜, 執爵興. 賓答拜. 主人降洗. 賓降. 主人辭降. 賓辭洗. 卒洗, 賓揖升, 不拜洗. 主人酌膳. 賓西階上拜, 受爵于筵前, 反位. 主人拜送爵. 賓升席坐, 祭酒, 遂奠于薦東. 主人降, 復位. 賓降筵西, 東南面立.

YL07,11 小臣自□階下請□爵者. 公命長. 小臣作下大夫二人□爵. □爵者□階下, 皆北面再拜稽首. 公答拜. □爵者立于洗南, 西面, 北上, 序進, □, 洗角□, 升自西階, 序進酌散, 交于楹北, 降, 適□階下, 皆奠□, 再拜稽首, 執爵興. 公答拜. □爵者皆坐, 祭, 遂卒□, 興, 坐, 奠□, 再拜稽首, 執□興. 公答再拜. □爵者執□待于洗南. 小臣請致者. 若命皆致, 則序進, 奠□于□, □階下皆北面再拜稽首. 公答拜. □□者洗象□, 升實之, 序進坐, 奠□于薦南, 北上. 降, 適□階下. 皆再拜稽首送□. 公答拜. □爵者皆退反位.

YL07,12 公坐取大夫所□□, 興以酬賓. 賓降西階下, 再拜稽首. 小臣正辭. 賓升成拜. 公坐奠□, 答拜, 執□興, 公卒爵. 賓下拜. 小臣正辭. 賓升, 再拜稽首. 公坐奠□, 答拜, 執□興. 賓進受虛□, 降奠于□, 易□興洗. 公有命, 則不易, 不洗, 反升酌膳, 下拜. 小臣正辭. 賓升, 再拜稽首. 公答拜. 賓告于□者請旅諸臣. □者告于公. 公許. 賓以旅大夫于西階上. □者作大夫長升受旅. 賓大夫之右坐, 奠□拜, 執□興. 大夫答拜. 賓坐祭, 立卒□, 不拜. 若膳□也, 則降更□洗, 升, 實散. 大夫拜受. 賓拜送, 遂就席. 大夫辯受酬, 如受賓酬之禮. 不祭酒. 卒受者以虛爵降, 奠于□, 復位.

YL07,13 主人洗□, 升, 實散, 獻卿于西階上. 司宮兼卷重席, 設于賓左, 東上. 卿升, 拜受□. 主人拜送□. 卿辭重席, 司宮徹之. 乃薦脯□. 卿升席, 庶子設折俎. 卿坐, 左執爵, 右祭脯□, 奠爵于薦右, 興取肺, 坐絶祭, 不□肺, 興加于俎, 坐□手, 取爵, 遂祭酒, 執爵興, 降席, 西階上北面坐, 卒爵, 興, 坐, 奠爵拜, 執爵興. 主人答拜, 受爵. 卿降, 復位. 辯獻卿, 主人以虛爵降, 奠于□. □者升卿. 卿皆升就席. 若有諸公, 則先卿獻之, 如獻卿之禮. 席于□階西, 北面, 東上, 無加席.

YL07,14 小臣又請□爵者. 二大夫□爵如初. 請致者. 若命長致, 則□爵者奠□于□, 一人待于洗南, 長致者□階下再拜稽首. 公答拜. 洗象□, 升實之, 坐, 奠于薦南, 降, 與立于洗南者二人皆再拜稽首送□. 君回禮答拜.

YL07,15 公又行一爵. 若賓若長, 唯公所賜. 以旅于西階上如初. 大夫卒受者以虛□降, 奠于□.

YL07,16 主人洗□, 升, 獻大夫于西階上. 大夫升, 拜受□. 主人拜送□. 大夫坐, 祭, 立卒爵, 不拜旣爵. 主人受爵. 大夫降, 復位. 胥薦主人于洗北, 西面, 脯□, 無□. 辯獻大夫, 遂薦之. 繼賓以西, 東上. 若有東面者則北上. 卒, □者升大夫. 大夫皆升就席.

YL07,17 乃席工于西階上少東. 小臣納工. 工六人, 四瑟. 僕人正徒相大師, 僕人師相少師, 僕人士相上工. 相者皆左何瑟, 後首, 內弦, □越, 右手相. 後者徒相入. 小樂正從之. 升自西階, 北面, 東上, 坐. 授瑟乃降. 小樂正立于西階東. 乃歌≪鹿鳴≫三終. 主人洗, 升, 實爵獻工. 工不興, 左瑟, 一人拜受爵. 主人西階上拜送爵. 薦脯□. 使人相祭. 卒爵不拜. 主人受虛爵. 衆工不拜受爵, 坐祭, 遂卒爵. 辯有脯□, 不祭. 主人受爵, 降奠于□, 復位. 大師及少師·上工皆降, 立于鼓北, □工陪于後. 乃管≪新宮≫三終. 卒管, 大師及少師·上工, 皆東□之東南, 西面, 北上坐.

YL07,18 □者自□階下請立司正. 公許, □者遂爲司正. 司正適洗, 洗角□, 南面坐, 奠于中庭, 升, 東楹之東受命于公, 西階上北面命賓·諸公·卿大夫, □公曰, □以我安賓.□□ 諸公·卿大夫皆對曰, □諾, 敢不安!□ 司正降自西階, 南面坐, 取□升, 酌散, 降, 南面坐, 奠□, 興, 右還, 北面少立, 坐, 取□興, 坐, 不祭, 卒□奠之, 興, 再拜稽首, 左還, 南面坐, 取□洗, 南面反奠于其所, 北面立.

YL07,19 司射適次, 袒·決·遂, 執弓, 挾乘矢, 於弓外見鏃於□, 右巨指鉤弦, 自□階前曰, □爲政請射.□ 遂告曰, □大夫與大夫, 士御於大夫.□ 遂適西階前, 東面右顧, 命有司納射器. 射器皆入, 君之弓矢適東堂, 賓之弓矢與中·籌·□皆止于西堂下, 衆弓矢不挾, 總衆弓矢·□, 皆適次而俟. 工人士與梓人升自北階, 兩楹之間, 疏數容弓, 若丹若墨, 度尺而午. 射正□之. 卒□, 自北階下. 司宮掃所□物, 自北階下. 大史俟于所設中之西, 東面以聽政. 司射西面誓之曰, □公射大侯, 大夫射參, 士射干. 射者非其侯, 中之不獲. 卑者與尊者爲□, 不異侯.□ 大史許諾. 遂比三□. 三□俟于次北, 西面, 北上. 司射命上射曰, □某御於子.□ 命下射曰, □子與某子射.□ 卒, 遂命三□取弓矢于次.

YL07,20 司射入于次, 搢三挾一□, 出于次, 西面揖, 當階北面揖, 及階揖, 升堂揖, 當物北面揖, 及物揖, 由下物少退, 誘射. 射三侯, 將乘矢, 始射干, 又射參, 大侯再發. 及階揖, 降, 如升射之儀. 遂適堂西, 改取一□挾之, 遂取□搢之, 以立于所設中之西南, 東面.

YL07,21 司馬師命負侯者執旌以負侯. 負侯者皆適侯, 執旌負侯而俟. 司射適次, 作上□射, 司射反位. 上□出次, 西面揖, 進, 上射在左, □行. 當階北面揖, 及階揖. 上射先升三等, 下射從之中等. 上射升堂少左, 下射升. 上射揖, □行, 皆當其物北面揖, 及物揖, 皆左足履物, 還, 視侯中, 合足而俟. 司馬正適次, 袒·決·遂, 執弓, 右挾之, 出, 升自西階, 適下物, 立于物間, 左執□, 右執簫, 南揚弓, 命去侯. 負侯皆許諾, 以宮趨直西, 及乏南又諾. 以商至乏, 聲止,  授獲者, 退立于西方. 獲者興, 共而俟. 司馬正出于下射之南, 還其後, 降自西階, 遂適次, 釋弓, 說決·拾, 襲, 反位. 司射進, 與司馬正交于階前相左, 由堂下西階之東北面視上射, 命曰, □毋射獲, 毋獵獲.□ 上射揖. 司射退反位. 乃射. 上射旣發, 挾矢, 而後下射射, 拾發以將乘矢. 獲者坐而獲, 擧旌以宮, 偃旌以商. 獲而未釋獲. 卒射, 右挾之, 北面揖, 揖如升射. 上射降三等, 下射少右從之, 中等, □行, 上射于左, 與升射者相左, 交于階前, 相揖. 適次, 釋弓, 說決·拾, 襲, 反位. 三□卒射亦如之. 司射去□倚于西階, 適□階下, 北面告于公曰, □三□卒射.□ 反, 搢□反位.

YL07,22 司馬正袒·決·遂, 執弓, 右挾之, 出, 與司射交于階前相左. 升自西階, 自左物之後, 立於物間, 西南面揖弓, 命取矢. 負侯許諾如初去侯, 皆執旌以負其侯而俟. 司馬正降自西階, 北面命設□. 小臣師設□. 司馬正東面, 以弓爲畢. 旣設畢, 司馬正適次, 釋弓, 說決·拾, 襲, 反位. 小臣坐, 委矢于□, 北括. 司馬師坐乘之. 卒, 若矢不備, 則司馬正又袒, 執弓升, 命取矢如初, 曰, □取矢! 不索.□ 乃復求矢加于□. 卒, 司馬正進坐, 左右撫之, 興, 反位.

YL07,23 司射適西階西倚□, 升自西階, 東面請射于公. 公許. 遂適西階上, 命賓御于公, 諸公卿則以□告于上, 大夫則降卽位而后告. 司射自西階上北面告于大夫曰, □請降.□ 司射先降, 搢□反位. 大夫從之降, 適次, 立于三□之南, 西面, 北上. 司射東面于大夫之西比□, 大夫與大夫, 命上射曰, □某御於子.□ 命下射曰, □子與某子射.□ 卒, 遂比衆□. 衆□立于大夫之南, 西面, 北上. 若有士與大夫爲□, 則以大夫之□爲上. 命大夫之□曰, □子與某子射.□ 告於大夫曰, □某御於子.□ 命衆□如命三□之辭. 諸公卿皆未降.

YL07,24 遂命三□各與其□拾取矢. 皆袒·決·遂, 執弓, 右挾之. 一□出, 西面揖, 當□北面揖, 及□揖, 上射東面, 下射西面. 上射揖, 進坐, 橫弓, □手自弓下取一□, 兼諸□, 興, 順羽, 且左還, 毋周, 反面揖. 下射進坐, 橫弓, 覆手自弓上取一□, 兼諸□, 興, 順羽, 且左還, 毋周, 反面揖. 旣拾取矢, 梱之, 兼挾乘矢, 皆內還, 南面揖. 適□南皆左還, 北面揖, 搢三, 挾一□, 揖, 以□左還, 上射於左. 退者與進者相左, 相揖, 退, 釋弓矢於次, 脫決·拾, 襲, 反位. 二□拾取矢亦如之. 後者遂取誘射之矢, 兼乘矢而取之, 以授有司于次中, 皆襲, 反位.

YL07,25 司射作射如初. 一□揖·升如初. 司馬命去侯, 負侯許諾如初. 司馬降, 釋弓反位. 司射猶挾一□, 去□, 與司馬交于階前. 適□階下, 北面請釋獲于公. 公許. 反, 搢□, 遂命釋獲者設中, 以弓爲畢, 北面. 大史釋獲. 小臣師執中, 先首, 坐設之, 東面, 退. 大史實八□于中, 橫委其餘于中西, 興, 共而俟. 司射西面命曰, □中離維綱, 揚觸梱復, 公則釋獲, 衆則不與. 唯公所中, 中三侯皆獲.□ 釋獲者命小史. 小史命獲者. 司射遂進, 由堂下北面視上射, 命曰, □不貫不釋.□ 上射揖. 司射退反位. 釋獲者坐, 取中之八□, 改實八□, 興, 執而俟. 乃射. 若中, 則釋獲者每一□釋一□, 上射于右, 下射于左. 若有餘□, 則反委之. 又取中之八□, 改實八□于中, 興, 執而俟. 三□卒射.

YL07,26 賓降, 取弓矢于堂西. 諸公卿則適次, 繼三□以南. 公將射, 則司馬師命負侯. 皆執其旌以負其侯而俟. 司馬師反位. 隸僕人掃侯道. 司射去□, 適□階下告射于公. 公許. 適西階東告于賓, 遂搢□反位. 小射正一人取公之決·拾于東□上. 小射正授弓. 拂弓. 皆以俟于東堂. 公將射, 則賓降適堂西, 袒·決·遂, 執弓, 搢三, 挾一□, 升自西階, 先待于物北一□, 東面立. 司馬升, 命去侯如初, 還右乃降, 釋弓反位. 公就物. 小射正奉決·拾以□, 大射正執弓, 皆以從于物. 小射正坐, 奠□于物南, 遂拂以巾, 取決興, 贊設決, 朱極三. 小臣正贊袒, 公袒朱□. 卒袒, 小臣正退俟于東堂. 小射正又坐, 取拾興, 贊設拾, 以□退, 奠于□上, 復位. 大射正執弓, 以袂順左右□, 上再, 下壹, 左執□, 右執簫, 以授公. 公親□之. 小臣師以巾內拂矢, 而授矢于公. 稍屬, 大射正立于公後, 以矢行告于公, 下曰留, 上曰揚, 左右曰方. 公旣發, 大射正受弓而俟. 拾發以將乘矢. 公卒射, 小臣師以巾退, 反位. 大射正受弓. 小射正以司受決·拾, 退奠于□上, 復位. 大射正退反司正之位. 小臣正贊襲. 公還, 而后賓降, 釋弓于堂西, 反位于階西, 東面. 公卽席. 司正以命升賓. 賓升復筵, 而后卿大夫繼射.

YL07,27 諸公卿取弓矢于次中, 袒·決·遂, 執弓, 搢三, 挾一□, 出, 西面揖, 揖如三□, 升射. 卒射, 降如三□, 適次, 釋弓, 說決·拾, 襲, 反位. 衆皆繼射. 釋獲皆如初. 卒射, 釋獲者遂以所執餘獲適□階下, 北面告于公曰, □左右卒射.□ 反位坐, 委餘獲于中西, 興, 共而俟.

YL07,28 司馬袒, 執弓升, 命取矢如初. 負侯許諾, 以旌負侯如初. 司馬降, 釋弓如初. 小臣委矢于□如初, 賓·諸公·卿·大夫之矢, 皆異束之以茅. 卒, 正坐, 左右撫之, 進束, 反位. 賓之矢則以授矢人于西堂下. 司馬釋弓, 反位, 而后卿大夫升就席.

YL07,29 司射適階西, 釋弓, 去□, 襲, 進, 由中東立于中南, 北面視□. 釋獲者東面于中西坐, 先數右獲, 二□爲純, 一純以取, 實于左手, 十純則縮而委之, 每委異之. 有餘純, 則橫諸下. 一□爲奇, 奇則又縮諸純下. 興, 自前適左, 東面坐, 坐兼斂□實于左手, 一純以委, 十則異之. 其餘如右獲. 司射復位. 釋獲者遂進, 取賢獲執中, 由□階下北面告于公. 若右勝, 則曰, □右賢于左.□ 若左勝, 則曰, □左賢于右.□ 以純數告. 若有奇者, 亦曰奇. 若左右鈞, 則左右各執一□以告曰, □左右鈞.□ 還復位, 坐, 兼斂□, 實八□于中, 委其餘于中西, 興, 共而俟.

YL07,30 司射命設□. 司宮士奉□由西階升, 北面坐, 設于西楹西, 降復位. 勝者之弟子洗□, 升, 酌散, 南面坐, 奠于□上, 降反位. 司射遂袒, 執弓, 挾一□, 搢□, 東面于三□之西, 命三□及衆射者. 勝者皆袒·決·遂, 執張弓. 不勝者皆襲, 說決·拾, □左手, 右加弛弓于其上, 遂以執□. 司射先反位. 三□及衆射者皆升, 飮射爵于西階上. 小射正作升飮射爵者, 如作射. 一□出, 揖如升射, 及階, 勝者先升升堂, 少右. 不勝者進, 北面坐, 取□上之□, 興, 少退, 立卒□, 進坐, 奠于□下, 興, 揖. 不勝者先降, 與升飮者相左交于階前, 相揖. 適次釋弓, 襲, 反位. 僕人師繼酌射爵, 取□實之, 反奠于□上, 退, 俟于序端. 升飮者如初. 三□卒飮. 若賓·諸公卿大夫不勝, 則不降, 不執弓, □不升, 僕人師洗, 升實□以授. 賓·諸公卿大夫受□于席以降, 適西階上北面立飮, 卒□, 授執爵者, 反就席. 若飮公, 則侍射者降, 洗角□, 升, 酌散, 降拜. 公降一等. 小臣正辭. 賓升, 再拜稽首. 公答再拜. 賓坐, 祭, 卒爵, 再拜稽首. 公答再拜. 賓降, 洗象□, 升, 酌膳以致, 下拜. 小臣正辭. 升, 再拜稽首. 公答再拜. 公卒□. 賓進受□, 降, 洗散□, 升, 實散, 下拜. 小臣正辭. 升, 再拜稽首. 公答再拜. 賓坐, 不祭, 卒□, 降, 奠于□, 階西東面立. □者以命升賓. 賓升就席. 若諸公卿大夫之□不勝, 則亦執弛弓, 特升飮. 衆皆繼飮射爵如三□. 射爵辯, 乃徹□與□.

YL07,31 司宮尊侯于服不之東北, 兩獻酒, 東面, 南上, 皆加□. 設洗于尊西北, □在南, 東肆. 實一散于□. 司馬正洗散, 遂實爵, 獻服不. 服不侯西北三步北面拜, 受爵. 司馬正西面拜送爵, 反位. 宰夫有司薦. 庶子設折俎. 卒錯, 獲者適右□, 薦俎從之. 獲者左執爵, 右祭薦俎, 二手祭酒. 適左□, 祭如右□. 中亦如之. 卒祭, 左□之西北三步, 東面. 設薦俎. 立卒爵. 司馬師受虛爵洗, 獻隸僕人與巾車·獲者, 皆如大侯之禮. 卒, 司馬師受虛爵奠于□. 獲者皆執其薦, 庶子執俎從之, 設于乏少南. 服不復負侯而俟.

YL07,32 司射適階西去□, 適堂西釋弓, 說決·拾, 襲, 適洗洗□, 升實之, 降, 獻釋獲者于其位少南. 薦脯□·折俎, 皆有祭. 釋獲者薦右, 東面拜受爵. 司射北面拜送爵. 釋獲者就其薦坐, 左執爵, 右祭脯□, 興取肺, 坐祭, 遂祭酒, 興, 司射之西, 北面立卒爵, 不拜旣爵. 司射受虛爵, 奠于□. 釋獲者少西□薦, 反位. 司射適堂西, 袒·決·遂, 取弓, 挾一□, 適西階, 搢□以反位.

YL07,33 司射倚□于階西. 適□階下, 北面請射于公如初. 反, 搢□, 適次, 命三□皆袒·決·遂, 執弓, 序出取矢. 司射先反位. 三□拾取矢如初, 小射正作取矢如初. 三□旣拾取矢, 諸公卿大夫皆降如初位, 與□入于次, 皆袒·決·遂, 執弓, 皆進當□, 進坐, 說矢束, 上射東面, 下射西面, 拾取矢如三□. 若士與大夫爲□, 士東面, 大夫西面. 大夫進坐, 說矢束, 退反位. □揖進, 坐, 兼取乘矢, 興, 順羽, 且左還, 毋周, 反面揖. 大夫進坐, 亦兼取乘矢如其□. 北面, 搢三, 挾一□, 揖進. 大夫與其□皆適次, 釋弓, 說決·拾, 襲, 反位. 諸公卿升就席, 衆射者繼拾取矢, 皆如三□, 遂入于次, 釋弓矢, 說決·拾, 襲, 反位.

YL07,34 司射猶挾一□以作射如初. 一□揖·升如初. 司馬升, 命去侯. 負侯者許諾. 司馬降, 釋弓反位. 司射與司馬交于階前. 倚□于階西, 適□階下, 北面請以樂于公. 公許. 司射反, 搢□, 東面命樂正曰, □命用樂.□ 樂正曰, □諾.□ 司射遂適堂下, 北面視上射, 命曰, □不鼓不釋.□ 上射揖. 司射退反位. 樂正命大師曰, □奏≪□首≫, 間若一.□ 大師不興, 許諾. 樂正反位. 奏≪□首≫以射. 三□卒射. 賓待于物如初, 公樂作而后就物. 稍屬, 不以樂志, 其他如初儀, 卒射如初, 賓就席. 諸公卿大夫衆射者皆繼射. 釋獲如初. 卒射, 降反位, 釋獲者執餘獲進告左右卒射如初.

YL07,35 射馬升, 命取矢. 負侯許諾. 司馬降, 釋弓反位. 小臣委矢, 司馬師乘之, 皆如初. 司射釋弓視□如初. 釋獲者以賢獲與鈞告如初, 復位.

YL07,36 司射命設□. 實□如初. 遂命勝者執張弓, 不勝者執弛弓, 升飮如初. 卒, 退□與□如初.

YL07,37 司射猶袒·決·遂, 左執弓, 右執一□, 兼諸弦, 面鏃, 適次, 命拾取矢如初. 司射反位. 三□及諸公卿大夫衆射者皆袒·決·遂, 以拾取矢如初, 矢不挾, 兼諸弦, 面鏃, 退適次, 皆授有司弓矢, 襲, 反位. 卿大夫升就席.

YL07,38 司射適次釋弓, 說決·拾, 去□, 襲, 反位. 司馬正命退□·解綱. 小臣師退□, 巾車·量人解左下綱. 司馬師命獲者以旌與薦俎退. 司射命釋獲者退中與□而俟.

YL07,39 公又擧奠□, 唯公所賜, 若賓若長, 以旅于西階上如初. 大夫卒受者以虛□降, 奠于□, 反位.

YL07,40 司馬正升自西階, 東楹之東, 北面告于公, □請徹俎.□ 公許. 遂適西階上, 北面告于賓. 賓北面取俎以出. 諸公卿取俎如賓禮. 遂出授從者于門外. 大夫降復位. 庶子正徹公俎, 降自□階以東. 賓·諸公卿皆入門, 東面, 北上. 司正升賓, 賓·諸公卿大夫皆說□, 升就席. 公以賓及卿大夫皆坐乃安. 羞庶羞. 大夫祭薦. 司正升受命, 皆命, □公曰, □衆無不醉.□□ 賓及諸公卿大夫皆興對曰, □諾, 敢不醉!□ 皆反位坐.

YL07,41 主人洗, 酌, 獻士于西階上. 士長升, 拜受□. 主人拜送. 士坐祭, 立飮, 不拜旣爵. 其他不拜, 坐祭, 立飮. 乃薦司正與射人于□南, 北面, 東上, 司正爲上. 辯獻士. 士旣獻者立于東方, 西面, 北上. 乃薦士. 祝史·小臣師亦就其位而薦之. 主人就士旅食之尊而獻之. 旅食不拜受爵, 坐祭, 立飮. 主人執虛爵奠于□, 復位.

YL07,42 賓降洗, 升, □□于公. 酌散, 下拜. 公降一等. 小臣正辭. 賓升再拜稽首. 公答再拜. 賓坐祭, 卒爵, 再拜稽首. 公答再拜. 賓降, 洗象□, 升, 酌膳, 坐, 奠于薦南, 降拜. 小臣正辭. 賓升成拜. 公答拜. 賓反位. 公坐取賓所□□興, 唯公所賜. 受者如初受酬之禮. 降, 更爵洗, 升, 酌膳, 下, 再拜稽首. 小臣正辭. 升成拜. 公答拜, 乃就席, 坐行之. 有執爵者. 唯受于公者拜. 司正命執爵者, □爵辯, 卒受者興以酬士.□ 大夫卒受者以爵興, 西階上酬士. 士升. 大夫奠爵拜. 士答拜. 大夫立卒爵, 不拜, 實之. 士拜受. 大夫拜送. 士旅于西階上辯. 士旅酌.

YL07,43 若命曰, □復射.□ 則不獻庶子. 司射命, □射唯欲.□ 卿大夫皆降, 再拜稽首. 公答拜. 壹發中三侯, 皆獲.

YL07,44 主人洗, 升自西階, 獻庶子于□階上, 如獻士之禮. 辯獻, 降洗, 遂獻左右正與內小臣, 皆于□階上, 如獻庶子之禮.

YL07,45 無□爵. 士也, 有執膳爵者, 有執散爵者. 執膳爵者酌以進公. 公不拜, 受. 執散爵者酌以之公命所賜. 所賜者興受爵, 降席下奠爵, 再拜稽首. 公答再拜. 受賜爵者以爵就席坐, 公卒爵然後飮. 執膳爵者受公爵, 酌, 反奠之. 受賜者興, 授執散爵者. 執散爵者乃酌行之. 唯受于公者拜. 卒爵者興, 以酬士于西階上. 士升. 大夫不拜乃飮, 實爵. 士不拜受爵. 大夫就席. 士旅酌亦如之. 公有命徹冪, 則賓及諸公卿大夫皆降西階下, 北面, 東上, 再拜稽首. 公命小臣正辭. 公答拜. 大夫皆□, 升反位. 士終旅於上如初. 無□樂.

YL07,46 宵則庶子執燭于□階上, 司宮執燭于西階上, 甸人執大燭于庭, □人爲燭于門外. 賓醉, 北面坐, 取其薦脯以降. 奏≪□≫. 賓所執脯以賜鐘人于門內□, 遂出. 卿大夫皆出. 公不送. 公入, ≪□≫.

<聘禮第八>

YL08,01 聘禮. 君與卿圖事, 遂命使者. 使者再拜稽首. 君不許, 乃退. 旣圖事, 戒上介亦如之. 宰命司馬戒衆介. 衆介皆逆命不辭.

YL08,02 宰書幣, 命宰夫官具. 及期, 夕幣. 使者朝服帥衆介夕. 管人布幕于寢門外. 官陳幣, 皮北首, 西上, 加其奉于左皮上. 馬則北面, 奠幣于其前. 使者北面, 衆介立于其左, 東上. 卿大夫在幕東, 西面, 北上. 宰入告具于君. 君朝服出門左, 南鄕. 史讀書展幣. 宰執書告備具于君, 授使者. 使者受書, 授上介. 公揖入. 官載其幣舍于朝. 上介視載者, 所受書以行.

YL08,03 厥明, 賓朝服, 釋幣于□. 有司筵□于室中. 祝先入, 主人從入. 主人在右再拜. 祝告, 又再拜. 釋幣制玄□束, 奠于□下, 出. 主人立于戶東, 祝立于□西. 又入取幣, 降, 卷幣實于□, 埋于西階東. 又釋幣于行, 遂受命. 上介釋幣亦如之.

YL08,04 上介及衆介俟于使者之門外. 使者載□, 師以受命于朝. 君朝服, 南鄕. 卿大夫西面, 北上. 君使卿進使者. 使者入, 及衆介隨入, 北面, 東上. 君揖使者進之. 上介立于其左, 接聞命. 賈人西面坐, 啓□, 取圭垂□, 不起而授宰. 宰執圭, 屈□, 自公左授使者. 使者受圭同面, 垂□以受命. 旣述命, 同面授上介. 上介受圭, 屈□, 出授賈人. 衆介不從. 受享束帛加璧, 受夫人之聘璋, 享玄□束帛加琮, 皆如初. 遂行, 舍于郊, 斂□.

YL08,05 若過邦, 至于竟, 使次介借道. 束帛將命于朝曰, □請帥.□ 奠幣. 下大夫取以入告, 出, 許, 遂受幣. □之以其禮, 上賓大牢, 積唯芻禾, 介皆有□. 士帥, 沒其竟. 誓于其竟. 賓南面. 上介西面. 衆介北面, 東上. 史讀書. 司馬執策立于其後.

YL08,06 未入竟, 壹肄. 爲□壇, □階, □其北, 無宮. 朝服, 無主, 無執也. 介皆與, 北面, 西上. 習享, 士執庭實. 習夫人之聘享亦如之. 習公事, 不習私事.

YL08,07 及竟, 張□, 誓, 乃謁關人. 關人問從者幾人, 以介對. 君使士請事, 遂以入竟.

YL08,08 入竟, 斂□, 乃展. 布幕. 賓朝服立于幕東, 西面. 介皆北面, 東上. 賈人北面坐, 拭圭, 遂執展之. 上介北面視之, 退復位. 退圭. 陳皮北首, 西上. 又拭璧展之, 會諸其幣加于左皮上. 上介視之, 退. 馬則幕南, 北面, 奠幣于其前. 展夫人之聘享亦如之. 賈人告于上介, 上介告于賓. 有司展□幣, 以告. 及郊, 又展如初. 及館, 展幣于賈人之館如初.

YL08,09 賓至于近郊, 張□. 君使下大夫請行, 反. 君使卿朝服, 用束帛勞. 上介出請, 入告. 賓禮辭, 迎于舍門之外, 再拜. 勞者不答拜. 賓揖, 先入, 受于舍門內. 勞者奉幣入, 東面致命. 賓北面聽命, 還少退, 再拜稽首受幣. 勞者出. 授老幣. 出迎勞者. 勞者禮辭. 賓揖, 先入. 勞者從之. 乘皮設. 賓用束錦□勞者. 勞者再拜稽首受. 賓再拜稽首送幣. 勞者揖皮, 出, 乃退. 賓送再拜. 夫人使下大夫勞以二竹□方, 玄被□裏, 有蓋, 其實棗蒸栗擇, 兼執之以進. 賓受棗. 大夫二手授栗. 賓之受如初禮. □之如初. 下大夫勞者遂以賓入.

YL08,10 至于朝. 主人曰, □不□先君之□, 旣□以俟矣.□ 賓曰, □俟間.□ 大夫帥至于館. 卿致館. 賓迎再拜. 卿致命. 賓再拜稽首. 卿退, 賓送再拜. 宰夫朝服設□, □一牢在西, 鼎九, 羞鼎三, 腥一牢在東, 鼎七, 堂上之饌八, 西夾六. 門外米禾皆二十車, 薪芻倍禾. 上介□一牢在西, 鼎七, 羞鼎三, 堂上之饌六. 門外米禾皆十車, 薪芻倍禾. 衆介皆少牢.

YL08,11 厥明, 訝賓于館. 賓皮弁, 聘至于朝, 賓入于次. 乃陳幣. 卿爲上□, 大夫爲承賓, 士爲紹□. □者出請事. 公皮弁, 迎賓于大門內. 大夫納賓. 賓入門左. 公再拜. 賓□, 不答拜. 公揖入. 每門·每曲揖. 及廟門, 公揖入, 立于中庭. 賓立接西塾. □筵旣設, □者出請命. 賈人東面坐, 啓□, 取圭, 垂□, 不起而授上介. 上介不襲, 執圭屈□授賓. 賓襲執圭. □者入告, 出辭玉, 納賓. 賓入門左. 介皆入門左, 北面, 西上. 三揖至于階, 三讓. 公升二等, 賓升, 西楹西, 東面. □者退中庭. 賓致命. 公左還北鄕. □者進. 公當楣再拜. 賓三退, 負序. 公側襲, 受玉于中堂與東楹之間. □者退, 負東塾而立. 賓降. 介逆出. 賓出. 公側授宰玉, □降立. □者出請. 賓□, 奉束帛加璧享. □者入告, 出許. 庭實, 皮則攝之, 毛在內, 內攝之, 入設也. 賓入門左, 揖讓如初. 升, 致命. 張皮. 公再拜受幣. 士受皮者自後右客. 賓出, 當之坐攝之. 公側授宰幣. 皮如入, 右首而東. 聘于夫人用璋, 享用琮, 如初禮. 若有言, 則以束帛, 如享禮. □者出請事, 賓告事畢.

YL08,12 賓奉束錦以請□. □者入告, 出辭. 請禮賓. 賓禮辭, 聽命. □者入告. 宰夫徹□, 改筵. 公出, 迎賓以入, 揖讓如初. 公升, 側受□于序端. 宰夫內拂□三, 奉兩端以進. 公東南鄕外拂□三, 卒, 振袂, 中攝之進, 西向. □者告. 賓進, 訝受□于筵前, 東面俟. 公壹拜送. 賓以□□, 北面設□, 不降, 階上答再拜稽首. 宰夫實□以醴, 加柶于□, 面枋. 公側受醴. 賓不降, 壹拜, 進筵前受醴, 復位. 公拜送醴. 宰夫薦□豆脯□. 賓升筵. □者退, 負東塾. 賓祭脯□, 以柶祭醴三. 庭實設. 降筵, 北面, 以柶兼諸□, 尙□, 坐, □醴. 公用束帛. 建柶, 北面奠于薦東. □者進, 相幣. 賓降, 辭幣. 公降一等辭. 栗階升聽命. 降拜. 公辭. 升, 再拜稽首, 受幣, 當東楹, 北面, 退, 東面俟. 公壹拜. 賓降也, 公再拜. 賓執左馬以出. 上介受賓幣. 從者訝受馬.

YL08,13 賓□, 奉束錦, 總乘馬, 二人贊. 入門右, 北面奠幣, 再拜稽首. □者辭. 賓出. □者坐取幣出. 有司二人牽馬以從, 出門, 西面, 于東塾南. □者請受. 賓禮辭, 聽命. 牽馬右之, 入設. 賓奉幣入門左. 介皆入門左, 西上. 公揖讓如初, 升. 公北面再拜. 賓三退, 反還負序. 振幣, 進授, 當東楹, 北面. 士受馬者自前還牽者後, 適其右受. 牽馬者自前西, 乃出. 賓降階東拜送. 君辭. 拜也, 君降一等辭. □者曰, □寡君從子, 雖將拜, 起也.□ 栗階升. 公西鄕. 賓階上再拜稽首. 公少退. 賓降, 出. 公側授宰幣. 馬出. 公降立. □者出請. 上介奉束錦, 士介四人皆奉玉錦束, 請□. □者入告, 出許. 上介奉幣·儷皮, 二人贊, 皆入門右, 東上, 奠幣, 皆再拜稽首. □者辭. 介逆出. □者執上幣, 士執衆幣, 有司二人擧皮從其幣出, 請受. 委皮南面. 執幣者西面, 北上. □者請受. 介禮辭, 聽命. 皆進, 訝受其幣. 上介奉幣, 皮先, 入門左, 奠皮. 公再拜. 介振幣, 自皮西進, 北面授幣, 退復位, 再拜稽首送幣. 介出. 宰自公左受幣. 有司二人坐, 擧皮以東. □者又納士介. 士介入門右, 奠幣, 再拜稽首. □者辭. 介逆出. □者執上幣以出, 禮請受. 賓固辭. 公答再拜. □者出, 立于門中以相拜. 士介皆□. 士三人東上, 坐取幣立. □者進, 宰夫受幣于中庭以東. 執幣者序從之.

YL08,14 □者出請. 賓告事畢. □者入告. 公出送賓, 及大門內, 公問君. 賓對, 公再拜. 公問大夫. 賓對. 公勞賓. 賓再拜稽首. 公答拜. 公勞介. 介皆再拜稽首. 公答拜. 賓出, 公再拜送. 賓不顧.

YL08,15 賓請有事於大夫. 公禮辭許. 賓卽館. 卿大夫勞賓, 賓不見. 大夫奠□再拜. 上介受. 勞上介亦如之.

YL08,16 君使卿韋弁歸饔□五牢. 上介請事. 賓朝服, 禮辭. 有司入陳. 饔. □一牢, 鼎九, 設于西階前. 陪鼎當內廉. 東面, 北上, 上當碑, 南陳. 牛·羊·豕·魚·□·腸胃同鼎·膚·鮮魚·鮮□. 設□□. □·□·□, 蓋陪牛·羊·豕. 腥二牢, 鼎二七, 無鮮魚·鮮□, 設于□階前, 西面, 南陳, 如□鼎, 二列. 堂上八豆, 設于戶西, 西陳, 皆二以□, 東上. □菹, 其南□□. 屈. 八□繼之, 黍, 其南稷. 錯. 六□繼之. 牛以西羊豕, 豕南牛, 以東羊豕. 兩□繼之, 粱在北. 八壺設于西序, 北上, 二以□, 南陳. 西夾六豆, 設于西墉下, 北上. □菹, 其東□□. 屈. 六□繼之. 黍, 其東稷, 錯, 四□繼之. 牛以南羊, 羊東豕, 豕以北牛. 兩□繼之, 粱在西. 皆二以□, 南陳. 六壺, 西上, 二以□, 東陳. 饌于東方亦如之, 西北上. 壺東上, 西陳. 醯□百□, 夾碑, 十以爲列, 醯在東. □二牢陳于門西, 北面, 東上, 牛以西羊豕, 豕西牛羊豕. 米百□, □半斛, 設于中庭, 十以爲列, 北上. 黍·粱·稻皆二行, 稷四行. 門外米三十車, 車秉有五□, 設于門東, 爲三列, 東陳. 禾三十車, 車三□, 設于門西, 西陳. 薪芻倍禾. 賓皮弁, 迎大夫于外門外, 再拜. 大夫不答拜. 揖入, 及廟門, 賓揖入. 大夫奉束帛入. 三揖皆行, 至于階, 讓, 大夫先升一等. 賓從升堂, 北面聽命. 大夫東面致命. 賓降, 階西再拜稽首. 拜□亦如之. 大夫辭, 升成拜. 受幣堂中西, 北面. 大夫降, 出. 賓降, 授老幣, 出迎大夫. 大夫禮辭許. 入, 揖讓如初. 賓升一等, 大夫從升堂. 庭實設馬乘. 賓降堂, 受老束錦. 大夫止. 賓奉幣西面. 大夫東面. 賓致幣. 大夫對, 北面當楣再拜稽首, 受幣于楹間, 南面, 退, 東面俟. 賓再拜稽首送幣. 大夫降, 執左馬以出. 賓送于外門外, 再拜. 明日, 賓拜于朝, 拜饔與□, 皆再拜稽首. 上介饔□三牢. □一牢在西, 鼎七. 羞鼎三. 腥一牢在東, 鼎七. 堂上之饌六. 西夾亦如之. □及饔如上賓. □一牢. 門外米禾視死牢, 牢十車. 薪芻倍禾. 凡其實與陳如上賓. 下大夫韋弁, 用束帛致之. 上介韋弁以受, 如賓禮. □之, 兩馬束錦. 士介四人皆□大牢, 米百□, 設于門外. 宰夫朝服, 牽牛以致之. 士介朝服, 北面再拜稽首受. 無□.

YL08,17 賓朝服問卿. 卿受于祖廟, 下大夫□. □者出請事. 大夫朝服迎于外門外, 再拜. 賓不答拜. 揖, 大夫先入, 每門每曲揖. 及廟門, 大夫揖入. □者請命. 庭實設四皮. 賓奉束帛入, 三揖皆行, 至于階, 讓, 賓升一等. 大夫從升堂, 北面聽命. 賓東面致命. 大夫降, 階西再拜稽首. 賓辭. 升成拜. 受幣堂中西, 北面. 賓降, 出. 大夫降, 授老幣, 無□. □者出請事. 賓面, 如□幣. 賓奉幣, 庭實從, 入門右. 大夫辭. 賓遂左. 庭實設. 揖讓如初. 大夫升一等, 賓從之. 大夫西面. 賓稱面. 大夫對, 北面當楣再拜, 受幣于楹間, 南面, 退, 西面立. 賓當楣再拜送幣, 降, 出. 大夫降, 授老幣.

YL08,18 □者出請事. 上介特面, 幣如□. 介奉幣, 皮二人贊, 入門右, 奠幣, 再拜. 大夫辭. □者反幣. 庭實設. 介奉幣入. 大夫揖讓如初. 介升. 大夫再拜受. 介降, 拜. 大夫降辭. 介升, 再拜送幣. □者出請. 衆介面, 如□幣, 入門右, 奠幣, 皆再拜. 大夫辭. 介逆出. □者執上幣出, 禮請受. 賓辭. 大夫答再拜. □者執上幣, 立于門中以相拜. 士介皆□. 老受□者幣于中庭. 士三人坐, 取□幣以從之. □者出請事. 賓出. 大夫送于外門外, 再拜. 賓不顧. □者退, 大夫拜辱.

YL08,19 下大夫嘗使至者, 幣及之. 上介朝服·三介問下大夫. 下大夫如卿受幣之禮. 其面, 如賓面于卿之禮.

YL08,20 大夫若不見, 君使大夫各以其爵爲之受, 如主人受幣禮, 不拜.

YL08,21 夕, 夫人使下大夫韋弁歸禮. 堂上□·豆六, 設于戶東, 西上, 二以□, 東陳. 壺設于東序, 北上, 二以□, 南陳, □·黍·淸, 皆兩壺. 大夫以束帛致之. 賓如受饔之禮. □之乘馬·束錦. 上介四豆·四□·四壺. 受之如賓禮. □之兩馬·束錦. 明日, 賓拜禮於朝.

YL08,22 大夫□賓大牢, 米八筐. 賓迎再拜. 老牽牛以致之. 賓再拜稽首受. 老退, 賓再拜送. 上介亦如之. 衆介皆少牢, 米六筐, 皆士牽羊以致之.

YL08,23 公于賓壹食, 再饗, 燕與羞□, 獻無常數. 賓介皆明日拜于朝. 上介壹食, 壹饗. 若不親食, 使大夫各以其爵朝服致之以侑幣, 如致饔, 無□. 致饗以酬幣, 亦如之. 大夫于賓壹饗, 壹食. 上介若食若饗. 若不親饗, 則公作大夫致之以酬幣, 致食以侑幣.

YL08,24 君使卿皮弁還玉于館. 賓皮弁, 襲, 迎于外門外, 不拜, 帥大夫以入. 大夫升自西階, 鉤楹. 賓自碑內聽命, 升自西階, 自左, 南面受圭, 退, 負右房而立. 大夫降, 中庭, 賓降, 自碑內, 東面授上介于□階東. 上介出請, 賓迎. 大夫還璋, 如初入. 賓□, 迎大夫. 賄用束紡, 禮玉束帛乘皮, 皆如還玉禮. 大夫出. 賓送, 不拜.

YL08,25 公館賓. 賓□, 上介聽命. 聘享, 夫人之聘享, 問大夫, 送賓, 公皆再拜. 公退. 賓從請命于朝. 公辭. 賓退.

YL08,26 賓三拜乘禽于朝, 訝聽之. 遂行, 舍于郊. 公使卿贈如□幣. 受于舍門外, 如受勞禮, 無□. 使下大夫贈上介亦如之. 使士贈衆介, 如其□幣. 大夫親贈, 如其面幣. 無□. 贈上介亦如之. 使人贈衆介, 如其面幣. 士送至于境.

YL08,27 使者歸, 及郊, 請反命. 朝服載□, 禳乃入. 乃入, 陳幣于朝, 西上. 上賓之公幣·私幣皆陳. 上介公幣陳. 他介皆否. 束帛各加其庭實皮左. 公南鄕. 卿進使者. 使者執圭垂□, 北面. 上介執璋屈□立于其左. 反命曰, □以君命聘于某君, 某君受幣于某宮, 某君再拜. 以享某君, 某君再拜.□ 宰自公左受玉. 受上介璋致命, 亦如之. 執賄幣以告曰, □某君使某子賄.□ 授宰. 禮玉亦如之. 執禮幣以盡言賜禮. 公曰, □然! 而不善乎.□ 授上介幣, 再拜稽首. 公答再拜. 私幣不告. 君勞之. 再拜稽首. 君答再拜. 若有獻, 則曰, □某君之賜也, 君其以賜乎.□ 上介徒以公賜告, 如上賓之禮. 君勞之. 再拜稽首. 君答拜. 勞士介亦如之. 君使宰賜使者幣, 使者再拜稽首. 賜介, 介皆再拜稽首. 乃退. 介皆送至于使者之門, 乃退, 揖. 使者拜其辱.

YL08,28 釋幣于門, 乃至于□. 筵□于室, 薦脯□. 觴酒陳. 席于□, 薦脯□, 三獻. 一人擧爵, 獻從者. 行酬, 乃出. 上介至, 亦如之.

YL08,29 聘遭喪, 入竟則遂也. 不郊勞. 不筵□. 不禮賓, 主人畢歸禮. 賓唯饔□之受. 不賄, 不禮玉, 不贈. 遭夫人·世子之喪, 君不受, 使大夫受于廟, 其他如遭君喪. 遭喪, 將命于大夫, 主人長衣·練冠以受.

YL08,30 聘君若薨于後, 入竟則遂. 赴者未至, 則哭于巷, 衰于館. 受禮, 不受饗食. 赴者至, 則衰而出. 唯稍受之. 歸, 執圭復命于殯, 升自西階, 不升堂. 子卽位不哭. 辯復命如聘. 子臣皆哭. 與介入, 北鄕哭, 出袒, 括髮, 入門右, 卽位, 踊.

YL08,31 若有私喪, 則哭于館, 衰而居, 不饗食. 歸, 使衆介先, 衰而從之.

YL08,32 賓入竟而死, 遂也, 主人爲之具而殯, 介攝其命. 君弔, 介爲主人. 主人歸禮幣, 必以用. 介受賓禮, 無辭也, 不饗食. 歸, 介復命, 柩止于門外. 介卒復命, 出, 奉柩送之. 君弔卒殯. 若大夫介卒, 亦如之. 士介死, 爲之棺斂之, 君不弔焉. 若賓死未將命, 則旣斂于棺, 造于朝, 介將命. 若介死, 歸復命, 唯上介造于朝. 若介死, 雖士介, 賓旣復命, 往, 卒殯乃歸.

YL08,33 小聘曰問. 不享, 有獻, 不及夫人. 主人不筵□, 不禮. 面不升. 不郊勞. 其禮如爲介. 三介.

YL08,34 記. 久無事則聘焉. 若有故, 則卒聘, 束帛加書將命. 百名以上書于策, 不及百名書于方. 主人使人與客讀諸門外. 客將歸, 使大夫以其束帛反命于館. 明日, 君館之.

YL08,35 旣受行, 出, 遂見宰, 問幾月之資. 使者旣受行日, 朝同位. 出祖釋□, 祭酒脯, 乃飮酒于其側.

YL08,36 所以朝天子, 圭與□皆九寸, 剡上寸半, 厚半寸, 博三寸. □三采六等, 朱白倉. 問諸侯, 朱綠□八寸. 皆玄□繫, 長尺, 絢組. 問大夫之幣俟于郊, 爲肆, 又齎皮馬.

YL08,37 辭無常, 孫而說. 辭多則史, 少則不達. 辭苟足以達, 義之至也. 辭曰, □非禮也, 敢.□ 對曰, □非禮也, 敢辭.□

YL08,38 卿館於大夫, 大夫館於士, 士館於工商. 管人爲客三日具沐, 五日具浴. □不致, 賓不拜, 沐浴而食之.

YL08,39 卿, 大夫訝. 大夫, 士訝. 士, 皆有訝. 賓卽館, 訝將公命, 又見之以其摯. 賓旣將公事, 復見之以其摯.

YL08,40 凡四器者, 唯其所寶以聘可也.

YL08,41 宗人授次, 次以□, 少退于君之次.

YL08,42 上介執圭如重, 授賓. 賓入門皇, 升堂讓, 將授志趨. 授如爭承, 下如送. 君還而后退. 下階, 發氣怡焉, 再三擧足, 又趨, 及門正焉. 執圭入門鞠躬焉, 如恐失之. 及享, 發氣焉盈容. 衆介北面, □焉. 私□, 愉愉焉. 出如舒□. 皇且行, 入門主敬, 升堂主愼.

YL08,43 凡庭實隨入, 左先. 皮馬相間可也. 賓之幣唯馬出, 其餘皆東. 多貨則傷于德, 幣美則沒禮. 賄, 在聘于賄.

YL08,44 凡執玉無藉者, 襲.

YL08,45 禮不拜至. 醴尊于東箱, 瓦大一, 有□. 薦脯五□, 祭半□橫之. 祭醴再扱, 始扱一祭, 卒再祭. 主人之庭實, 則主人遂以出, 賓之士訝受之.

YL08,46 旣□, 賓若私獻, 奉獻將命. □者入告, 出禮辭. 賓東面坐, 奠獻, 再拜稽首. □者東面坐取獻, 擧以入告, 出, 禮請受. 賓固辭. 公答再拜. □者立于□外以相拜. 賓□. □者授宰夫于中庭. 若兄弟之國, 則問夫人.

YL08,47 若君不見, 使大夫受. 自下聽命, 自西階升受, 負右房而立. 賓降亦降. 不禮.

YL08,48 幣之所及, 皆勞, 不釋服.

YL08,49 賜饔唯羹□. 筮一尸, 若昭若穆. 僕爲祝. 祝曰, □孝孫某, 孝子某, 薦嘉禮于皇祖某甫, 皇考某子.□ 如饋食之禮. 假器於大夫. □肉及□車.

YL08,50 聘日致饔. 明日問大夫. 夕, 夫人歸禮. 旣致饔, 旬而稍. 宰夫始歸乘禽, 日如其饔□之數. 士中日則二雙. 凡獻執一雙, 委其餘于面. 禽羞□獻比.

YL08,51 歸大禮之日, 旣受饔□, 請觀. 訝帥之, 自下門入.

YL08,52 各以其爵朝服.

YL08,53 士無饔. 無饔者無□.

YL08,54 大夫不敢辭, 君初爲之辭矣.

YL08,55 凡致禮, 皆用其饗之加□豆. 無饔者無饗禮.

YL08,56 凡□, 大夫黍·粱·稷, 筐五斛.

YL08,57 旣將公事, 賓請歸. 凡賓拜于朝, 訝聽之.

YL08,58 燕則上介爲賓, 賓爲苟敬. 宰夫獻.

YL08,59 無行則重賄, 反幣.

YL08,60 曰, □子以君命在寡君, 寡君拜君命之辱.□ □君以社稷故在寡小君, 拜.□ □君□寡君, 延及二三老, 拜.□ 又拜送.

YL08,61 賓于館堂楹間釋四皮·束帛. 賓不致, 主人不拜.

YL08,62 大夫來使, 無罪饗之. 過則□之. 其介爲介. 有大客後至, 則先客不饗食, 致之.

YL08,63 唯大聘有□筵.

YL08,64 十斗曰斛, 十六斗曰□, 十□曰秉, 二百四十斗. 四秉曰□. 十□曰□, 十□曰□, 四百秉爲一□.

<公食大夫禮第九>

YL09,01 公食大夫之禮. 使大夫戒, 各以其爵. 上介出請, 入告. 賓出拜辱. 大夫不答拜, 將命. 賓再拜稽首. 大夫還. 賓不拜送, 遂從之. 賓朝服卽位于大門外, 如聘.

YL09,02 卽位. 具. 羹定, 甸人陳鼎七, 當門, 南面, 西上. 設□□. □若束若編. 設洗如饗. 小臣具槃□, 在東堂下. 宰夫設筵, 加席·□. 無尊. 飮酒·漿飮俟于東房. 凡宰夫之具饌于東房.

YL09,03 公如賓服, 迎賓于大門內. 大夫納賓. 賓入門左. 公再拜. 賓□, 再拜稽首. 公揖入, 賓從. 及廟門, 公揖入. 賓入. 三揖至于階, 三讓, 公升二等, 賓升. 大夫立于東夾南, 西面, 北上. 士立于門東, 北面, 西上. 小臣東堂下, 南面, 西上. 宰東夾北, 西面, 南上. 內官之士在宰東北, 西面. 南上. 介門西, 北面, 西上. 公當楣, 北鄕. 至再拜. 賓降也, 公再拜. 賓西階東, 北面答拜, □者辭. 拜也, 公降一等. 辭曰, □寡君從子, 雖將拜, 興也.□ 賓栗階升, 不拜. 命之成拜, 階上北面再拜稽首.

YL09,04 士擧鼎, 去□于外, 次入, 陳鼎于碑, 南面, 西上. 右人抽□, 坐, 奠于鼎西, 南順, 出自鼎西. 在人待載. 雍人以俎入, 陳于鼎南. 旅人南面加匕于鼎, 退. 大夫長□, 洗東南, 西面, 北上, 序進□, 退者與進者交于前. 卒□, 序進, 南面匕. 載者西面. 魚·□□. 載體進奏. 魚七縮俎, 寢右. 腸胃七, 同俎. 倫膚七. 腸胃膚皆橫諸俎垂之. 大夫旣匕, 匕奠于鼎, 逆退, 復位.

YL09,05 公降□. 賓降, 公辭. 卒□, 公壹揖, 壹讓, 公升, 賓升. 宰夫自東房授醯醬. 公設之. 賓辭, 北面坐, 遷而東遷所. 公立于序內, 西鄕. 賓立于階西, 疑立. 宰夫自東房薦豆六, 設于醬東, 西上, □菹, 以東□□·昌本, 昌本南□□, 以西菁菹·鹿□. 士設俎于豆南, 西上, 牛·羊·豕, 魚在牛南, □·腸胃亞之. 膚以爲特. 旅人取匕, 甸人擧鼎, 順出, 奠于其所. 宰夫設黍稷六□于俎西, 二以□, 東北上. 黍當牛俎, 其西稷, 錯以終, 南陳. 大羹□不和, 實于□. 宰右執□, 左執蓋, 由門入, 升自□階, 盡階, 不升堂, 授公, 以蓋降, 出, 入反位. 公設之于醬西. 賓辭, 坐遷之. 宰夫設□四于豆西, 東上, 牛以西羊, 羊南豕, 豕以東牛. 飮酒實于□, 加于□. 宰夫右執□, 左執□, 進設于豆東. 宰夫東面坐, 啓□會, 各□于其西. 贊者負東房, 南面告具于公.

YL09,06 公再拜, 揖食. 賓降拜, 公辭, 賓升再拜稽首. 賓升席坐, 取□菹以辯□于□, 上豆之間祭. 贊者東面坐, 取黍實于左手辯, 又取稷辯, 反于右手, 興以授賓. 賓祭之. 三牲之肺不離, 贊者辯取之, 壹以授賓. 賓興受, 坐祭, □手, 扱上□以柶, 辯□之, 上□之間祭. 祭飮酒於上豆之間. 魚·臘·醬·□不祭.

YL09,07 宰夫授公飯粱. 公設之于□西. 賓北面辭, 坐遷之. 公與賓皆復初位. 宰夫膳稻于粱西. 士羞庶羞, 皆有大·蓋, 執豆如宰. 先者反之, 由門入, 升自西階. 先者一人升, 設于稻南·□西, 間容人. 旁四列, 西北上, □以東□·□·牛炙, 炙南□, 以西牛□·□·牛□, □南羊炙, 以東羊□·□·豕炙, 炙南□, 以西豕□·芥醬·魚膾. 衆人騰羞者, 盡階, 不升堂授, 以蓋降, 出. 贊者負東房, 告備于公.

YL09,08 贊升賓. 賓坐席末, 取粱卽稻, 祭于醬□間. 贊者北面坐, 辯取庶羞之大, 興一以授賓. 賓受, 兼壹祭之. 賓降拜, 公辭, 賓升再拜稽首. 公答再拜.

YL09,09 賓北面自間坐, 左擁□粱, 右執□以降. 公辭. 賓西面坐, 奠于階西, 東面對, 西面坐取之, 栗階升, 北面反奠于其所, 降辭公. 公許. 賓升. 公揖, 退于箱. □者退, 負東塾而立. 賓坐, 遂卷加席. 公不辭. 賓三飯以□醬. 宰夫執□漿飮與其□以進. 賓□手, 興受. 宰夫設其□于稻西. 庭實設. 賓坐祭, 遂飮, 奠於□上.

YL09,10 公受宰夫束帛以侑, 西鄕立. 賓降筵, 北面. □者進相幣. 賓降辭幣, 升聽命, 降拜. 公辭. 賓升再拜稽首, 受幣, 當東楹北面, 退西楹西, 東面立. 公壹拜, 賓降也, 公再拜. 介逆出. 賓北面揖, 執庭實以出. 公降立. 上介受賓幣, 從者訝受皮.

YL09,11 賓入門左, 沒□, 北面再拜稽首. 公辭. 揖讓如初, 升. 賓再拜稽首. 公答再拜. 賓降, 辭公如初, 賓升. 公揖, 退于箱. 賓卒食會飯, 三飮. 不以醬□. □手, 興, 北面坐, 取粱與醬以降, 西面坐, 奠于階西, 東面再拜稽首. 公降再拜. 介送出. 賓出, 公送于大門內, 再拜. 賓不顧.

YL09,12 有司卷三牲之俎, 歸于賓館. 魚·□不與.

YL09,13 明日, 賓朝服拜賜于朝, 拜食與侑幣, 皆再拜稽首. 訝聽之.

YL09,14 上大夫八豆·八□·六□·九俎, 魚·□皆二俎. 魚·腸胃·倫膚, 若九若十有一, 下大夫則若七若九. 庶羞西東毋過四列. 上大夫庶羞二十, 加於下大夫以雉·兎·□·□.

YL09,15 若不親食, 使大夫各以其爵朝服, 以侑幣致之. 豆實實于□, 陳于楹外, 二以□, 北陳. □實實于筐, 陳于楹內兩楹間, 二以□, 南陳. 庶羞陳于碑內. 庭實陳于碑外. 牛羊豕陳于門內西方, 東上. 賓朝服以受, 如受饔禮. 無□. 明日, 賓朝服以拜賜于朝, 訝聽命.

YL09,16 大夫相食, 親戒速. 迎賓于門外, 拜至, 皆如饗拜. 降□. 受醬·□·侑幣束錦也, 皆自□階降堂受, 授者升一等. 賓止也. 賓執粱與□之西序端. 主人辭, 賓反之. 卷加席, 主人辭, 賓反之. 辭幣, 降一等. 主人從. 受侑幣, 再拜稽首. 主人送幣亦然. 辭於主人, 降一等. 主人從. 卒食, 徹于西序端, 東面再拜, 降出. 其他皆如公食大夫之禮.

YL09,17 若不親食, 則公作大夫朝服以侑幣致之. 賓受于堂, 無□.

YL09,18 記. 不宿戒. 戒不速. 不授□, 無□席.

YL09,19 亨于門外東方.

YL09,20 司宮具□與蒲筵常, 緇布純. 加□席尋, 玄帛純. 皆卷自末. 宰夫筵出自東房.

YL09,21 賓之乘車在大門外西方, 北面立.

YL09,22 □芼, 牛藿, 羊苦, 豕薇, 皆有滑.

YL09,23 贊者□, 從俎升.

YL09,24 □有蓋·冪.

YL09,25 凡炙無醬.

YL09,26 上大夫蒲筵, 加□席, 其純皆如下大夫純.

YL09,27 卿□由下. 上贊, 下大夫也.

YL09,28 上大夫庶羞, 酒飮·漿飮, 庶羞可也. 拜食與侑幣皆再拜稽首.

<覲禮第十>

YL10,01 覲禮. 至于郊, 王使人皮弁用璧勞. 侯氏亦皮弁, 迎于□門之外, 再拜. 使者不答拜, 遂執玉, 三揖至于階. 使者不讓, 先升. 侯升聽命, 降, 再拜稽首, 遂升受玉. 使者左還而立. 侯氏還璧. 使者受, 侯氏降, 再拜稽首, 使者乃出. 侯氏乃止使者, 使者乃入. 侯氏與之讓升. 侯氏先升, 授□, 侯氏拜送□. 使者設□, 答拜. 侯氏用束帛·乘馬□使者. 使者再拜受. 侯氏再拜送幣. 使者降, 以左□出. 侯氏送于門外, 再拜, 侯氏遂從之.

YL10,02 天子賜舍. 曰, □伯父, 汝順命于王所, 賜伯父舍.□ 侯氏再拜稽首. □之束帛乘馬.

YL10,03 天子使大夫戒曰, □某日, 伯父帥乃初事.□ 侯氏再拜稽首.

YL10,04 諸侯前朝, 皆受舍于朝. 同姓西面, 北上. 異姓東面, 北上.

YL10,05 侯氏裨冕, 釋幣于□, 乘墨車, 載龍□弧□, 乃朝, 以瑞玉有□. 天子設斧依於戶□之間, 左右□. 天子袞冕, 負斧依. 嗇夫承命, 告于天子. 天子曰, □非他, 伯父實來, 予一人嘉之. 伯父其入, 予一人將受之.□ 侯氏入門右, 坐, 奠圭, 再拜稽首. □者謁. 侯氏坐取圭, 升致命. 王受之玉. 侯氏降, 階東北面再拜稽首. □者延之曰, □升.□升成拜, 乃出.

YL10,06 四享皆束帛加璧, 庭實唯國所有. 奉束帛, 匹馬卓上, 九馬隨之, 中庭西上. 奠幣, 再拜稽首. □者曰, □予一人將受之.□ 侯氏升, 致命. 王撫玉. 侯氏降自西階, 東面授宰幣, 西階前再拜稽首, 以馬出授人, 九馬隨之. 事畢.

YL10,07 乃右肉袒于廟門之東, 乃入門右, 北面立, 告聽事. □者謁諸天子. 天子辭於侯氏曰, □伯父無事, 歸寧乃邦.□ 侯氏再拜稽首, 出. 自屛南適門西, 遂入門左, 北面立. 王勞之. 再拜稽首. □者延之曰, □升.□ 升成拜, 降出.

YL10,08 天子賜侯氏以車服. 迎于外門外, 再拜. 路先設西上, 路下四亞之, 重賜無數, 在車南. 諸公奉□服, 加命書于其上, 升自西階, 東面. 大史是右. 侯氏升, 西面立. 大史述命. 侯氏降, 兩階之間北面再拜稽首. 升成拜. 大史加書于服上. 侯氏受. 使者出, 侯氏送, 再拜. □使者, 諸公賜服者束帛四馬. □大史亦如之.

YL10,09 同姓大國則曰伯父, 其異姓則曰伯舅. 同姓小邦則曰叔父, 其異姓小邦則曰叔舅.

YL10,10 饗·禮, 乃歸.

YL10,11 諸侯覲于天子, 爲宮方三百步, 四門. 壇十有二尋, 深四尺, 加方明于其上. 方明者, 木也, 方四尺, 設六色, 東方靑, 南方赤, 西方白, 北方黑, 上玄, 下黃. 設六玉, 上圭, 下璧, 南方璋, 西方琥, 北方璜, 東方圭. 上介皆奉其君之□置于宮, 尙左. 公侯伯子男皆就其□而立. 天子乘龍, 載大□, 象日月, 升龍·降龍, 出拜日於東門之外, 反祀方明. 禮日於南門外, 禮月與四瀆於北門外, 禮山川丘陵於西門外.

YL10,12 祭天燔柴. 祭山·丘陵升. 祭川沈. 祭地□.

YL10,13 記. □俟于東箱. 偏駕不入王門. 奠圭于□上.

<喪服第十一>

YL11,01 喪服. 斬衰裳, □□·杖·絞帶, 冠繩纓, 菅□者. 傳曰, 斬者何? 不緝也. □□者, 麻之有□者也. □□大□, 左本在下, 去五分一以爲帶. 齊衰之□, 斬衰之帶也, 去五分一以爲帶. 大功之□, 齊衰之帶也, 去五分一以爲帶. 小功之□, 大功之帶也, 去五分一以爲帶. □麻之□, 小功之帶也, 去五分一以爲帶. □杖, 竹也. 削杖, 桐也. 杖各齊其心, 皆下本. 杖者何? 爵也. 無爵而杖者何? 擔主也. 非主而杖者何? 輔病也. 童子何以不杖? 不能病也. 婦人何以不杖? 亦不能病也. 絞帶者, 繩帶也. 冠繩纓條屬, 右縫. 冠六升, 外畢, 鍛而勿灰. 衰三升. 菅□者, 菅菲也, 外納. 居倚廬, 寢□枕塊, 哭晝夜無時. □粥, 朝一溢米, 夕一溢米, 寢不說□帶. 旣虞, □屛柱楣, 寢有席, 食疏食水飮, 朝一哭, 夕一哭而已. 旣練, 舍外寢, 始食菜果, 飯素食, 哭無時.

YL11,02 父. 傳曰, 爲父何以斬衰也? 父至尊也. 諸侯爲天子. 傳曰, 天子至尊也. 君. 傳曰, 君至尊也. 父爲長子. 傳曰, 何以三年也? 正體於上, 又乃將所傳重也. 庶子不得爲長子三年, 不繼祖也. 爲人後者. 傳曰, 何以三年也? 受重者必以尊服服之. 何如而可爲之後? 同宗則可爲之後. 何如而可以爲人後? 支子可也. 爲所後者之祖·父·母·妻, 妻之父·母·昆弟, 昆弟之子, 若子. 妻爲夫. 傳曰, 夫至尊也. 妾爲君. 傳曰, 君至尊也. 女子子在室爲父, 布總, 箭□, □, 衰, 三年. 傳曰, 總六升, 長六寸. 箭□長尺, 吉□尺二寸. 子嫁反在父之室, 爲父三年. 公士大夫之衆臣, 爲其君布帶·繩□. 傳曰, 公卿大夫室老·士, 貴臣, 其餘皆衆臣也. 君謂有地者也. 衆臣杖, 不以卽位. 近臣, 君服斯服矣. 繩□者, 繩菲也.

YL11,03 疏衰裳, 齊, 牡麻□, 冠布纓, 削杖, 布帶, 疏□, 三年者, 傳曰, 齊者何? 緝也. 牡麻者, □麻也. 牡麻□右本在上. 冠者沽功也. 疏□者, □□之菲也.

YL11,04 父卒則爲母. 繼母如母. 傳曰, 繼母何以如母? 繼母之配父, 與因母同, 故孝子不敢殊也. 慈母如母. 傳曰, 慈母者何也? 傳曰, 妾之無子者, 妾子之無母者, 父命妾曰, □女以爲子.□ 命子曰, □女以爲母.□ 若是, 則生養之終其身如母, 死則喪之三年如母, 貴父命也. 母爲長子. 傳曰, 何以三年也? 父之所不降, 母亦不敢降也.

YL11,05 疏衰裳, 齊, 牡麻□, 冠布纓, 削杖, 布帶, 疏□, 期者, 傳曰, 問者曰, 何冠也? 曰, 齊衰·大功冠其受也, □麻·小功冠其衰也. 帶緣各視其冠.

YL11,06 父在爲母. 傳曰, 何以期也? 屈也. 至尊在, 不敢伸其私尊也. 父必三年然後娶, 達子之志也. 妻. 傳曰, 爲妻何以期也? 妻至親也. 出妻之子爲母. 傳曰, 出妻之子爲母期, 則爲外祖母無服. 傳曰, 絶族無施服, 親者屬. 出妻之子爲父後者, 則爲出母無服. 傳曰, 與尊者爲一體, 不敢服其私親也. 父卒, 繼母嫁, 從, 爲之服. 報. 傳曰, 何以期也? 貴終也.

YL11,07 不杖, 麻□者.

YL11,08 祖父母. 傳曰, 何以期也? 至尊也. 世父母, 叔父母. 傳曰, 世父·叔父何以期也? 與尊者一體也. 然則昆弟之子何以亦期也? 旁尊也, 不足以加尊焉, 故報之也. 父子一體也, 夫妻一體也, 昆弟一體也. 故父子首足也, 夫妻□合也, 昆弟四體也, 故昆弟之義無分. 然而有分者, 則□子之私也. 子不私其父, 則不成爲子. 故有東宮, 有西宮, 有南宮, 有北宮, 異居而同財, 有餘則歸之宗, 不足則資之宗. 世母·叔母何以亦期也? 以名服也. 大夫之適子爲妻. 傳曰, 何以期也? 父之所不降, 子亦不敢降也. 何以不杖也? 父在則爲妻不杖. 昆弟. 爲衆子. 昆弟之子. 傳曰, 何以期也? 報之也. 大夫之庶子爲適昆弟. 傳曰, 何以期也? 父之所不降, 子亦不敢降也. 適孫. 傳曰, 何以期也? 不敢降其適也. 有適子者無適孫, 孫婦亦如之. 爲人後者爲其父母. 報. 傳曰, 何以期也? 不貳斬也. 何以不貳斬也? 持重於大宗者, 降其小宗也. 爲人後者, 孰後? 後大宗也. 曷爲後大宗? 大宗者, 尊之統也. 禽獸知母而不知父. 野人曰, 父母何□焉! 都邑之士則知尊□矣. 大夫及學士則知尊祖矣. 諸侯及其大祖. 天子及其始祖之所自出. 尊者尊統上, 卑者尊統下. 大宗者, 尊之統也, 大宗者, 收族者也, 不可以絶, 故族人以支子後大宗也. 適子不得後大宗. 女子子適人者爲其父母·昆弟之爲父後者. 傳曰, 爲父何以期也? 婦人不貳斬也. 婦人不貳斬者何也? 婦人有三從之義, 無專用之道, 故未嫁從父, 旣嫁從夫, 夫死從子. 故父者子之天也, 夫者妻之天也. 婦人不貳斬者, 猶曰不貳天也, 婦人不能貳尊也. 爲昆弟之爲父後者何以亦期也? 婦人雖在外, 必有歸宗, 曰小宗, 故服期也. 繼父同居者. 傳曰, 何以期也? 傳曰, 夫死, 妻稚, 子幼, 子無大功之親, 與之適人. 而所適者亦無大功之親, 所適者以其貨財爲之築宮廟, 歲時使之祀焉, 妻不敢與焉, 若是, 則繼父之道也. 同居則服齊衰期, 異居則服齊衰三月也. 必嘗同居, 然後爲異居. 未嘗同居, 則不爲異居. 爲夫之君. 傳曰, 何以期也? 從服也. 姑·□妹·女子子適人無主者. 姑·□妹報. 傳曰, 無主者, 謂其無祭主者也. 何以期也? 爲其無祭主故也. 爲君之父母·妻·長子·祖父母. 傳曰, 何以期也? 從服也. 父母·長子, 君服斬. 妻則小君也. 父卒然後爲祖後者服斬. 妾爲女君. 傳曰, 何以期也? 妾之事女君, 與婦之事舅姑等. 婦爲舅姑. 傳曰, 何以期也? 從服也. 夫之昆弟之子. 傳曰, 何以期也? 報之也. 公妾·大夫之妾爲其子. 傳曰, 何以期也? 妾不得體君, 爲其子得遂也. 女子子爲祖父母. 傳曰, 何以期也? 不敢降其祖也. 大夫之子爲世父母·叔父母·子·昆弟·昆弟之子, 姑·□·妹·女子子無主者, 爲大夫·命婦者. 唯子不報. 傳曰, 大夫者, 其男子之爲大夫者也. 命婦者, 其婦人之爲大夫妻者也. 無主者, 命婦之無祭主者也. 何以言唯子不報也? 女子子適人者, 爲其父母期, 故言不報也, 言其餘皆報也. 何以期也? 父之所不降, 子亦不敢降也. 大夫曷爲不降命婦也? 夫尊於朝, 妻貴於室矣. 大夫爲祖父母, 適孫爲士者. 傳曰, 何以期也? 大夫不敢降其祖與適也. 公妾以及士妾爲其父母. 傳曰, 何以期也? 妾不得體君, 得爲其父母遂也.

YL11,09 疏衰裳, 齊, 牡麻□, 無受者.

YL11,10 寄公爲所寓. 傳曰, 寄公者何也? 失地之君也. 何以爲所寓服齊衰三月也? 言與民同也. 丈夫·婦人爲宗子·宗子之母·妻. 傳曰, 何以服齊衰三月也? 尊祖也. 尊祖故敬宗, 敬宗者, 尊祖之義也. 宗子之母在, 則不爲宗子之妻服也. 爲舊君·君之母·妻. 傳曰, 爲舊君者, 孰謂也? 仕焉而已者也. 何以服齊衰三月也? 言與民同也. 君之母·妻, 則小君也. 庶人爲國君. 大夫在外, 其妻·長子爲舊國君. 傳曰, 何以服齊衰三月也? 妻, 言與民同也. 長子, 言未去也. 繼父不同居者. 曾祖父母. 傳曰, 何以齊衰三月也? 小功者, 兄弟之服也, 不敢以兄弟之服服至尊也. 大夫爲宗子. 傳曰, 何以服齊衰三月也? 大夫不敢降其宗也. 舊君. 傳曰, 大夫爲舊君何以服齊衰三月也? 大夫去, 君掃其宗廟, 故服齊衰三月也, 言與民同也. 何大夫之謂乎? 言其以道去君, 而猶未絶也. 曾祖父母爲士者, 如衆人. 傳曰, 何以齊衰三月也? 大夫不敢降其祖也. 女子子嫁者·未嫁者爲曾祖父母. 傳曰, 嫁者, 其嫁於大夫者也. 未嫁者, 其成人而未嫁者也. 何以服齊衰三月? 不敢降其祖也.

YL11,11 大功布衰裳, 牡麻□, 無受者.

YL11,12 子·女子子之長□·中□. 傳曰, 何以大功也? 未成人也. 何以無受也? 喪成人者其文縟, 喪未成人者其文不縟, 故□之□不□垂. 蓋未成人也, 年十九至十六爲長喪, 十五至十二爲中喪, 十一至八歲爲下喪, 不滿八歲以下皆爲無服之□. 無服之□以日易月. 以日易月之□, □而無服. 故子生三月則父名之, 死則哭之, 未名則不哭也. 叔父之長□·中□. 姑□妹之長□·中□, 昆弟之長□·中□, 夫之昆弟之子·女子子之長□·中□, 適孫之長□·中□, 大夫之庶子爲適昆弟之長□·中□. 公爲適子之長□·中□. 大夫爲適子之長□·中□. 其長□皆九月, 纓□. 其中□七月, 不纓□.

YL11,13 大功布衰裳, 牡麻□, 纓, 布帶, 三月受以小功衰, 卽葛, 九月者, 傳曰, 大功布九升, 小功布十一升.

YL11,14 姑·□妹·女子子適人者. 傳曰, 何以大功也? 出也. 從父昆弟. 爲人後者爲其昆弟. 傳曰, 何以大功也? 爲人後者, 降其昆弟也. 庶孫. 適婦. 傳曰, 何以大功也? 不降其適也. 女子子適人者爲衆昆弟. 姪丈夫·婦人. 報. 傳曰, 姪者何也? 謂吾姑者, 吾謂之姪. 夫之祖父母·世父母·叔父母. 傳曰, 何以大功也? 從服也. 夫之昆弟何以無服也? 其夫屬乎父道者, 妻皆母道也. 其夫屬乎子道者, 妻皆婦道也. 謂弟之妻婦者, 是嫂亦可謂之母乎? 故名者, 人治之大者也, 可無愼乎? 大夫爲世父母·叔父母·子昆弟·昆弟之子爲士者. 傳曰, 何以大功也? 尊不同也. 尊同則得服其親服. 公之庶昆弟·大夫之庶子爲母·妻·昆弟. 傳曰, 何以大功也? 先君餘尊之所厭, 不得過大功也. 大夫之庶子則從乎大夫而降也. 父之所不降, 子亦不敢降也. 皆爲其從父昆弟之爲大夫者. 爲夫之昆弟之婦人子適人者. 大夫之妾爲君之庶子. 女子子嫁者·未嫁者爲世父母·叔父母·姑·□妹. 傳曰, 嫁者, 其嫁於大夫者也. 未嫁者, 成人而未嫁者也. 何以大功也? 妾爲君之黨服, 得與女君同. 下言爲世父母·叔父母·姑·□妹者, 謂妾自服其私親也. 大夫·大夫之妻·大夫之子·公之昆弟爲姑·□妹·女子子嫁於大夫者. 君爲姑·□妹·女子子嫁於國君者. 傳曰, 何以大功也? 尊同也. 尊同則得服其親服. 諸侯之子稱公子, 公子不得□先君, 公子之子稱公孫, 公孫不得祖諸侯, 此自卑別於尊者也. 若公子之子孫有封爲國君者, 則世世祖是人也, 不祖公子, 此自尊別於卑者也. 是故始封之君不臣諸父·昆弟, 封君之子不臣諸父而臣昆弟, 封君之孫盡臣諸父昆弟. 故君之所爲服, 子亦不敢不服也, 君之所不服, 子亦不敢服也.

YL11,15 □衰裳, 牡麻□, 旣葬除之者, 傳曰, □衰者何? 以小功之□也.

YL11,16 諸侯之大夫爲天子. 傳曰, 何以□衰也? 諸侯之大夫以時接見乎天子.

YL11,17 小功布衰裳, □麻帶·□, 五月者.

YL11,18 叔父之下□. 適孫之下□. 昆弟之下□. 大夫庶子爲適昆弟之下□. 爲姑·□妹·女子子之下□. 爲人後者爲其昆弟, 從父昆弟之長□. 傳曰, 問者曰, 中□何以不見也? 大功之□中從上, 小功之□中從下. 爲夫之叔父之長□. 昆弟之子·女子子·夫之昆弟之子·女子子之下□. 爲姪·庶孫丈夫·婦人之長喪. 大夫·公之昆弟·大夫之子爲其昆弟·庶子·姑·□妹·女子子之長□. 大夫之妾爲庶子之長□.

YL11,19 小功布衰裳, 牡麻□, 卽葛, 五月者.

YL11,20 從祖祖父母·從祖父母. 報. 從祖昆弟. 從父□妹. 孫適人者. 爲人後者爲其□妹適人者. 爲外祖父母. 傳曰, 何以小功也? 以尊加也. 從母. 丈夫·婦人報. 傳曰, 何以小功也? 以名加也. 外親之服皆□也. 夫之姑·□妹·□□婦. 報. 傳曰, □□婦者, 弟長也. 何以小功也? 以爲相與居室中, 則生小功之親焉. 大夫·大夫之子·公之昆弟爲從父昆弟·庶孫·姑·□妹·女子子適士者. 大夫之妾爲庶子適人者. 庶婦. 君母之父母, 從母. 傳曰, 何以小功也? 君母在則不敢不從服, 君母不在則不服. 君子子爲庶母慈己者. 傳曰, 君子子者, 貴人之子也, 爲庶母何以小功也? 以慈己加也.

YL11,21 □麻三月者, 傳曰, □者, 十五升抽其半, 有事其縷, 無事其布曰□.

YL11,22 族曾祖父母·族祖父母·族父母·族昆弟. 庶孫之婦. 庶孫之中□. 從祖姑·□妹適人者. 報. 從祖父·從祖昆弟之長□. 外孫. 從父昆弟·姪之下□. 夫之叔父之中□·下□. 從母之長□. 報. 庶子爲父後者爲其母. 傳曰, 何以□也? 傳曰, 與尊者爲一體, 不敢服其私親也. 然則何以服□也? 有死於宮中者, 則爲之三月不擧祭, 因是以服□也. 士爲庶母. 傳曰, 何以□也? 以名服也. 大夫以上爲庶母無服. 貴臣·貴妾. 傳曰, 何以□也? 以其貴也. 乳母. 傳曰, 何以□也? 以名服也. 從祖昆弟之子. 曾孫. 父之姑. 從母昆弟. 傳曰, 何以□也? 以名服也. 甥. 傳曰, 甥者何也? 謂吾舅者, 吾謂之甥. 何以□也? 報之也. 壻. 傳曰, 何以□? 報之也. 妻之父母. 傳曰, 何以□? 從服也. 姑之子. 傳曰, 何以□? 報之也. 舅. 傳曰, 何以□? 從服也. 舅之子. 傳曰, 何以□? 從服也. 夫之姑□妹之長□. 夫之諸祖父母. 報. 君母之昆弟. 傳曰, 何以□? 從服也. 從父昆弟之子之長□. 昆弟之孫之長□. 爲夫之從父昆弟之妻. 傳曰, 何以□也? 以爲相與同室, 則生□之親焉. 長□·中□降一等. 下□降二等. 齊衰之□中從上. 大功之□中從下.

YL11,23 記. 公子爲其母, 練冠, 麻, 麻衣□緣. 爲其妻□冠, 葛□帶, 麻衣□緣. 皆旣葬除之. 傳曰, 何以不在五服之中也? 君之所不服, 子亦不敢服也. 君之所爲服, 子亦不敢不服也. 大夫·公之昆弟·大夫之子於兄弟降一等. 爲人後者於兄弟降一等. 報. 於所爲後之兄弟之子若子. 兄弟皆在他邦加一等. 不及知父母與兄弟居加一等. 傳曰, 何如則可謂之兄弟? 傳曰, 小功以下爲兄弟. 朋友皆在他邦, 袒免, 歸則已. 朋友麻. 君之所爲兄弟服, 室老降一等. 夫之所爲兄弟服, 妻降一等. 庶子爲後者爲其外祖父母·從母·舅無服. 不爲後如邦人. 宗子孤爲□, 大功衰·小功衰, 皆三月. 親則月□如邦人. 改葬□. 童子唯當室□. 傳曰, 不當室則無□服也. 凡妾爲私兄弟如邦人. 大夫弔於命婦錫衰. 命婦弔於大夫亦錫衰. 傳曰, 錫者何也? 麻之有錫者也. 錫者十五升抽其半, 無事其縷, 有事其布曰錫. 女子子適人者爲其父母, 婦爲舅姑, 惡□有首以□. 卒哭, 子折□首以□, 布總. 傳曰, □有首者, 惡□之有首也. 惡□者, 櫛□也. 折□首者, 折吉□之首也. 吉□者, 象□也. 何以言子折□首而不言婦? 終之也. 妾爲女君, 君之長子惡□有首, 布總.

YL11,24 凡衰外削幅, 裳內削幅. 幅三□. 若齊, 裳內衰外. 負廣出於適寸. 適博四寸, 出於衰. 衰長六寸, 博四寸. 衣帶下尺. □二尺有五寸. 袂屬幅. 衣二尺有二寸. □尺二寸.

YL11,25 衰三升, 三升有半. 其冠六升. 以其冠爲受, 受冠七升. 齊衰四升, 其冠七升. 以其冠爲受, 受冠八升. □衰四升有半, 其冠八升. 大功八升若九升. 小功十升若十一升.

<士喪禮第十二>

YL12,01 士喪禮. 死于適室, □用斂衾. 復者一人, 以爵弁服, 簪裳于衣, 左何之, 扱領于帶. 升自前東榮, 中屋, 北面, 招以衣, 曰, □□某復!□ 三, 降衣于前. 受用□, 升自□階, 以衣尸. 復者降自後, 西榮.

YL12,02 楔齒用角柶, 綴足用燕□. 奠脯□醴酒, 升自□階, 奠于尸東. □堂.

YL12,03 乃赴于君. 主人西階東, 南面命赴者, 拜送. 有賓則拜之.

YL12,04 入, 坐于牀東. 衆主人在其後. 西面. 婦人俠牀, 東面. 親者在室. 衆婦人戶外北面, 衆兄弟堂下北面.

YL12,05 君使人弔. 徹□. 主人迎于寢門外, 見賓不哭, 先入門右, 北面. 弔者入, 升自西階, 東面. 主人進中庭. 弔者致命. 主人哭拜稽□, 成踊. 賓出. 主人拜送于外門外. 君使人□. 徹□. 主人如初. □者左執領, 右執要, 入升致命. 主人拜如初. □者入, 衣尸, 出. 主人拜送如初. 唯君命出, 升降自西階, 遂拜賓. 有大夫則特拜之, 卽位于西階下, 東面, 不踊. 大夫雖不辭, 入也.

YL12,06 親者□, 不將命以卽陳. 庶兄弟□, 使人以將命于室. 主人拜于位, 委衣于尸東牀上. 朋友□, 親以進. 主人拜. 委衣如初, 退. 哭, 不踊. 徹衣者執衣如□以適房.

YL12,07 爲銘, 各以其物. 亡則以緇長半幅, 經末長終幅, 廣三寸. 書銘于末曰, □某氏某之柩.□ 竹□長三尺, 置于宇, 西階上.

YL12,08 甸人掘坎于階間少西, 爲□于西牆下, 東鄕. 新盆·槃·甁·廢敦·重□, 皆濯, 造于西階下.

YL12,09 陳襲事于房中, 西領, 南上, 不□. 明衣裳用布. □□用桑, 長四寸, □中. 布巾環幅不鑿. 掩練帛廣終幅, 長五尺, 析其末. □用白□. □目用緇, 方尺二寸, 經裏, 著, 組繫. 握手用玄, □裏, 長尺二寸, 廣五寸, 牢中旁寸, 著, 組繫. 決用正王棘若□棘, 組繫, □極二. 冒緇質, 長與手齊, 經殺掩足. 爵弁服純衣, 皮弁服, □衣, 緇帶, □□, 竹笏. 夏葛□, 冬白□, 皆□緇□純, 組□繫于踵. 庶□繼陳, 不用.

YL12,10 貝三實于□. 稻米一豆實于筐. 沐巾一, 浴巾二, 皆用□, 于□. 櫛于簞. 浴衣于□. 皆饌于西序下, 南上.

YL12,11 管人汲, 不說□, 屈之. 祝淅米于堂, 南面, 用盆. 管人盡階不升堂, 受潘, 煮于□, 用重□. 祝盛米于敦, 奠于貝北. 士有□, 用夷槃可也. 外御受沐入. 主人皆出戶外, 北面. 乃沐櫛, □用巾. 浴用巾, □用浴衣. □濯棄于坎. 蚤□如他日. □用組, 乃□. 設明衣裳. 主人入, 卽位.

YL12,12 商祝襲祭服, □衣次. 主人出, 南面, 左袒, 扱諸面之右, □于盆上, 洗貝, 執以入. 宰洗柶, 建于米, 執以從. 商祝執巾從入, 當□, 北面, 徹枕, 設巾, 徹楔, 受貝奠于尸西. 主人由足西牀上坐, 東面. 祝又受米奠于貝北. 宰從立于牀西, 在右. 主人左扱米實于右, 三實一貝. 左·中亦如之. 又實米, 唯盈. 主人襲, 反位.

YL12,13 商祝掩□, 設□目, 乃□, □結于□, 連□. 乃襲三稱, 明衣不在□. 設□帶, 搢笏. 設決麗于□, 自飯持之. 設握, 乃連□. 設冒□之, □用衾. 巾柶□蚤埋於坎.

YL12,14 重, 木刊鑿之, 甸人置重于中庭, 參分庭一在南. 夏祝□餘飯, 用二□于西牆下. 冪用疏布久之, 繫用□縣于重. 冪用葦席, 北面, 左□. 帶用□賀之, 結于後. 祝取銘置于重.

YL12,15 厥明, 陳衣于房, 南領, 西上. □. 絞橫三, 縮一, 廣終幅, 析其末. 緇衾□裏, 無□. 祭服次, 散衣次, 凡有十九稱. 陳衣繼之, 不必盡用.

YL12,16 饌于東堂下, 脯□·醴·酒. 冪奠用功布, 實于簞, 在饌東. 設盆□于饌東, 有巾.

YL12,17 □□大□, 下本在左. 要□小焉, 散帶垂長三尺. 牡麻□右本在上, 亦散帶垂. 皆饌于東方. 婦人之帶牡麻, 結本, 在房.

YL12,18 牀·□·夷衾饌于西□南. 西方□如東方.

YL12,19 陳一鼎于寢門外, 當東塾少南, 西面. 其實特豚, 四□, 去蹄, 兩□·脊·肺. 設□□, □西末. 素俎在鼎西, 西順. 覆匕, 東柄.

YL12,20 士□, 二人以□, 東面立于西階下. 布席于戶內, 下莞, 上□. 商祝布絞·衾·散衣·祭服. 祭服不倒, 美者在中. 士擧遷尸, 反位. 設牀·□於兩楹之間, □如初, 有枕. 卒斂, 徹□. 主人西面馮尸, 踊無□. 主婦東面馮, 亦如之. 主人□髮袒, 衆主人免于房. 婦人□于室. 士擧, 男女奉尸, □于堂, □用夷衾. 男女如室位, 踊無□. 主人出于足, 降自西階. 衆主人東卽位. 婦人□階上, 西面. 主人拜賓, 大夫特拜, 士旅之. 卽位踊, 襲□于序東, 復位.

YL12,21 乃奠. 擧者□右執匕□之, 左執俎橫攝之, 入, □階前西面錯. 錯俎, 北面. 右人左執匕, 抽□予左手兼執之, 取□委于鼎北, 加□. 不坐, 乃□載. 載兩□于兩端, 兩肩亞, 兩□亞, 脊肺在于中, 皆覆, 進□. 執而俟. 夏祝及執事□. 執醴先, 酒·脯□·俎從, 升自□階. 丈夫踊. 甸人徹鼎. 巾待于□階下. 奠于尸東, 執醴·酒北面·西上. 豆錯, 俎錯于豆東, 立于俎北, 西上. 醴酒錯于豆南. 祝受巾巾之, 由足降自西階. 婦人踊. 奠者由重南東. 丈夫踊. 賓出, 主人拜送于門外. 乃代哭, 不以官.

YL12,22 有□者, 則將命. □者出請, 入告. 主人待于位. □者出告須, 以賓入. 賓入中庭, 北面致命. 主人拜稽□. 賓升自西階, 出于足, 西面, 委衣, 如於室禮, 降, 出. 主人出, 拜送. 朋友親□, 如初儀, 西階東北面哭, 踊三, 降. 主人不踊. □者以褶, 則必有裳, 執衣如初. 徹衣者亦如之, 升降自西階, 以東.

YL12,23 宵爲燎于中庭.

YL12,24 厥明滅燎. 陳衣于房, 南領, 西上, □. 絞·□·衾二, 君□·祭服·散衣·庶□, 凡三十稱, □不在□, 不必盡用. 東方之饌, 兩瓦□, 其實醴·酒, 角□, 木柶, □豆兩, 其實葵菹芋, □□, 兩□, 無□, 布巾, 其實栗不擇, 脯四□. 奠席在饌北, 斂席在其東. 掘□見□. 棺入主人不哭. 升棺用軸, 蓋在下. 熬黍稷各二筐, 有魚□, 饌于西□南. 陳三鼎于門外, 北上, 豚合升, 魚, □·□九, □左□, □不升. 其他皆如初, 燭俟于饌東.

YL12,25 祝徹□于門外, 入, 升自□階. 丈夫踊. 祝徹巾, 授執事者以待. 徹饌, 先取醴酒, 北面. 其餘, 取先設者, 出于足, 降自西階. 婦人踊. 設于序西南, 當西榮, 如設于堂. 醴·酒位如初. 執事豆北, 南面, 東上. 乃適饌.

YL12,26 □堂. 婦人尸西, 東面. 主人及親者升自西階, 出于足, 西面, 袒. 士□, 位如初. 布席如初. 商祝布絞·□·衾·衣, 美者在外. 君□不倒. 有大夫則告. 士擧遷尸, 復位. 主人踊無算. 卒斂, 徹□. 主人馮如初, 主婦亦如之.

YL12,27 主人奉尸斂于棺, 踊如初, 乃蓋. 主人降, 拜大夫之後至者, 北面視□. 衆主人復位. 婦人東復位. 設熬, 旁一筐, 乃塗. 踊無□. 卒塗, 祝取銘置于□. 主人復位, 踊, 襲.

YL12,28 乃奠. 燭升自□階. 祝執巾席從, 設于奧, 東面. 祝反降, 及執事執饌. 士□, 擧鼎入, 西面, 北上, 如初. 載魚左首, 進□, 三列. □進□. 祝執醴如初. 酒·豆·□俎從, 升自□階. 丈夫踊. 甸人徹鼎. 奠由楹內入于室. 醴·酒北面. 設豆, 右菹. 菹南栗. 栗東脯. 豚當豆, 魚次, □特于俎北. 醴·酒在□南. 巾如初. 旣錯者出, 立于戶西, 西上. 祝後, 闔戶, 先由楹西降自西階. 婦人踊. 奠者由重南東. 丈夫踊.

YL12,29 賓出. 婦人踊. 主人拜送于門外. 入, 及兄弟北面哭殯. 兄弟出, 主人拜送于門外. 衆主人出門, 哭止, 皆西面于東方. 闔門. 主人揖就次.

YL12,30 君若有賜焉, 則視斂. 旣布衣, 君至. 主人出迎于外門外, 見馬首不哭, 還入門右, 北面, 及衆主人袒. 巫止于廟門外, 祝代之. 小臣二人執戈先, 二人後. 君釋采, 入門. 主人□. 君升自□階, 西鄕. 祝負墉, 南面. 主人中庭. 君哭. 主人哭拜稽□, 成踊, 出. 君命反行事, 主人復位. 君升主人. 主人西楹東, 北面. 升公卿大夫, 繼主人, 東上. 乃斂. 卒, 公卿大夫逆降, 復位. 主人降, 出. 君反主人. 主人中庭. 君坐, 撫當心. 主人拜稽□, 成踊, 出. 君反之, 復初位. 衆主人□于東壁, 南面. 君降, 西鄕命主人馮尸. 主人升自西階, 由足, 西面馮尸, 不當君所, 踊. 主婦東面馮, 亦如之. 奉尸斂于棺, 乃蓋. 主人降, 出. 君反之. 入門左, 視塗. 君升卽位. 衆主人復位. 卒塗, 主人出. 君命之反奠. 入門右, 乃奠, 升自西階. 君要節而踊. 主人從踊. 卒奠, 主人出. 哭者止. 君出門, 廟中哭. 主人不哭. □. 君式之, 貳車畢乘. 主人哭, 拜送. 襲, 入卽位. 衆主人襲. 拜大夫之後至者. 成踊. 賓出, 主人拜送.

YL12,31 三日成服杖. 拜君命及衆賓, 不拜棺中之賜.

YL12,32 朝夕哭, 不□子卯. 婦人卽位于堂, 南上, 哭. 丈夫卽位于門外, 西面, 北上. 外兄弟在其南, 南上. 賓繼之, 北上. 門東, 北面, 西上. 門西, 北面, 東上. 西方, 東面, 北上. 主人卽位. □門. 婦人□心, 不哭. 主人拜賓, 旁三, 右還入門哭. 婦人踊. 主人堂下直東序, 西面. 兄弟皆卽位, 如外位. 卿大夫在主人之南. 諸公門東, 少進. 他國之異爵者門西, 少進. 敵則先拜他國之賓. 凡異爵者拜諸其位. 徹者□于門外. 燭先入, 升自□階. 丈夫踊. 祝取醴, 北面. 取酒立于其東. 取豆·□·俎南面, 西上. 祝先出, 酒·豆·□·俎序從, 降自西階. 婦人踊. 設于序西南, 直西榮. 醴·酒北面, 西上. 豆西面錯, 立于豆北, 南面. □俎旣錯, 立于執豆之西, 東上. 酒錯, 復位. 醴錯于西, 遂先, 由主人之北適饌. 乃奠. 醴酒脯□升. 丈夫踊. 入, 如初設, 不巾. 錯者出, 立于戶西, 西上. 滅燭, 出. 祝闔戶, 先降自西階. 婦人踊. 奠者由重南東. 丈夫踊. 賓出. 婦人踊. 主人拜送. 衆主人出. 婦人踊. 出門, 哭止, 皆復位. 闔門. 主人卒拜送賓, 揖衆主人, 乃就次.

YL12,33 朔月奠, 用特豚·魚·□, 陳三鼎如初. 東方之饌亦如之. 無□, 有黍稷, 用瓦敦, 有蓋, 當□位. 主人拜賓, 如朝夕哭. 卒徹. 擧鼎入·升, 皆如初奠之儀. 卒□, 釋匕于鼎. 俎行, □者逆出, 甸人徹鼎. 其序, 醴·酒·菹·□·黍·稷·俎. 其設于室, 豆錯, 俎錯, □特, 黍稷當□位, 敦啓會·□諸其南, 醴酒位如初. 祝與執豆者巾, 乃出. 主人要節而踊, 皆如朝夕哭之儀. 月半不殷奠. 有薦新, 如朔奠. 徹朔奠, 先取醴酒, 其餘取先設者. 敦啓會, 面足. 序出, 如入. 其設于外, 如于室.

YL12,34 筮宅. □人營之, 掘四隅, 外其壤. 掘中, 南其壤. 旣朝哭, 主人皆往, 兆南, 北面, 免□. 命筮者在主人之右. 筮者東面抽上□, 兼執之, 南面受命. 命曰, □哀子某, 爲其父某甫筮宅, 度玆幽宅, 兆基, 無有後艱.□ 筮人許諾, 不述命, 右還, 北面, 指中封而筮. 卦者在左. 卒筮, 執卦以示命筮者. 命筮者受視, 反之. 東面, 旅占卒, 進告于命筮者與主人, □占之曰從.□ 主人□, 哭, 不踊. 若不從, 筮擇如初儀. 歸, 殯前北面哭, 不踊.

YL12,35 旣井槨, 主人西面拜工, 左還槨, 反位哭, 不踊. 婦人哭于堂. 獻材于殯門外, 西面, 北上, □. 主人□視之, 如哭槨. 獻素·獻成亦如之.

YL12,36 卜日. 旣朝哭, 皆復外位. 卜人先奠龜于西塾上, 南首, 有席. 楚焞置于□, 在龜東. 族長□卜, 及宗人吉服立于門西, 東面, 南上. 占者三人在其南, 北上. 卜人及執□席者在塾西. 闔東扉, 主婦立于其內. 席于□西·□外. 宗人告事具. 主人北面免□, 左擁之. □卜卽位于門東, 西面. 卜人抱龜□, 先奠龜, 西首, □在北. 宗人受卜人龜, 示高. □卜受視, 反之. 宗人還, 少退, 受命. 命曰, □哀子某, 來日某, 卜葬其父某甫, 考降無有近悔.□ 許諾, 不述命, 還卽席, 西面坐, 命龜, 興, 授卜人龜, 負東扉. 卜人坐, 作龜, 興. 宗人受龜示□卜. □卜受視, 反之. 宗人退, 東面, 乃旅占, 卒. 不釋龜, 告于□卜與主人, □占曰, 某日從.□ 授卜人龜, 告于主婦. 主婦哭. 告于異爵者, 使人告于衆賓. 卜人徹龜. 宗人告事畢. 主人□, 入, 哭如筮宅. 賓出, 拜送. 若不從, 卜宅如初儀.

<旣夕禮第十三>

YL13,01 旣夕哭, 請啓期, 告于賓.

YL13,02 夙興, 設□于祖廟門外, 陳鼎, 皆如殯. 東方之饌亦如之. 夷牀饌于階間.

YL13,03 二燭俟于殯門外. 丈夫□, 散帶垂, 卽位如初. 婦人不哭. 主人拜賓, 入卽位, 袒. 商祝免, 袒, 執功布入, 升自西階, 盡階, 不升堂, 聲三, 啓三. 命哭. 燭入. 祝降, 與夏祝交于階下, 取銘置于重. 踊無□. 商祝拂柩用功布, □用夷衾.

YL13,04 遷于祖用軸. 重先, 奠從, 燭從, 柩從, 燭從, 主人從. 升自西階. 奠俟于下, 東面, 北上. 主人從升, 婦人升, 東面. 衆人東卽位. 正柩于兩楹間, 用夷牀. 主人柩東, 西面. 置重如初. 席升設于柩西. 奠設如初, 巾之. 升降自西階. 主人踊無□, 降, 拜賓, 卽位踊, 襲. 主婦及親者由足, 西面.

YL13,05 薦車直東榮, 北□. 質明滅燭. 徹者升自□階, 降自西階. 乃奠如初, 升降自西階. 主人要節而踊. 薦馬, 纓三就, 入門, 北面交□, □人夾牽之. 御者執策立於馬後. 哭, 成踊. 右還出. 賓出, 主人送於門外.

YL13,06 有司請祖期. 曰, □日側.□ 主人入, 袒. 乃載. 踊無□. 卒束, 襲. 降奠當前束. 商祝飾柩, 一池, 紐前□後緇, 齊三采, 無貝. 設披, 屬引.

YL13,07 陳明器于乘車之西. 折橫覆之. 抗木橫三縮二. 加抗席三. 加茵, 用疏布, 緇□, 有幅, 亦縮二橫三. 器, 西南上, □. 茵. 苞二. □三, 黍, 稷, 麥. □三, 醯·□·屑, 冪用疏布. □二, 醴·酒, 冪用功布. 皆木桁久之. 用器, 弓·矢·□□·兩敦·兩□·槃·□, □實于槃中, 南流. 無祭器, 有燕樂器可也. 役器, 甲·□·干·□. 燕器, 杖·笠·□.

YL13,08 徹奠. 巾·席俟于西方. 主人要節而踊, 袒. 商祝御柩, 乃祖. 踊, 襲, 少南當前束. 婦人降, 卽位于階間. 祖, 還車, 不還器. 祝取銘置于茵. 二人還重左還. 布席, 乃奠如初. 主人要節而踊. 薦馬如初. 賓出, 主人送. 有司請葬期. 入復位.

YL13,09 公□, 玄□束, 馬兩. □者出請, 入告. 主人釋杖, 迎于廟門外, 不哭, 先入門右, 北面, 及衆主人袒. 馬入設. 賓奉幣由馬西, 當前輅, 北面致命. 主人哭, 拜稽□, 成踊. 賓奠幣于棧左服, 出. 宰由主人之北擧幣以東. 士受馬以出. 主人送于外門外, 拜, 襲, 入復位, 杖.

YL13,10 賓□者, 將命. □者出請, 入告, 出告須. 馬入設. 賓奉幣. □者先入, 賓從. 致命如初. 主人拜于位, 不踊. 賓奠幣如初. 擧幣·受馬如初. □者出請. 若奠. 入告, 出, 以賓入. 將命如初. 士受羊如受馬. 又請. 若賻, 入告. 主人出門左, 西面. 賓東面將命. 主人拜. 賓坐委之. 宰由主人之北, 東面擧之, 反位. 若無器, 則□受之. 又請, 賓告事畢, 拜送, 入. 贈者, 將命. □者出請, 納賓如初. 賓奠幣如初. 若就器, 則坐奠于陳. 凡將禮, 必請而後拜送. 兄弟□, 奠可也. 所知, 則□而不奠. 知死者贈, 知生者賻. 書□于方, 若九, 若七, 若五. 書遣于策. 乃代哭如初. 宵, 爲燎于門內之右.

YL13,11 厥明, 陳鼎五于門外如初. 其實, 羊左□, □不升, 腸五, 胃五, 離肺, 豕亦如之, 豚解, 無腸胃, 魚, □·鮮獸. 皆如初. 東方之饌, 四豆, 脾析·□□·葵菹·□□, 四□, 棗·□·栗·脯, 醴, 酒. 陳器. 滅燎, 執燭俠輅, 北面. 賓入者, 拜之. 徹者入. 丈夫踊. 設于西北. 婦人踊. 徹者東. 鼎入. 乃奠. 豆南上, □. □, □□南, 北上, □. 俎二以成, 南上, 不□, 特鮮獸. 醴·酒在□西, 北上. 奠者出. 主人要節而踊.

YL13,12 甸人抗重出自道, 道左倚之. 薦馬, 馬出自道. 車各從其馬, 駕于門外, 西面而俟, 南上, 徹者入. 踊如初. 徹巾, 苞牲, 取下體, 不以魚·□. 行器, 茵·苞·器序從, 車從. 徹者出. 踊如初.

YL13,13 主人之史請讀□. 執□從, 柩東, 當前束, 西面. 不命毋哭, 哭者相止也, 唯主人·主婦哭. 燭在右, 南面. 讀書, 釋□則坐. 卒, 命哭. 滅燭. 書與□執之以逆出. 公史自西方東面. 命毋哭, 主人·主婦皆不哭. 讀遣. 卒, 命哭. 滅燭, 出.

YL13,14 商祝執功布以御柩. 執披. 主人袒, 乃行, 踊無□. 出宮, 踊, 襲. 至于邦門, 公使宰夫贈玄□束. 主人去杖, 不哭, 由左聽命. 賓由右致命. 主人哭拜稽□. 賓升, 實幣于蓋, 降. 主人拜送, 復位, 杖, 乃行.

YL13,15 至于壙. 陳器于道東西, 北上. 茵先入, 屬引. 主人袒. 衆主人西面,  北上. 婦人東面. 皆不哭, 乃□. 主人哭, 踊無□, 襲, 贈用制幣玄□束, 拜稽□, 踊如初. 卒, 袒, 拜賓. 主婦亦拜賓. 卽位. 拾踊三. 襲. 賓出則拜送. 藏器于旁, 加見, 藏苞·□于旁. 加折□之. 加抗席覆之. 加抗木. 實土三, 主人拜鄕人. 卽位. 踊, 襲, 如初.

YL13,16 乃反哭. 入, 升自西階, 東面. 衆主人堂下, 東面, 北上. 婦人入, 大夫踊, 升自□階, 主婦入于室, 踊, 出, 卽位, 及丈夫拾踊三. 賓弔者升自西階, 曰, □如之何!□ 主人拜稽□. 賓降出, 主人送于門外, 拜稽□. 遂適殯宮, 皆如啓位. 拾踊三. 兄弟出, 主人拜送. 衆主人出門, 哭止. 闔門. 主人揖, 衆主人乃就次.

YL13,17 猶朝夕哭, 不奠, 三虞. 卒哭, 明日以其班□.

YL13,18 記. 士處適寢, 寢東首于北墉下. 有疾, 疾者齊. 養者皆齊, 徹琴瑟. 疾病, 外內皆掃, 徹褻衣, 加新衣. 御者四人皆坐持體. 屬□以俟絶氣. 男子不絶于婦人之手, 婦人不絶于男子之手. 乃行禱于五祀. 乃卒, 主人啼, 兄弟哭.

YL13,19 設牀□當□, □下莞上□, 設枕. 遷尸. 復者朝服, 左執領, 右執要, 招而左. 楔貌如□, 上兩末. 綴足用燕□, 校在南, 御者坐持之. 卽牀而奠當□, 用吉器, 若醴若酒, 無巾柶.

YL13,20 赴曰, □君之臣某死.□ 赴母·妻·長子則曰, □君之臣某之某死.□

YL13,21 室中唯主人, 主婦坐. 兄弟有命夫·命婦在焉, 亦坐.

YL13,22 尸在室, 有君命, 衆主人不出. □者委衣于牀, 不坐. 其□于室, 戶西北面致命.

YL13,23 夏祝淅米差盛之. 御者四人抗衾而浴, □□. 其母之喪, 則內御者浴, □無□. 設明衣, 婦人則設中帶. 卒洗貝, 反于□. 實貝柱右□左□. 夏祝徹餘飯. □塞耳. 掘坎南順, 廣尺, 輪二尺, 深三尺, 南其壤. □用塊. 明衣裳用幕布, 袂屬幅, 長下膝. 有前後裳, 不□, 長及□, □□□. 緇純. 設握, 裏親膚, 繫鉤中指, 結于□. 甸人築□坎. 隸人涅□. 旣襲, 宵爲燎于中庭.

YL13,24 厥明, 滅燎, 陳衣. 凡絞, □用布, 倫如朝服. 設□于東堂下, 南順, 齊于□, 饌于其上. 兩□, 醴·酒, 酒在南. □在東, 南順, 實角□四, 木柶二, 素勺二. 豆在□北, 二以□, □亦如之. 凡□豆實具·設, 皆巾之. □俟時而酌, 柶覆加之, 面枋, 及錯, 建之. 小斂□奠, 不出室. 無踊節. 旣馮尸, 主人袒, □髮, 絞帶, 衆主人布帶. 大斂于□. 大夫升自西階, 階東北面, 東上. 旣馮尸, 大夫逆降, 復位. 巾奠, 執燭者滅燭, 出, 降自□階, 由主人之北東.

YL13,25 旣殯, 主人說□. 三日絞垂. 冠六升, 外□, 纓條屬厭. 衰三升. □外納. 杖下本, 竹桐一也. 居倚廬, 寢□枕塊, 不說□帶, 哭晝夜無時, 非喪事不言. □粥, 朝一溢米, 夕一溢米, 不食菜果. 主人乘惡車, 白狗□, 蒲蔽, 御以蒲□, 犬服, 木□, 約綏, 約□, 木□, 馬不齊□. 主婦之車亦如之, 疏布□. 貳車白狗攝服, 其他皆如乘車.

YL13,26 朔月, 童子執□□之, 左手奉之, 從徹者而入. 比奠, 擧席掃室, 聚諸□, 布席如初. 卒奠, 掃者執□垂末, 內□, 從執燭者而東, 燕養, 饋羞湯沐之饌如他日. 朔月若薦新, 則不饋于下室.

YL13,27 筮宅, □人物土. 卜日吉, 告從于主婦. 主婦哭. 婦人皆哭. 主婦升堂, 哭者皆止.

YL13,28 啓之昕, 外內不哭, 夷牀·□軸饌于西階東.

YL13,29 其二廟, 則饌于□廟如小斂奠, 乃啓. 朝于□廟, 重止于門外之西, 東面. 柩入, 升自西階, 正柩于兩楹間. 奠止于西階之下, 東面, 北上. 主人升, 柩東西面. 衆主人東卽位. 婦人從升, 東面. 奠升, 設于柩西, 升降自西階. 主人要節而踊. 燭先入者升堂, 東楹之南西面. 後入者西階東, 北面, 在下. 主人降卽位. 徹, 乃奠, 升降自西階. 主人踊如初.

YL13,30 祝及執事擧奠, 巾·席從而降. 柩從. 序從如初, 適祖.

YL13,31 薦乘車, 鹿淺□, 干·□·革□, 載□, 載皮弁服. 纓·□·貝勒縣于衡. 道車載朝服. 稿車載蓑笠. 將載, 祝及執事擧奠, 戶西, 南面, 東上. 卒束前而降, 奠席于柩西, 巾奠, 乃牆. 抗木刊. 茵著用□, 實綏澤焉. 葦苞長三尺一編. 菅□三, 其實皆□. 祖, 還車不易位. 執披者旁四人. 凡贈幣無常. 凡□不煎.

YL13,32 唯君命, 止柩于□, 其餘則否. 車至道左北面立, 東上. 柩至于壙, 斂服載之. 卒□而歸, 不驅.

YL13,33 君視斂, 若不待奠, 加蓋而出. 不視斂, 則加蓋而至, 卒事.

YL13,34 旣正柩, 賓出, 遂·匠納車于階間. 祝饌祖奠于主人之南, 當前輅, 北上, 巾之.

YL13,35 弓矢之新, 沽功, 有□飾焉, 亦張可也, 有□, 設依·撻焉, 有□. □矢一乘, 骨鏃, 短衛. 志矢一乘, 軒□中, 亦短衛.

<士虞禮第十四>

YL14,01 士虞禮. 特豕饋食, 側亨于廟門外之右, 東面. 魚·□□亞之, 北上. □□在東壁, 西面. 設洗于西階西南, 水在洗西, □在東. 尊于室中北墉下當戶兩□, 醴·酒, 酒在東, 無禁, 冪用□布, 加勺, 南枋. 素□·葦席在西序下. □□茅長五寸, 束之, 實于□, 饌于西□上. 饌兩豆, 菹·□, 于西楹之東, □在西, 一□亞之. 從獻豆兩亞之, 四□亞之, 北上. 饌黍稷二敦于階間, 西上, 藉用葦席. □水錯于槃中, 南流, 在西階之南. 簞巾在其東. 陳三鼎于門外之右, 北面, 北上, 設□□. 匕俎在西塾之西. 羞燔俎在內西塾上, 南順.

YL14,02 主人及兄弟如葬服, 賓執事者如弔服, 皆卽位于門外, 如朝夕臨位. 婦人及內兄弟服, 及位于堂, 亦如之. 祝免, □葛□帶, 布席于室中, 東面, 右□, 降出, 及宗人卽位于門西, 東面, 南上. 宗人告, □有司具.□ 遂請拜賓如臨, 入門哭. 婦人哭. 主人卽位于堂. 衆主人及兄弟·賓卽位于西方, 如反哭位. 祝入門左, 北面. 宗人西階前北面.

YL14,03 祝□升, 取□, 降洗之, 升, 入設于□東席上, 東縮. 降洗□, 升. 止哭. 主人倚杖入. 祝從, 在左, 西面. 贊薦菹□, □在北. 佐食及執事□, 出擧, 長在左. 鼎入, 設于西階前, 東面, 北上. 匕俎從設. 左人抽□·□, 匕. 佐食及右人載. 卒□者逆退, 復位. 俎入, 設于豆東, 魚亞之, □特. 贊設二敦于俎南, 黍, 其東稷. 設一□于豆南. 佐食出, 立于戶西. 贊者徹鼎. 祝酌醴, 命佐食啓會. 佐食許諾, 啓會□于敦南, 復位. 祝奠□于□南, 復位. 主人再拜稽首. 祝饗, 命佐食祭. 佐食許諾, 鉤袒, 取黍稷祭于□, 三. 取膚祭, 祭如初. 祝取奠□, 祭亦如之, 不盡益, 反奠之. 主人再拜稽首. 祝. 祝卒, 主人拜如初, 哭, 出, 復位.

YL14,04 祝迎尸, 一人衰□奉□, 哭從尸. 尸入門, 丈夫踊, 婦人踊. 淳尸□, 宗人授巾. 尸及階, 祝延尸. 尸升, 宗人詔踊如初. 尸入戶, 踊如初, 哭止. 婦人入于房. 主人及祝拜妥尸. 尸拜, 遂坐.

YL14,05 從者錯□于尸左席上, 立于其北. 尸取奠, 左執之, 取菹□于□, 祭于豆間. 祝命佐食墮祭. 佐食取黍稷肺祭, 授尸. 尸祭之, 祭奠. 祝祝. 主人拜如初. 尸嘗醴, 奠之. 佐食擧肺脊授尸. 尸受, 振祭, □之, 左手執之. 祝命佐食邇敦. 佐食擧黍錯于席上. 尸祭□, 嘗□. 泰羹□自門入, 設于□南. □四豆設于左. 尸飯, 播餘于□. 三飯. 佐食擧幹. 尸受振祭, □之, 實于□. 又三飯. 擧□祭如初. 佐食擧魚·□實于□. 又三飯, 擧肩祭如初. 擧魚·□俎, 俎釋三□. 尸卒食, 佐食受肺脊實于□, 反黍如初設.

YL14,06 主人洗廢爵, 酌酒□尸. 尸拜受爵. 主人北面答拜. 尸祭酒, 嘗之. 賓長以肝從, 實于俎縮, 右鹽. 尸左執爵, 右取肝□鹽, 振祭, □之, 加于俎. 賓降, 反俎于西塾, 復位. 尸卒爵, 祝受. 不相爵. 主人拜, 尸答拜. 祝酌授尸, 尸以醋主人. 主人拜受爵, 尸答拜. 主人坐祭, 卒爵, 拜. 尸答拜. 筵祝, 南面. 主人獻祝. 祝拜, 坐受爵. 主人答拜. 薦菹□, 設俎. 祝左執爵, 祭薦, 奠爵, 興取肺, 坐, 祭, □之, 興. 加于俎, 祭酒, 嘗之. 肝從. 祝取肝□鹽, 振祭, □之, 加于俎, 卒爵, 拜. 主人答拜. 祝坐, 授主人. 主人酌獻佐食. 佐食北面拜, 坐受爵. 主人答拜. 佐食祭酒, 卒爵, 拜. 主人答拜, 受爵, 出, 實于□, 升堂復位.

YL14,07 主婦洗足爵于房中, 酌, 亞獻尸, 如主人儀. 自反兩□, 棗·栗, 設于會南, 棗在西. 尸祭□, 祭酒如初. 賓以燔從如初. 尸祭燔, 卒爵如初. 酌獻祝, □·燔從, 獻佐食, 皆如初. 以虛爵入于房.

YL14,08 賓長洗□爵, 三獻, 燔從, 如初儀.

YL14,09 婦人復位. 祝出戶, 西面告, □利成.□ 主人哭. 皆哭. 祝入, 尸謖. 從者奉□, 哭如初. 祝前尸出戶, 踊如初. 降堂, 踊如初. 出門, 亦如之.

YL14,10 祝反入, 徹, 設于西北隅, 如其設也, □在南, □用席. 祝薦席徹入于房. 祝自執其俎出. 贊闔□戶.

YL14,11 主人降. 賓出. 主人出門, 哭止, 皆復位. 宗人告事畢. 賓出, 主人送, 拜稽□.

YL14,12 記. 虞, 沐浴, 不櫛. 陳牲于廟門外, 北首, 西上, 寢右. 日中而行事.

YL14,13 殺于廟門西, 主人不視豚解. 羹□, 升左肩·臂·□·□·□·脊·脅, 離肺. 膚祭三, 取諸左□上. 肺祭一, 實于上鼎. 升魚□·□九, 實于中鼎. 升□左□, □不升, 實于下鼎. 皆設□□, 陳之. 載猶進□, 魚進□. 祝俎□·□·脊·脅·離肺, 陳于階間·敦東.

YL14,14 淳尸□, 執槃西面, 執□東面, 執巾在其北, 東面, 宗人授巾南面.

YL14,15 主人在室, 則宗人升, 戶外, 北面. 佐食無事則出戶, 負依南面.

YL14,16 □芼用苦若薇. 有滑, 夏用葵, 冬用□. 有柶. 豆實葵菹, 菹以西□□. □棗烝栗擇.

YL14,17 尸入, 祝從尸. 尸坐不說□. 尸謖, 祝前鄕尸. 還出戶, 又鄕尸. 還過主人, 又鄕尸. 還降階, 又鄕尸. 降階, 還及門, 如出戶. 尸出, 祝反入門左, 北面復位, 然後宗人詔降. 尸服卒者之上服. 男, 男尸. 女, 女尸, 必使異姓, 不使賤者.

YL14,18 無尸, 則禮及薦饌皆如初. 旣饗·祭于□·祝祝卒, 不綏祭, 無泰羹□·□·從獻. 主人哭, 出復位. 祝闔□戶, 降, 復位于門西. 男女拾踊三. 如食間. 祝升, 止哭, 聲三, 啓戶. 主人入. 祝從, 啓□, 鄕如初. 主人哭. 出, 復位. 卒徹, 祝·佐食降, 復位. 宗人詔降如初.

YL14,19 始虞用柔日, 曰, □哀子某, 哀顯相, 夙興夜處不寧. 敢用□牲剛□, 香合, 嘉薦普□, 明齊□酒, 哀薦□事, 適爾皇祖某甫. 饗!□ 再虞, 皆如初, 曰, □哀薦虞事.□ 三虞·卒哭·他, 用剛日, 亦如初, 曰, □哀薦成事.□

YL14,20 獻畢未徹, 乃餞. 尊兩□于廟門外之右少南, 水尊在酒西, 勺北枋. 洗在尊東南, 水在洗東, □在西. 饌□豆, 脯四□, 有乾肉折俎二尹, 縮祭半尹, 在西塾. 尸出, 執□從, 席從. 尸出門右, 南面. 席設于尊西北, 東面, □在南. 賓出, 復位. 主人出, 卽位于門東少南. 婦人出, 卽位于主人之北. 皆西面哭, 不止. 尸卽席坐. 唯主人不哭, 洗廢爵, 酌獻尸. 尸拜受. 主人拜送, 哭, 復位. 薦脯□, 設俎于薦東, □在南. 尸左執爵, 取脯, □□祭之. 佐食授□. 尸受, 振祭, □, 反之, 祭酒, 卒爵, 奠于南方. 主人及兄弟踊. 婦人亦如之. 主婦洗足爵, 亞獻, 如主人儀, 無從. 踊如初. 賓長洗□爵, 三獻, 如亞獻. 踊如初. 佐食取俎實于□. 尸謖, 從者奉□哭從之, 祝前. 哭者皆從. 及大門內, 踊如初. 尸出門, 哭者止. 賓出, 主人送, 拜稽□. 主婦亦拜賓. 丈夫說□帶于廟門外. 入徹, 主人不與. 婦人說首□, 不說帶. 無尸則不餞, 猶出□席, 設如初. 拾踊三, 哭止. 告事畢. 賓出.

YL14,21 死三日而殯, 三月而葬, 遂卒哭. 將旦而□, 則薦. 卒, 辭曰, □哀子某, 來日某, □□爾于爾皇祖某甫, 尙饗.□ 女子, 曰, □皇祖□某氏.□ 婦, 曰, □孫婦于皇祖姑某氏.□ 其他辭一也. 饗辭曰, □哀子某, 圭爲而哀薦之, 饗.□

YL14,22 明日以其班□. 沐浴, 櫛, 搔□. 用專膚爲折俎, 取諸□□. 其他如饋食. 用嗣尸. 曰, □孝子某, 孝顯相, 夙興夜處, 小心畏忌不惰, 其身不寧. 用尹祭, 嘉薦普□, 普薦□酒. 適爾皇祖某甫, 以□□爾孫某甫, 尙饗.□

YL14,23 朞而小祥, 曰, □薦此常事.□ 又朞而大祥, 曰, □薦此祥事.□ 中月而□. 是月也吉祭, 猶未配.

<特牲饋食禮第十五>

YL15,01 特牲饋食之禮. 不諏日. 及筮日, 主人冠端玄, 卽位于門外, 西面. 子姓·兄弟如主人之服, 立于主人之南, 西面, 北上. 有司·□執事如兄弟服, 東面, 北上. 席于門中□西·□外. 筮人取筮于西塾, 執之東面受命于主人. 宰自主人之左贊命, 命曰, □孝孫某, 筮來日某, 諏此某事, 適其皇祖某子, 尙饗.□ 筮者許諾, 還卽席, 西面坐. 卦者在左. 卒筮, 寫卦. 筮者執以示主人. 主人受視反之. 筮者還東面. 長占卒, 告于主人, 占曰吉. 若不吉, 則筮遠日, 如初儀. 宗人告事畢.

YL15,02 前期三日之朝, 筮尸, 如求日之儀. 命筮曰, □孝孫某, 諏此某事, 適其皇祖某子, 筮某之某爲尸, 尙饗.□

YL15,03 乃宿尸. 主人立于尸外門外, 子姓·兄弟立于主人之後, 北面, 東上. 尸如主人服, 出門左, 西面. 主人□, 皆東面, 北上. 主人再拜. 尸答拜. 宗人□, 辭如初, 卒曰, □筮子爲某尸, 占曰吉, 敢宿.□ 祝許諾, 致命. 尸許諾. 主人再拜稽首. 尸入. 主人退.

YL15,04 宿賓. 賓如主人服, 出門左, 西面再拜. 主人東面答再拜. 宗人□曰, □某薦歲事, 吾子將□之, 敢宿.□ 賓曰, □某敢不敬從!□ 主人再拜. 賓答拜. 主人退, 賓拜送.

YL15,05 厥明夕, 陳鼎于門外, 北面, 北上, 有□. □在其南, 南順, 實獸于其上, 東首. 牲在其西, 北首·東足. 洗設于□階東南. 壺禁在東序. 豆·□·□在東房, 南上. □·席·兩敦在西堂. 主人及子姓·兄弟卽位于門東如初. 賓及衆賓卽位于門西, 東面, 北上. 宗人·祝立于賓西北, 東面, 南上. 主人再拜, 賓答再拜. 三拜衆賓, 衆賓答再拜. 主人揖, 入. 兄弟從, 賓及衆賓從, 卽位于堂下, 如外位. 宗人升自西階, 視壺濯, 及豆·□, 反降, 東北面告濯具. 賓出, 主人出, 皆復外位. 宗人視牲, 告充. 雍正作豕. 宗人擧獸尾告備, 擧鼎□告□. 請期. 曰, □羹□.□ 告事畢. 賓出, 主人拜送.

YL15,06 夙興, 主人服如初, 立于門外東方, 南面, 視側殺. 主婦視□, □于西堂下. 亨于門外東方, 西面, 北上. 羹□實鼎, 陳于門外如初. 尊于戶東, 玄酒在西. 實豆·□·□, 陳于房中如初. 執事之俎陳于階間, 二列, 北上. 盛兩敦陳于西堂, 藉用□. □·席陳于西堂如初. 尸□□水實于槃中, 簞巾在門內之右. 祝筵·□于室中, 東面. 主婦□·□·宵衣, 立于房中, 南面. 主人及賓·兄弟·□執事卽位于門外如初. 宗人告有司具. 主人拜賓如初, 揖入, 卽位如初. 佐食北面立于中庭.

YL15,07 主人及祝升. 祝先入, 主人從, 西面于戶內. 主婦□于房中, 薦兩豆, 葵菹·蝸□·□在北. 宗人遣佐食及執事□出. 主人降, 及賓□出. 主人在右, 及佐食擧牲鼎. 賓長在右, 及執事擧魚·□鼎. 除□. 宗人執畢先入, 當□階, 南面. 鼎西面錯. 右人抽□, 委于鼎北. 贊者錯俎, 加匕. 乃□. 佐食升□俎, □之, 設于□階西. 卒載, 加匕于鼎. 主人升, 入, 復位. 俎入, 設于豆東, 魚次, □特于俎北. 主婦設兩敦黍稷于俎南, 西上, 及兩□, 芼, 設于豆南, 南陳. 祝洗, 酌奠, 奠于□南, 遂命佐食啓會. 佐食啓會□于敦南, 出, 立于戶西, 南面. 主人再拜稽首. 祝在左. 卒祝, 主人再拜稽首.

YL15,08 祝迎尸于門外. 主人降, 立于□階東. 尸入門左, 北面□. 宗人授巾. 尸至于階. 祝延尸. 尸升, 入. 祝先. 主人從. 尸卽席坐. 主人拜妥尸. 尸答拜, 執奠. 祝饗. 主人拜如初. 祝命□祭. 尸左執□, 右取菹□于□, 祭于豆間. 佐食取黍稷肺祭授尸. 尸祭之, 祭酒, □酒, 告旨. 主人拜. 尸奠□答拜. 祭□, 嘗之, 告旨. 主人拜. 尸答拜. 祝命爾敦. 佐食爾黍稷于席上. 設大羹□于□北. 擧肺脊以授尸. 尸受, 振祭, □之, 左執之, 乃食, 食擧. 主人羞□俎于□北. 尸三飯, 告飽. 祝侑. 主人拜. 佐食擧幹. 尸受, 振祭, □之. 佐食受, 加于□俎, 擧獸幹·魚一, 亦如之. 尸實擧于菹豆. 佐食羞庶羞四豆, 設于左, 南上, 有□. 尸又三飯, 告飽. 祝侑之如初. 擧□及獸魚如初. 尸又三飯, 告飽. 祝侑之如初. 擧肩及獸魚如初. 佐食盛□俎, 俎釋三□. 擧肺脊加于□俎, 反黍稷于其所.

YL15,09 主人洗角, 升, 酌□尸. 尸拜受. 主人拜送. 尸祭酒, □酒. 賓長以肝從. 尸左執角, 右取肝□于鹽, 振祭, □之, 加于菹豆, 卒角. 祝受尸角, 曰, □送爵, 皇尸卒爵.□ 主人拜. 尸答拜. 祝酌授尸, 尸以醋主人. 主人拜受角. 尸拜送. 主人退. 佐食授□祭. 主人坐, 左執角, 受祭祭之. 祭酒, □酒, 進聽□. 佐食□黍授祝. 祝授尸. 尸受以菹豆, 執以親□主人. 主人左執角, 再拜稽首受, 復位. 詩懷之, 實于左袂, □于季指, 卒角, 拜. 尸答拜. 主人出, 寫嗇于房. 祝以□受. 筵祝, 南面. 主人酌獻祝. 祝拜受角. 主人拜送. 設菹·□·俎. 祝左執角, 祭豆, 興取肺, 坐祭, □之, 興, 加于俎, 坐, 祭酒, □酒. 以肝從. 祝左執角, 右取肝□于鹽, 振祭, □之, 加于俎, 卒角, 拜. 主人答拜, 受角, 酌獻佐食. 佐食北面拜受角. 主人拜送. 佐食坐, 祭, 卒角, 拜. 主人答拜, 受角, 降, 反于□, 升, 入, 復位.

YL15,10 主婦洗爵于房, 酌, 亞獻尸. 尸拜受. 主婦北面拜送. 宗婦執兩□戶外坐. 主婦受, 設于敦南. 祝贊□祭, 尸受祭之, 祭酒, □酒. 兄弟長以燔從. 尸受, 振祭, □之, 反之. 羞燔者受, 加于□, 出. 尸卒爵. 祝受爵, 命□送□如初. 酢如主人儀. 主婦適房, 南面. 佐食□祭. 主婦左執爵, 右撫祭, 祭酒, □酒, 入, 卒爵, 如主人儀. 獻祝, □燔從, 如初儀. 及佐食如初. 卒, 以爵入于房.

YL15,11 賓三獻如初. 燔從如初. 爵止. 席于戶內. 主婦洗爵酌, 致爵于主人. 主人拜受爵. 主婦拜送爵. 宗婦贊豆如初. 主婦受, 設兩豆·兩□. 俎入設. 主人左執爵, 祭薦. 宗人贊祭. 奠爵, 興取肺, 坐絶祭, □之, 興. 加于俎, 坐, □手. 祭酒, □酒. 肝從. 左執爵, 取肝□于鹽, 坐振祭, □之. 宗人受, 加于俎. 燔亦如之. 興, 席末坐, 卒爵, 拜. 主婦答拜, 受爵, 酌醋, 左執爵, 拜. 主人答拜. 坐祭, 立飮卒爵, 拜. 主人答拜. 主婦出, 反于房. 主人降, 洗酌, 致爵于主婦. 席于房中, 南面. 主婦拜受爵. 主人西面答拜. 宗婦薦豆·俎, 從獻皆如主人. 主人更爵, 酌醋, 卒爵, 降, 實爵于□, 入復位. 三獻作止爵. 尸卒爵, 酢. 酌獻祝及佐食. 洗爵酌, 致于主人·主婦. 燔從皆如初. 更爵酢于主人, 卒, 復位.

YL15,12 主人降□階, 西面拜賓如初. 洗. 賓辭洗. 卒洗, 揖讓升, 酌, 西階上獻賓. 賓北面拜, 受爵. 主人在右答拜. 薦脯□, 設折俎. 賓左執爵, 祭豆, 奠爵, 興取肺, 坐絶祭, □之, 興加于俎, 坐, □手, 祭酒, 卒爵, 拜. 主人答拜, 受爵, 酌酢, 奠爵, 拜. 賓答拜. 主人坐, 祭, 卒爵, 拜. 賓答拜, 揖, 執祭以降, 西面奠于其位, 位如初. 薦俎從設. 衆賓升, 拜受爵, 坐祭, 立飮. 薦俎設于其位, 辯. 主人備答拜焉, 降, 實爵于□. 尊兩壺于□階東, 加勺, 南枋. 西方亦如之. 主人洗□, 酌于西方之尊, 西階前北面酬賓. 賓在左. 主人奠□拜. 賓答拜. 主人坐, 祭, 卒□, 拜. 賓答拜. 主人洗□. 賓辭. 主人對. 卒洗, 酌, 西面. 賓北面拜. 主人奠□于薦北. 賓坐取□, 還, 東面拜. 主人答拜. 賓奠□于薦南, 揖, 復位. 主人洗爵, 獻長兄弟于□階上, 如賓儀. 洗, 獻衆兄弟, 如衆賓儀. 洗, 獻內兄弟于房中, 如獻衆兄弟之儀. 主人西面答拜, 更爵, 酢. 卒爵, 降, 實爵于□, 入, 復位.

YL15,13 長兄弟洗□爲加爵, 如初儀, 不及佐食. 洗·致如初, 無從.

YL15,14 衆賓長爲加爵如初. 爵止.

YL15,15 嗣擧奠, □入, 北面再拜稽首. 尸執奠. 進受, 復位, 祭酒, □酒. 尸擧肝. 擧奠左執□, 再拜稽首, 進受肝, 復位, 坐, 食肝, 卒□, 拜. 尸備答拜焉. 擧奠洗, 酌, 入. 尸拜受. 擧奠答拜. 尸祭酒, □酒, 奠之. 擧奠出, 復位.

YL15,16 兄弟弟子洗, 酌于東方之尊, □階前北面擧□于長兄弟, 如主人酬賓儀. 宗人告祭□, 乃羞. 賓坐取□, □階前北面酬長兄弟. 長兄弟在右. 賓奠□拜. 長兄弟答拜. 賓立卒□, 酌于其尊, 東面立. 長兄弟拜受□, 賓北面答拜, 揖復位. 長兄弟西階前北面. 衆賓長自左受旅如初. 長兄弟卒□, 酌于其尊, 西面立. 受旅者拜受. 長兄弟北面答拜, 揖, 復位. 衆賓及衆兄弟交錯以辯, 皆如初儀. 爲加爵者作止爵, 如長兄弟之儀. 長兄弟酬賓, 如賓酬兄弟之儀. 以辯. 卒受者實□于□.

YL15,17 賓弟子及兄弟弟子洗, 各酌于其尊, 中庭北面, 西上, 擧□于其長, 奠□拜. 長皆答拜. 擧□者祭, 卒□, 拜. 長皆答拜. 擧□者洗, 各酌于其尊, 復初位. 長皆拜. 擧□者皆奠□于薦右. 長皆執以興. 擧□者皆復位, 答拜. 長皆奠□于其所, 皆揖其弟子. 弟子皆復其位. 爵皆無□.

YL15,18 利洗散, 獻于尸. 酢, 及祝, 如初儀. 降, 實散于□.

YL15,19 主人出, 立于戶外, 西面. 祝東面告, □利成.□ 尸謖. 祝前. 主人降. 祝反, 及主人入, 復位, 命佐食徹尸俎. 俎出于廟門. 徹庶羞, 設于西序下.

YL15,20 筵對席. 佐食分□·□. 宗人遣擧奠及長兄弟□. 立于西階下, 東面, 北上. 祝命嘗食. □者·擧奠許諾, 升, 入. 東面. 長兄弟對之. 皆坐. 佐食授擧, 各一膚. 主人西面再拜, 祝曰, □□有以也.□ 兩□奠擧于俎, 許諾, 皆答拜. 若是者三. 皆取擧, 祭食, 祭擧, 乃食, 祭□, 食擧. 卒食, 主人降, 洗爵. 宰贊一爵. 主人升, 酌, □上□. 上□拜受爵. 主人答拜. □下□亦如之. 主人拜, 祝曰, □□有與也.□ 如初儀. 兩□執爵拜, 祭酒, 卒爵, 拜. 主人答拜. 兩□皆降, 實爵于□. 上□洗爵, 升, 酌, 酢主人. 主人拜受爵. 上□卽位坐, 答拜, 主人坐, 祭, 卒爵, 拜. 上□答拜, 受爵, 降, 實于□. 主人出, 立于戶外, 西面.

YL15,21 祝命徹□俎·豆·□, 設于東序下. 祝執其俎以出, 東面于戶西. 宗婦徹祝豆·□入于房, 徹主婦薦俎. 佐食徹尸薦·俎·敦, 設于西北隅, □在南, □用筵. 納一尊. 佐食闔□戶, 降. 祝告, □利成.□ 降, 出. 主人降, 卽位. 宗人告事畢. 賓出. 主人送于門外, 再拜. 佐食徹□俎. 堂下俎畢出.

YL15,22 記. 特牲饋食, 其服皆朝服, 玄冠, 緇帶, 緇□. 唯尸·祝·佐食玄端, 玄裳·黃裳·雜裳可也, 皆爵□.

YL15,23 設洗, 南北以堂深, 東西當東榮. 水在洗東. □在洗西, 南順, 實二爵·二□·四□·一角·一散. 壺□禁饌于東序, 南順, 覆兩壺焉, 蓋在南. 明日卒奠, 冪用□. 卽位而徹之, 加勺. □巾以□也, □裏. 棗烝栗擇. □芼用苦若薇, 皆有滑, 夏葵, 冬□. 棘心匕, 刻. 牲□在廟門外東南, 魚·□□在其南, 皆西面. □□在西壁. □俎心·舌, 皆去本末, 午割之, 實于牲鼎. 載, 心立, 舌縮俎. 賓與長兄弟之薦自東房, 其餘在東堂.

YL15,24 沃尸□者一人. 奉槃者東面, 執□者西面. 淳沃. 執巾者在□北. 宗人東面取巾, 振之三, 南面授尸. 卒, 執巾者受. 尸入, 主人及賓皆□位. 出亦如之.

YL15,25 嗣擧奠, 佐食設豆鹽. 佐食當事則戶外南面, 無事則中庭北面. 凡祝呼, 佐食許諾. 宗人獻與旅, 齒於衆賓. 佐食於旅齒於兄弟.

YL15,26 尊兩壺于房中西墉下, 南上. 內賓立于其北, 東面, 西上. 宗婦北堂, 東面, 北上. 主婦及內賓·宗婦亦旅西面. 宗婦贊薦者, 執以坐于戶外, 授主婦.

YL15,27 尸卒食而祭□□·雍□.

YL15,28 賓從尸, 俎出廟門乃反位.

YL15,29 尸俎右肩·臂·□·□·□, 正脊二骨, 橫脊, 長脅二骨, 短脅, 膚三, 離肺一, □肺三, 魚十有五, □如牲骨. 祝俎□, □脊二骨, 脅二骨, 膚一, 離肺一. □俎臂, 正脊二骨, 橫脊, 長脅二骨, 短脅, 膚一, 離肺一. 主婦俎□折, 其餘如□俎. 佐食俎□折, 脊, 脅, 膚一. 離肺一. 賓□, 長兄弟及宗人折, 其餘如佐食俎. 衆賓及衆兄弟·內賓·宗婦·若有公有司·私臣, 皆□□, 膚一, 離肺一.

YL15,30 公有司門西, 北面, 東上, 獻次衆賓. 私臣門東, 北面, 西上, 獻次兄弟. 升受, 降飮.

<少牢饋食禮第十六>

YL16,01 少牢饋食之禮. 日用丁·己. 筮旬有一日. 筮于廟門之外. 主人朝服, 西面于門東. 史朝服, 左執筮, 右抽上□, 兼與筮執之, 東面受命于主人. 主人曰, □孝孫某, 來日丁亥, 用薦歲事于皇祖伯某, 以某妃配某氏, 尙饗.□ 史曰, □諾.□ 西面于門西, 抽下□, 左執筮, 右兼執□以擊筮, 遂述命曰, □假爾大筮有常, 孝孫某, 來日丁亥, 用薦歲事于皇祖伯某, 以某妃配某氏, 尙饗.□ 乃釋□, 立筮. 卦者在左坐, 卦以木. 卒筮, 乃書卦于木. 示主人, 乃退, 占. 吉則史□筮. 史兼執筮與卦以告于主人, □占曰從.□ 乃官戒. 宗人命滌. 宰命爲酒. 乃退. 若不吉, 則及遠日又筮日如初.

YL16,02 宿. 前宿一日, 宿戒尸. 明日朝筮尸, 如筮日之禮. 命曰, □孝孫某, 來日丁亥, 用薦歲事于皇祖伯某, 以某妃配某氏, 以某之某爲尸, 尙饗.□ 筮卦·占, 如初. 吉則乃遂宿尸, 祝□. 主人再拜稽首. 祝告曰, □孝孫某, 來日丁亥, 用薦歲事于皇祖伯某, 以某妃配某氏, 敢宿.□ 尸拜, 許諾. 主人又再拜稽首. 主人退. 尸送, 揖, 不拜. 若不吉, 則遂改筮尸.

YL16,03 旣宿尸反, 爲期于廟門之外. 主人門東, 南面. 宗人朝服, 北面曰, □請祭期.□ 主人曰, □比於子.□ 宗人曰, □旦明行事.□ 主人曰, □諾.□ 乃退.

YL16,04 明日, 主人朝服, 卽位于廟門之外東方, 南面. 宰·宗人西面, 北上. 牲北首, 東上. 司馬□羊. 司士擊豕. 宗人告備, 乃退. 雍人□鼎·匕·俎于雍□, 雍□在門東南, 北上. □人□甑·□·匕與敦于□□, □□在雍□之北. 司宮□豆·□·勺·爵·□·□·□·洗·□于東堂下. 勺·爵·□·□實于□. 卒□, 饌豆·□與□于房中, 放于西方. 設洗于□階東南, 當東榮.

YL16,05 羹定, 雍人陳鼎五, 三鼎在羊□之西, 二鼎在豕□之西. 司馬升羊右□, □不升, 肩, 臂, □, □, □, 正脊一, □脊一, 橫脊一, 短脅一, 正脅一, 代脅一, 皆二骨以□, 腸三, 胃三, 擧肺一, 祭肺三, 實于一鼎. 司士升豕右□, □不升, 肩, 臂, □, □, □, 正脊一, □脊一, 橫脊一, 短脅一, 正脅一, 代脅一, 皆二骨以□, 擧肺一, 祭肺三, 實于一鼎. 雍人倫膚九實于一鼎. 司士又升魚·□. 魚十有五而鼎. □一純而鼎, □用□. 卒□, 皆設□冪, 乃擧, 陳鼎于廟門之外東方, 北面, 北上. 司宮尊兩□于房戶之間, 同□, 皆有冪, □有玄酒. 司宮設□水于洗東, 有枓. 設□于洗西, 南肆. 改饌豆·□于房中, 南面, 如饋之設, 實豆·□之實. 小祝設槃□與簞巾于西階東.

YL16,06 主人朝服, 卽位于□階東, 西面. 司宮筵于奧. 祝設□于筵上, 右之. 主人出迎鼎. 除□. 士□, 擧鼎. 主人先入. 司宮取二勺于□洗之, 兼執以升, 乃啓二尊之蓋冪, 奠于□上, 加二勺于二尊, 覆之, 南柄. 鼎序入. 雍正執一匕以從. 雍府執四匕以從. 司士合執二俎以從. 司士贊者二人, 皆合執二俎以相從入. 陳鼎于東方, 當序南, 于洗西, 皆西面, 北上, 膚爲下. 匕皆加于鼎, 東枋. 俎皆設于鼎西, 西肆. □俎在羊俎之北, 亦西肆. 宗人遣賓就主人. 皆□于洗. 長□. 佐食上利升牢心舌, 載于□俎. 心皆安下, 切上, 午割勿沒, 其載于□俎, 末在上. 舌皆切本末, 亦午割勿沒, 其載于□俎橫之. 皆如初爲之于□也. 佐食遷□俎于□階西, 西縮, 乃反. 佐食二人, 上利升羊載右□, □不升, 肩, 臂, □, □, □, 正脊一, □脊一, 橫脊一, 短脅一, 正脅一, 代脅一, 皆二骨以□, 腸三, 胃三, 長皆及俎拒, 擧肺一, 長終肺, 祭肺三, 皆切. 肩·臂·□·□·□在兩端, 脊·脅·肺·肩在上. 下利升豕, 其載如羊, 無腸胃. 體其載于俎, 皆進下. 司士三人升魚·□·膚. 魚用□, 十有五而俎, 縮載, 右首, 進□. □一純而俎, 亦進下, 肩在上. 膚九而俎, 亦橫載, 革順.

YL16,07 卒□, 祝□于洗, 升自西階. 主人□, 升自□階. 祝先入, 南面. 主人從, 戶內西面. 主婦被錫, 衣移袂, 薦自東房, □菹·□□, 坐奠于筵前. 主婦贊者一人亦被錫, 移衣袂, 執葵菹·□□以授主婦. 主婦不興遂受, 陪設于東, □菹在南, 葵菹在北. 主婦興, 入于房. 佐食上利執羊俎, 下利執豕俎, 司士三人執魚·□·膚俎, 序升自西階, 相從入. 設俎, 羊在豆東, 豕亞其北, 魚在羊東, □在豕東, 特膚當俎北端. 主婦自東房執一金敦黍, 有蓋, 坐設于羊俎之南. 婦贊者執敦稷以授主婦. 主婦興受, 坐設于魚俎南. 又興受贊者敦黍, 坐設于稷南. 又興受贊者敦稷, 坐設于黍南. 敦皆南首. 主婦興, 入于房. 祝酌奠, 遂命佐食啓會. 佐食啓會, 蓋二以重, 設于敦南. 主人西面, 祝在左. 主人再拜稽首. 祝祝曰, □孝孫某, 敢用柔毛剛□, 嘉薦普□, 用薦歲事于皇祖伯某, 以某妃配某氏, 尙饗.□ 主人又再拜稽首.

YL16,08 祝出迎尸于廟門之外. 主人降立于□階東, 西面. 祝先入門右, 尸入門左. 宗人奉槃, 東面于庭南. 一宗人奉□水, 西面于槃東. 一宗人奉簞巾, 南面于槃北. 乃沃尸□于槃上. 卒□, 坐奠簞, 取巾振之三, 以授尸, 坐取簞興, 以受尸巾. 祝延尸. 尸升自西階, 入. 祝從. 主人升自□階. 祝先入, 主人從. 尸升筵. 祝·主人西面立于戶內, 祝在左. 祝·主人皆拜妥尸. 尸不言, 尸答拜, 遂坐. 祝反, 南面.

YL16,09 尸取□菹辯□于三豆, 祭于豆間. 上佐食取黍稷于四敦. 下佐食取牢一切肺于俎, 以授上佐食. 上佐食兼與黍以授尸. 尸受, 同祭于豆祭. 上佐食擧尸牢肺·正脊以受尸. 上佐食爾上敦黍于筵上, 右之. 主人羞□俎, 升自□階, 置于膚北. 上佐食羞兩□, 取一羊□于房中, 坐設于□菹之南. 下佐食又取一豕□于房中以從, 上佐食受, 坐設于羊□之南. 皆芼, 皆有柶. 尸扱以柶祭羊□, 遂以祭豕□, 嘗羊□, 食擧, 三飯. 上佐食擧尸牢幹. 尸受振祭, □之. 佐食加于□. 上佐食羞□兩瓦豆, 有□, 亦用瓦豆, 設于薦豆之北. 尸又食, 食□. 上佐食擧尸一魚. 尸受振祭, □之. 佐食受, 加于□, 橫之. 又食. 上佐食擧尸□肩. 尸受振祭, □之. 上佐食加于□. 又食, 上佐食擧尸牢□, 如初, 又食, 尸告飽. 祝西面于主人之南, 獨侑, 不拜, 曰, □皇尸未實, 侑.□ 尸又食. 上佐食擧尸牢肩. 尸受振祭, □之. 佐食受, 加于□. 尸不飯. 告飽. 祝西面于主人之南. 主人不言, 拜侑. 尸又三飯. 上佐食受尸牢肺·正脊加于□.

YL16,10 主人降洗爵, 升, 北面酌酒, 乃□尸. 尸拜受. 主人拜送. 尸祭酒·□酒. 賓長羞牢肝用俎, 縮執俎, 肝亦縮, 進末, 鹽在右. 尸左執爵, 右兼取肝, □于俎鹽, 振祭, □之, 加于菹豆, 卒爵. 主人拜. 祝受尸爵. 尸答拜.

YL16,11 祝酌授尸. 尸醋主人. 主人拜受爵. 尸答拜. 主人西面奠爵, 又拜. 上佐食取四敦黍稷. 下佐食取牢一切肺, 以授上佐食. 上佐食以綏祭. 主人左執爵, 右受佐食, 坐祭之, 又祭酒, 不興, 遂□酒. 祝與二佐食皆出, □于洗, 入. 二佐食各取黍于一敦, 上佐食兼受, □之以授尸. 尸執以命祝. 卒命祝, 祝受以東, 北面于戶西以□于主人曰, □皇尸命工祝, 承致多福無疆于女孝孫, 來女孝孫, 使女受祿于天, 宜稼于田, 眉壽萬年, 勿贊引之.□ 主人坐, 奠爵, 興, 再拜稽首, 興受黍, 坐振祭, □之, 詩懷之, 實于左袂, □于季指, 執爵以興, 坐卒爵, 執爵以興, 坐奠爵, 拜. 尸答拜. 執爵以興, 出. 宰夫以□受嗇黍. 主人嘗之, 納諸內.

YL16,12 主人獻祝. 設席南面. 祝拜于席上, 坐受. 主人西面答拜. 薦兩豆, 菹·□. 佐食設俎, 牢□·橫脊一·短脅一, 腸一, 胃一, 膚三, 魚一橫之, □兩□屬于尻. 祝取菹□于□, 祭于豆間. 祝祭俎, 祭酒, □酒. 肝牢從. 祝取肝□于鹽, 振祭, □之, 不興, 加于俎, 卒爵, 興.

YL16,13 主人酌獻上佐食. 上佐食戶內□東北面拜, 坐受爵. 主人西面答拜. 佐食祭酒, 卒爵, 拜, 坐授爵, 興. 俎設于兩階之間, 其俎折, 一膚. 主人又獻下佐食, 亦如之. 其□亦設于階間, 西上, 亦折, 一膚.

YL16,14 有司贊者取爵于□以升, 授主婦贊者于房戶. 婦贊者受以授主婦. 主婦洗于房中, 出, 酌, 入戶, 西面拜, 獻尸. 尸拜受. 主婦主人之北西面拜送爵. 尸祭酒, 卒爵. 主婦拜. 祝受尸爵. 尸答拜.

YL16,15 易爵洗, 酌授尸. 主婦拜受爵. 尸答拜. 上佐食綏祭. 主婦西面于主人之北受祭, 祭之. 其綏祭如主人之禮, 不□. 卒爵, 拜. 尸答拜.

YL16,16 主婦以爵出. 贊者受, 易爵于□, 以授主婦于房中. 主婦洗, 酌獻祝. 祝拜, 坐受爵. 主婦答拜于主人之北. 卒爵, 不興, 坐授主婦.

YL16,17 主婦受, 酌獻上佐食于戶內. 佐食北面拜, 坐受爵. 主婦西面答拜. 祭酒, 卒爵, 坐授主婦. 主婦獻下佐食亦如之. 主婦受爵, 以入于房.

YL16,18 賓長洗爵獻于尸. 尸拜受爵. 賓戶西北面拜送爵. 尸祭酒, 卒爵. 賓拜. 祝受尸爵. 尸答拜.

YL16,19 祝酌授尸. 賓拜受爵. 尸拜送爵. 賓坐, 奠爵, 遂拜, 執爵以興, 坐祭, 遂飮卒爵, 執爵以興, 坐, 奠爵拜. 尸答拜.

YL16,20 賓酌獻祝. 祝拜, 坐受爵. 賓北面答拜. 祝祭酒, □酒, 奠爵于其筵前.

YL16,21 主人出, 立于□階上, 西面. 祝出, 立于西階上, 東面. 祝告曰, □利成.□ 祝入, 尸謖. 主人降, 立于□階東, 西面. 祝先, 尸從, 遂出于廟門.

YL16,22 祝反, 復位于室中. 主人亦入于室, 復位. 祝命佐食徹□俎. 降設于堂下□階南. 司宮設對席. 乃四人□. 上佐食□升, 下佐食對之, 賓長二人備. 司士進一敦黍于上佐食, 又進一敦黍于下佐食, 皆右之于席上. 資黍于羊俎兩端, 兩下是□. 司士乃辯擧. □者皆祭黍, 祭擧. 主人西面三拜□者. □者奠擧于俎, 皆答拜, 皆反, 取擧. 司士進一□于上□, 又進一□于次□, 又進二豆□于兩下. 乃皆食, 食擧, 卒食, 主人洗一爵升, 酌以授上□. 贊者洗三爵, 酌, 主人受于戶內, 以授次□, 若是以辯. 皆不拜受爵. 主人西面三拜□者. □者奠爵, 皆答拜, 皆祭酒, 卒爵, 奠爵, 皆拜. 主人答壹拜. □者三人興, 出. 上□止. 主人受上□爵, 酌以醋于戶內, 西面坐, 奠爵拜. 上□答拜. 坐, 祭酒, □酒. 上□親□曰, □主人受祭之福, 胡壽保建家室.□ 主人興, 坐, 奠爵拜, 執爵以興, 坐, 卒爵, 拜. 上□答拜. 上□興, 出. 主人送, 乃退.

<有司第十七>

YL17,01 有司徹, 掃堂. 司宮攝酒. 乃□尸俎. 卒□, 乃升羊·豕·魚三鼎, 無□與膚. 乃設□□, 陳鼎于門外如初. 乃議侑于賓以異姓, 宗人戒侑. 侑出, 俟于廟門之外.

YL17,02 司宮筵于戶西, 南面, 又筵于西序, 東面. 尸與侑北面于廟門之外, 西上. 主人出迎尸, 宗人□. 主人拜. 尸答拜. 主人又拜侑. 侑答拜. 主人揖, 先入門右. 尸入門左. 侑從, 亦左. 揖, 乃讓. 主人先升自□階. 尸·侑升自西階, 西楹西, 北面, 東上. 主人東楹東, 北面拜至. 尸答拜. 主人又拜侑. 侑答拜.

YL17,03 乃擧. 司馬擧羊鼎, 司士擧豕鼎·擧魚鼎以入, 陳鼎如初. 雍正執一匕以從. 雍府執二匕以從. 司士合執二俎以從. 司士贊者亦合執二俎以從. 匕皆加于鼎, 東枋. 二俎設于羊鼎西, 西縮. 二俎皆設于二鼎西, 亦西縮. 雍人合執二俎, 陳于羊俎西, □, 皆西縮. 覆二疏匕于其上, 皆縮俎, 西枋.

YL17,04 主人降, 受宰□. 尸·侑降. 主人辭, 尸對. 宰授□, 主人受, 二手橫執□, 揖尸, 主人升. 尸·侑升, 復位. 主人西面, 左手執□, 縮之, 以右袂推拂□三, 二手橫執□, 進授尸于筵前. 尸進, 二手受于手間. 主人退. 尸還□縮之, 右手執外廉, 北面奠于筵上左之, 南縮, 不坐. 主人東楹東, 北面拜. 尸復位, 尸與侑皆北面答拜. 主人降洗. 尸·侑降. 尸辭洗, 主人對. 卒洗, 揖, 主人升. 尸·侑升. 尸西楹西, 北面拜洗. 主人東楹東, 北面奠爵答拜, 降□. 尸·侑降. 主人辭, 尸對. 卒□, 主人揖, 升. 尸·侑升. 主人坐取爵, 酌獻尸. 尸北面拜受爵. 主人東楹東, 北面拜送爵. 主婦自東房薦□菹·□, 坐奠于筵前, 菹在西方. 婦贊者執昌菹·□以授主婦. 主婦不興受, 陪設于南, 昌在東方. 興, 取□于房, □□, 坐設于豆西, 當外列, □在東方. 婦贊者執白黑以授主婦. 主婦不興受, 設于初□之南, 白在西方, 興退. 乃升. 司馬□羊, 亦司馬載, 載右體肩·臂·□·□·□·正脊一·□脊一·橫脊一·短脅一·正脅一·代脅一·腸一·胃一·祭肺一, 載于一俎. 羊肉□, □折·正脊一·正脅一·腸一·胃一·□肺一, 載于南俎. 司士□豕, 亦司士載, 亦右體肩·臂·□·□·□·正脊一·□脊一·橫脊一·短脅一·正脅一·代脅一·膚五·□肺一, 載于一俎. 侑俎, 羊左肩·左□·正脊一·脅一·腸一·胃一·切肺一, 載于一俎. 侑俎, 豕左肩折·正脊一·脅一·膚三·切肺一, 載于一俎. □俎, 羊肺一·祭肺一, 載于一俎. 羊肉□, 臂一·脊一·脅一·腸一·胃一·□肺一, 載于一俎. 豕□, 臂一·脊一·脅一·膚三·□肺一, 載于一俎. 主婦俎, 羊左□·脊一·脅一·腸一·胃一·膚一·□羊肺一, 載于一俎. 司士□魚, 亦司士載. 尸俎五魚, 橫載之. 侑·主人皆一魚, 亦橫載之. 皆加□祭于其上. 卒升, 賓長設羊俎于豆南, 賓降. 尸升筵自西方坐, 左執爵, 右取□菹□于三豆, 祭于豆間. 尸取□□. 宰夫贊者取白黑以授尸. 尸受, 兼祭于豆祭. 雍人授次賓疏匕與俎. 受于鼎西, 左手執俎左廉, 縮之, □右手執匕枋, 縮于俎上, 以東面受于羊鼎之西. 司馬在羊鼎之東, 二手執桃匕枋以□□, 注于疏匕, 若是者三. 尸興, 左執爵, 右取肺坐祭之, 祭酒, 興, 左執爵. 次賓縮執匕·俎以升, 若是以授尸. 尸□手受匕枋, 坐祭, □之, 興, 覆手以授賓. 賓亦覆手以受, 縮匕于俎上以降. 尸席末坐, □酒, 興, 坐奠爵拜, 告旨, 執爵以興. 主人北面于東楹東答拜. 司馬羞羊肉□, 縮執俎. 尸坐, 奠爵, 興取肺, 坐絶祭, □之, 興, 反加于俎. 司馬縮奠俎于羊□俎南, 乃載于羊俎. 卒載俎, 縮執俎以降. 尸坐, 執爵以興. 次賓羞羊燔, 縮執俎, 縮一燔于俎上, 鹽在右. 尸左執爵, 受燔, □于鹽, 坐振祭, □之, 興, 加于羊俎. 賓縮執俎以降. 尸降筵, 北面于西楹西坐, 卒爵, 執爵以興, 坐, 奠爵, 拜, 執爵以興. 主人北面于東楹東答拜, 主人受爵. 尸升筵, 立于筵末.

YL17,05 主人酌獻侑. 侑西楹西北面拜受爵. 主人在其右, 北面答拜. 主婦薦□菹·□, 坐奠于筵前, □在南方. 婦贊者執二□□□, 以授主婦. 主婦不興受之, 奠□于□南, □在□東. 主婦入于房. 侑升筵自北方. 司馬橫執羊俎以升, 設于豆東. 侑坐, 左執爵, 右取菹□于□, 祭于豆間, 又取□□, 同祭于豆祭, 興, 左執爵, 右取肺坐祭之, 祭酒, 興, 左執爵. 次賓羞羊燔, 如尸禮. 侑降筵自北方, 北面于西楹西坐, 卒爵, 執爵以興, 坐, 奠爵拜. 主人答拜.

YL17,06 尸受侑爵, 降洗. 侑降, 立于西階西, 東面. 主人降自□階, 辭洗. 尸坐, 奠爵于□, 興對. 卒洗, 主人升. 尸升自西階. 主人拜洗. 尸北面于西楹西坐, 奠爵, 答拜, 降□. 主人降. 尸辭, 主人對. 卒□, 主人升. 尸升, 坐, 取爵酌. 司宮設席于東序, 西面. 主人東楹東北面拜受爵. 尸西楹西北面答拜. 主婦薦□菹·□, 坐奠于筵前, 菹在北方. 婦贊者執二□□□. 主婦不興受, 設□于菹西北, □在□西. 主人升筵自北方. 主婦入于房. 長賓設羊俎于豆西. 主人坐, 左執爵, 祭豆·□, 如侑之祭, 興, 左執爵, 右取肺, 坐祭之, 祭酒, 興. 次賓羞匕□, 如尸禮. 席末坐, □酒, 執爵以興. 司馬羞羊肉□, 縮執俎. 主人坐, 奠爵于左, 興受肺, 坐絶祭, □之, 興, 反加于□俎. 司馬縮奠□俎于羊俎西, 乃載之, 卒載, 縮執虛俎以降. 主人坐, 取爵以興. 次賓羞燔. 主人受, 如尸禮. 主人降筵自北方, 北面于□階上坐, 卒爵, 執爵以興, 坐, 奠爵拜, 執爵以興. 尸西楹西答拜. 主人坐, 奠爵于東序南. 侑升. 尸·侑皆北面于西楹西. 主人北面于東楹東再拜崇酒. 尸·侑皆答再拜. 主人及尸·侑皆升就筵.

YL17,07 司宮取爵于□, 以授婦贊者于房東. 以授主婦. 主婦洗于房中, 出, 實爵尊南, 西面拜, 獻尸. 尸拜于筵上, 受. 主婦西面, 于主人之席北拜送爵, 入于房, 取一羊□, 坐奠于□菹西. 主婦贊者執豕□以從. 主婦不興, 受, 設于羊□之西, 興入于房, 取□與□脩, 執以出坐設之, □在□西, 脩在白西, 興, 立于主人席北, 西面. 尸坐, 左執爵, 祭□脩, 同祭于豆祭. 以羊□之柶□羊□, 遂以□豕□, 祭于豆祭, 祭酒. 次賓羞豕匕□, 如羊匕□之禮. 尸坐, □酒, 左執爵, 嘗上□, 執爵以興, 坐, 奠爵拜. 主婦答拜. 執爵以興. 司士羞豕□. 尸坐, 奠爵, 興受, 如羊肉□之禮, 坐, 取爵興. 次賓羞豕燔. 尸左執爵, 受燔, 如羊燔之禮, 坐, 卒爵, 拜. 主婦答拜.

YL17,08 受爵酌獻侑. 侑拜受爵. 主婦主人之北西面答拜. 主婦羞□脩, 坐奠□于□南, 脩在□南. 侑坐, 左執爵, 取□脩兼祭于豆祭. 司士縮執豕□以升. 侑興, 取肺坐祭之. 司士縮奠豕□于羊俎之東, 載於羊俎, 卒, 乃縮執俎以降. 侑興. 次賓羞豕燔. 侑受, 如尸禮, 坐, 卒爵, 拜. 主婦答拜.

YL17,09 受爵, 酌以致于主人. 主人筵上拜受爵. 主婦北面于□階上答拜. 主婦設二□與□·脩, 如尸禮. 主人其祭□·脩, 祭□, 祭酒, 受豕匕□, □酒, 皆如尸禮. 嘗□, 不拜. 其受豕□, 受豕燔, 亦如尸禮. 坐, 卒爵, 拜. 主婦北面答拜, 受爵.

YL17,10 尸降筵, 受主婦爵以降. 主人降. 侑降. 主婦入于房. 主人立于洗東北, 西面. 侑東面于西階西南. 尸易爵于□, □, 洗爵. 主人揖尸·侑, 主人升. 尸升自西階, 侑從. 主人北面立于東楹東. 侑西楹西北面立. 尸酌. 主婦出于房, 西面拜受爵. 尸北面于侑東答拜. 主婦入于房. 司宮設席于房中, 南面. 主婦立于席西. 婦贊者薦□菹·□, 坐奠于筵前, 菹在西方. 婦人贊者執□□以授婦贊者. 婦贊者不興受, 設□于菹西, □在□南. 主婦升筵. 司馬設羊俎于豆南. 主婦坐, 左執爵, 右取菹□于□, 祭于豆間, 又取□□兼祭于豆祭. 主婦奠爵, 興, 取肺, 坐絶祭, □之, 興, 加于俎, 坐, □手, 祭酒, □酒. 次賓羞羊燔. 主婦興受燔, 如主人之禮. 主婦執爵以出于房, 西面于主人席北立卒爵, 執爵拜. 尸西楹西北面答拜. 主婦入, 立于房. 尸·主人及侑皆就筵.

YL17,11 上賓洗爵以升, 酌獻尸. 尸拜受爵. 賓西楹西北面拜送爵. 尸奠爵于薦左. 賓降.

YL17,12 主人降, 洗□. 尸·侑降. 主人奠爵于□, 辭, 尸對. 卒洗, 揖. 尸升, 侑不升. 主人實□酬尸, 東楹東北面坐, 奠爵拜. 尸西楹西北面答拜. 坐祭, 遂飮卒爵, 拜. 尸答拜. 降洗. 尸降辭. 主人奠爵于□, 對. 卒洗, 主人升. 尸升. 主人實□. 尸拜受爵. 主人反位, 答拜. 尸北面坐, 奠爵于薦左.

YL17,13 尸·侑·主人皆升筵, 乃羞. 宰夫羞房中之羞于尸·侑·主人, 主婦, 皆右之. 司士羞庶羞于尸·侑·主人·主婦皆左之.

YL17,14 主人降, 南面拜衆賓于門東, 三拜. 衆賓門東北面皆答壹拜. 主人洗爵. 長賓辭. 主人奠爵于□, 興對. 卒洗, 升, 酌, 獻賓于西階上. 長賓升, 拜受爵. 主人在其右, 北面答拜. 宰夫自東房薦脯□, □在西. 司士設俎于豆北, 羊□一·腸一·胃一·切肺一·膚一. 賓坐, 左執爵, 右取脯, □于□祭之, 執爵興, 取肺, 坐祭之, 祭酒, 遂飮卒爵, 執爵以興, 坐, 奠爵拜, 執爵以興. 主人答拜, 受爵. 賓坐, 取祭以降, 西面坐, 委于西階西南. 宰夫執薦以從, 設于祭東. 司士執俎以從, 設于薦東.

YL17,15 衆賓長升, 拜受爵. 主人答拜. 坐祭, 立飮卒爵, 不拜旣爵. 宰夫贊主人酌, 若是以辯. 辯受爵, 其薦脯□與□, 設于其位. 其位繼上賓而南, 皆東面. 其□體, 儀也.

YL17,16 乃升長賓. 主人酌, 酢于長賓西階上, 北面. 賓在左. 主人坐, 奠爵拜, 執爵以興. 賓答拜. 坐祭, 遂飮卒爵, 執爵以興, 坐, 奠爵拜. 賓答拜, 賓降.

YL17,17 宰夫洗□以升. 主人受, 酌, 降, 酬長賓于西階南, 北面. 賓在左. 主人坐, 奠爵拜. 賓答拜. 坐祭, 遂飮卒爵, 拜. 賓答拜. 主人洗. 賓辭. 主人坐奠爵于□, 對. 卒洗, 升酌, 降復位. 賓拜受爵. 主人拜送爵. 賓西面坐, 奠爵于薦左.

YL17,18 主人洗, 升, 酌獻兄弟于□階上. 兄弟之長升, 拜受爵. 主人在其右, 答拜. 坐祭, 立飮, 不拜旣爵. 皆若是以辯. 辯受爵, 其位在洗東, 西面, 北上, 升受爵, 其薦·□設于其位. 其先生之□, 折脅一, 膚一. 其衆, 儀也.

YL17,19 主人洗, 獻內賓于房中. 南面拜受爵. 主人南面于其右, 答拜. 坐祭, 立飮, 不拜旣爵, 若是以辯. 亦有薦·□.

YL17,20 主人降洗, 升, 獻私人于□階上. 拜于下, 升受. 主人答其長拜. 乃降, 坐祭, 立飮, 不拜旣爵, 若是以辯. 宰夫贊主人酌. 主人于其□私人不答拜. 其位繼兄弟之南, 亦北上, 亦有薦·□. 主人就筵.

YL17,21 尸作三獻之爵. 司士羞□魚, 縮執俎以升. 尸取□祭祭之, 祭酒, 卒爵. 司士縮奠俎于羊俎南, 橫載于羊俎, 卒, 乃縮執俎以降. 尸奠爵拜. 三獻北面答拜, 受爵, 酌獻侑. 侑拜受. 三獻北面答拜. 司士羞□魚一, 如尸禮. 卒爵拜. 三獻答拜, 受爵. 酌致主人. 主人拜受爵. 三獻東楹東, 北面答拜. 司士羞一□魚, 如尸禮. 卒爵拜. 三獻答拜, 受爵. 尸降筵, 受三獻爵, 酌以酢之. 三獻西楹西, 北面拜受爵. 尸在其右以授之, 尸升筵, 南面答拜. 坐祭, 遂飮卒爵, 拜. 尸答拜. 執爵以降, 實于□.

YL17,22 二人洗□, 升, 實爵, 西楹西北面東上坐, 奠爵拜, 執爵以興. 尸·侑答拜. 坐祭, 遂飮卒爵, 執爵以興, 坐, 奠爵拜. 尸·侑答拜. 皆降, 洗, 升, 酌, 反位. 尸·侑皆拜受爵. 擧□者皆拜送. 侑奠□于右. 尸遂執□以興, 北面于□階上酬主人. 主人在右. 坐, 奠爵拜. 主人答拜. 不祭, 立飮卒爵, 不拜旣爵, 酌, 就于□階上酬主人. 主人拜受爵. 尸拜送, 尸就筵. 主人以酬侑于西楹西. 侑在左. 坐, 奠爵拜, 執爵興. 侑答拜. 不祭, 立飮卒爵, 不拜旣爵, 酌, 復位. 侑拜受. 主人拜送, 主人復筵. 乃升長賓. 侑酬之如主人之禮. 至于衆賓, 遂及兄弟, 亦如之. 皆飮于上. 遂及私人. 拜受者升受, 下飮, 卒爵升, 酌以之其位, 相酬辯. 卒飮者實爵于□. 乃羞庶羞于賓·兄弟·內賓及私人.

YL17,23 兄弟之後生者擧□于其長. 洗, 升酌, 降, 北面立于□階南. 長在左. 坐, 奠爵拜, 執爵以興. 長答拜. 坐, 祭, 遂飮卒爵, 執爵以興, 坐, 奠爵拜, 執爵以興. 長答拜. 洗, 升酌, 降. 長拜受于其位. 擧爵者東面答拜. 爵止.

YL17,24 賓長獻于尸如初, 無□, 爵不止.

YL17,25 賓一人擧爵于尸如初. 亦遂之于下.

YL17,26 賓及兄弟交錯其酬, 皆遂及私人, 爵無□.

YL17,27 尸出, 侑從. 主人送于廟門之外, 拜. 尸不顧. 拜侑與長賓亦如之. 衆賓從. 司士歸尸·侑之俎. 主人退. 有司徹.

YL17,28 若不賓尸, 則祝侑亦如之. 尸食. 乃盛俎□·臂·□·□脊·橫脊·短脅·代脅·皆牢. 魚七. □辯, 無脾. 卒盛, 乃擧牢肩. 尸受, 振祭, □之, 佐食受, 加于□. 佐食取一俎于堂下, 以入奠于羊俎東. 乃□于魚·□俎·俎釋三□, 其餘皆取之實于一俎以出. 祝·主人之魚·□取于是. 尸不飯告飽. 主人拜侑, 不言. 尸又三飯. 佐食受牢擧, 如□.

YL17,29 主人洗·酌□尸, 賓羞肝, 皆如□禮. 卒爵, 主人拜. 祝受尸爵. 尸答拜. 祝酌授尸, 尸以醋主人, 亦如□. 其綏祭, 其□, 亦如□. 其獻祝與二佐食, 其位, 其薦·□, 皆如□.

YL17,30 主婦其洗·獻于尸亦如□. 主婦反取□于房中, 執棗·□坐設之, 棗在稷南, □在棗南. 婦贊者執栗·脯. 主婦不興, 受設之, 栗在□東, 脯在棗東. 主婦興, 反位. 尸左執爵, 取棗·□, 祝取栗·脯以授尸, 尸兼祭于豆祭, 祭酒, □酒. 次賓羞牢燔用俎, 鹽在右. 尸兼取燔□于鹽, 振祭, □之. 祝受, 加于□. 卒爵. 主婦拜. 祝受尸爵. 尸答拜. 祝易爵洗, 酌授尸. 尸以醋主婦. 主婦主人之北拜受爵. 尸答拜. 主婦反位, 又拜. 上佐食綏祭, 如□. 卒爵, 拜. 尸答拜. 主婦獻祝, 其酌如□. 拜, 坐受爵. 主婦主人之北答拜. 宰夫薦棗·□, 坐設棗于菹西, □在棗南. 祝左執爵, 取棗·□祭于豆祭, 祭酒, □酒. 次賓羞燔如尸禮. 卒爵. 主婦受爵, 酌獻二佐食, 亦如□. 主婦受爵以入于房.

YL17,31 賓長洗, 爵獻于尸. 尸拜受. 賓戶西北面答拜. 爵止. 主婦洗于房中, 酌致于主人. 主人拜受. 主婦戶西北面拜送爵. 司宮設席. 主婦薦□菹·□, 坐設于席前, 菹在北方. 婦贊者執棗·□以從. 主婦不興受, 設棗于菹北, □在棗西. 佐食設俎, 臂·脊·脅·肺, 皆牢, 膚三, 魚一, □臂. 主人左執爵, 右取菹□于□, 祭于豆間, 遂祭□, 奠爵, 興取牢肺, 坐絶祭, □之, 興加于俎, 坐□手, 祭酒, 執爵以興, 坐卒爵, 拜. 主婦答拜, 受爵, 酌以醋戶內. 北面拜. 主人答拜. 卒爵, 拜. 主人答拜. 主婦以爵入于房. 尸作止爵, 祭酒, 卒爵. 賓拜. 祝受爵. 尸答拜. 祝酌授尸. 賓拜受爵. 尸拜送. 坐祭, 遂飮卒爵, 拜. 尸答拜. 獻祝及二佐食. 洗, 致爵于主人. 主人席上拜受爵. 賓北面答拜. 坐祭, 遂飮卒爵, 拜. 賓答拜, 受爵, 酌致爵于主婦. 主婦北堂. 司宮設席, 東面. 主婦席北東面拜受爵. 賓西面答拜. 婦贊者薦□菹·□, 菹在南方. 婦人贊者執棗·□授婦贊者. 婦贊者不興受, 設棗于菹南, □在棗東. 佐食設俎于豆東, 羊□, 豕折, 羊脊·脅·肺一, 膚一, 魚一, □□. 主婦升筵坐, 左執爵, 右取菹□于□祭之, 祭□, 奠爵, 興取肺, 坐絶祭, □之, 興加于俎, 坐□手, 祭酒, 執爵興, 筵北東面立卒爵, 拜. 賓答拜, 賓受爵, 易爵于□, 洗, 酌醋于主人, 戶西北面拜. 主人答拜. 卒爵, 拜. 主人答拜. 賓以爵降, 奠于□. 乃羞. 宰夫羞房中之羞, 司士羞庶羞, 于尸·祝·主人·主婦. 內羞在右, 庶羞在左.

YL17,32 主人降拜衆賓, 洗·獻衆賓, 其薦·□, 其位, 其酬·酢, 皆如□禮. 主人洗·獻兄弟與內賓, 與私人, 皆如□禮. 其位, 其薦·□, 皆如□禮. 卒, 乃羞于賓·兄弟·內賓及私人辯.

YL17,33 賓長獻于尸, 尸醋. 獻祝. 致, 醋. 賓以爵降, 實于□.

YL17,34 賓·兄弟交錯其酬, 無□爵.

YL17,35 利洗爵獻于尸, 尸醋. 獻祝, 祝受, 祭酒, □酒, 奠之.

YL17,36 主人出, 立于□階上, 西面. 祝出, 立于西階上, 東面. 祝告于主人曰, □利成.□ 祝入. 主人降, 立于□階東, 西面. 尸謖. 祝前, 尸從, 遂出于廟門. 祝反, 復位于室中, 祝命佐食徹尸俎. 佐食乃出尸俎于廟門外, 有司受歸之. 徹□薦·俎.

YL17,37 乃□, 如□.

YL17,38 卒□, 有司官徹饋, 饌于室中西北隅, 南面, 如饋之設. 右□. □用席. 納一尊于室中. 司宮掃祭. 主人出, 立于□階上, 西面. 祝執俎以出, 立于西階上, 東面. 司宮闔□戶. 祝告利成, 乃執俎以出于廟門外, 有司受, 歸之. 衆賓出, 主人拜送于廟門外, 乃反. 婦人乃徹, 徹室中之饌.